
Εργαζόμενοι 

Νίκη στους 
εργολαβικούς 
του Α.Π.Θ. 

ΣΥΡΙΖΑ 

Κριτική στις θέσεις 
της Πανελλαδικής 
Συνδιάσκεψης 

σελ. 11 

18ο Συνέδριο 

Κ,Κ,Κίναο 
Αναζήτηση της 
«κοινωνικής αρμονίας» 
στον καπιταλισμό 

σελ. 14 

Δεκέμβρης 1944 

Η επανάσταση 
και η σταλινική 
προδοσία 

σελ. 15 


Κάτω τα χέρια από τους αγωνιστές εργαζόμενους! 


Σε μαχητική διαδήλωση μετατράπηκε η συ¬ 
γκέντρωση των εργαζομένων στους δήμους 
(ΟΤΑ) ενάντια στις απολύσεις στις 15 Νο¬ 
έμβρη, κατά την 3 η ελληνογερμανική συνέ¬ 
λευση δημάρχων. Κόκκινο πανί η παρουσία 
του γερμανού υφυπουργού Εργασίας Φού- 
χτελ, που προκλητικά είχε δηλώσει ότι στην 
Ελλάδα 3.000 δημοτικοί υπάλληλοι κάνουν 
ότι 1.000 στη Γερμανία. 

Την επόμενη μέρα, η ασφάλεια Θεσσα¬ 
λονίκης, αξιοποιώντας δήθεν οπτικοακου- 
στικό υλικό, προχώρησε στη σύλληψη τρι¬ 
ών εργαζομένων, δύο δημοτικών υπαλλή¬ 
λων και ενός δασκάλου, με τις κατηγορίες 
της παράνομης βίας, διατάραξης κοινής ει¬ 
ρήνης, εξύβρισης και επικίνδυνης σωματι¬ 
κής βλάβης. Μάλιστα για το δάσκαλο συν¬ 
δικαλιστή προστέθηκε και η κατηγορία της 
απείθειας, γιατί αρνήθηκε να δώσει δακτυ¬ 
λικά αποτυπώματα. Η δικογραφία σχημα¬ 
τίστηκε χωρίς να υπάρχει εισαγγελική πα¬ 
ραγγελία και οι εργαζόμενοι κρατήθηκαν 
το βράδυ μετά τη σύλληψή τους χωρίς να 
έχει γνώση ο εισαγγελέας, που αποδεικνύ- 
ει το εκδικητικό μένος της αστυνομίας για 
το ότι οι εργαζόμενοι έσπασαν τον αστυνο¬ 
μικό κλοιό γελοιοποιώντας τα μέτρα προ¬ 


στασίας, αλλά και ότι ένα κομμάτι του κρα¬ 
τικού κατασταλτικού μηχανισμού μπορεί να 
αυτονομείται. 

Το δικαστήριο αθώωσε τους κατηγο¬ 
ρούμενους σε όλες τις κατηγορίες. Η δίκη 
μετατράπηκε σε δριμύ «κατηγορώ» ενάντια 
στην επιχείρηση της άθλιας συγκυβέρνησης 
να τρομοκρατήσει τους απεργούς εργαζό¬ 
μενους στους δήμους και την καταστολή 
των εργατικών κινητοποιήσεων. Η απόφα¬ 
ση, αποτέλεσμα της αγωνιστικής στάσης 
των συλληφθέντων και του κινήματος αλ¬ 
ληλεγγύης, αποτελεί μια πρώτη σημαντι¬ 
κή νίκη και παρακαταθήκη του εργατικού 
κινήματος. Από την πρώτη στιγμή αναπτύ¬ 
χθηκε ένα πλατύ κύμα αλληλεγγύης, με μα¬ 
ζικές διαδηλώσεις, πλήθος ψηφισμάτων συ¬ 
μπαράστασης, ενώ σημαντικό ρόλο έπαιξαν 
η 24ωρη απεργία στους ΟΤΑ και η 3ωρη 
στάση εργασίας της ΑΔΕΔΥ την ημέρα της 
δίκης, που επέτρεψαν τη μαζική παρουσία 
εργαζομένων έξω από τα δικαστήρια. 

Η παραπαίουσα συγκυβέρνηση γνω¬ 
ρίζει ότι θα αντιμετωπίσει σκληρές και μα¬ 
χητικές εργατικές κινητοποιήσεις. Η σύλ¬ 
ληψη των τριών εργαζομένων, η εισβολή 
των ΜΑΤ ΑΠΘ και η σύλληψη 16 φοιτη¬ 


τών, η σύλληψη και η καταδίκη 11 απλήρω¬ 
των και απολυμένων εργολαβικών εργαζο¬ 
μένων πάλι μέσα στο ΑΠΘ, αποδεικνύουν 
ότι αυτή η κυβέρνηση δεν μπορεί να κυβερ¬ 
νά παρά μόνο με την τρομοκρατία και την 
ωμή βία, τον βοναπαρτισμό και τη δημιουρ¬ 
γία ενός κράτους «έκτακτης ανάγκης», ανα¬ 
γκαίου για να αντιμετωπίσει την οργή και 
τους αγώνες του εργατικού κινήματος. 

Έτσι, μόνο τυχαία δεν μπορεί να θεω¬ 
ρηθεί η έφεση που άσκησε η εισαγγελέας 
πλημμελειοδικών Θεσσαλονίκης Ιωάννα 
Κατσή στην αθωωτική απόφαση, με το σκε¬ 
πτικό ότι ήταν νομικά εσφαλμένη, στέλνο¬ 
ντας τους τρεις συναγωνιστές σε νέα δίκη. 
Πρόκειται για μια εκδικητική ενέργεια της 
συγκυβέρνησης, που απαιτεί την παραδειγ¬ 
ματική τιμωρία όσων αντιστέκονται στα 
βάρβαρα μέτρα της. Η ΟΚΔΕ, που από την 
πρώτη στιγμή συμμετείχε σε όλες τις κινη¬ 
τοποιήσεις αλληλεγγύης, καλεί όλους τους 
εργαζόμενους, τα φτωχά λαϊκά στρώματα 
και τη νεολαία να δώσουν μαχητικό παρών 
σε όλες τις κινητοποιήσεις που θα ακολου¬ 
θήσουν. Η τρομοκρατία και η καταστολή 
δεν θα περάσουν, κανένας μόνος του απέ¬ 
ναντι στη χούντα της συγκυβέρνησης. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 


Δεκέμβριος 2012 


ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.ΚΑΕ. 

(Νοέμβριος-Δεκέμβριος 2012) 


Μ έχρι το τέλος του τρέχοντος έτους 
συνεχίζεται η οικονομική εξόρμηση 
της Ο.Κ.Δ.Ε. Στόχος η συγκέντρωση 
15.000 ευρώ για την οικονομική ενίσχυση της 
οργάνωσής μας, για την πιο αποτελεσματι¬ 
κή παρέμβαση και δράση της τον 
ερχόμενο χρόνο. Καλούμε όλους 
τους συντρόφους και τις συντρό- 
φισσες, τους συναγωνιστές και 
τις συναγωνίστριες να συνεισφέ¬ 
ρουν σ’ αυτή την προσπάθεια. 

Μοναδική πηγή οικονομικής 
στήριξης της Ο.Κ.Δ.Ε. είναι οι ει¬ 
σφορές των μελών της και η ενί¬ 
σχυση από συναγωνιστές και φί¬ 
λους. Στηριζόμαστε αποκλειστι¬ 
κά στις δικές μας δυνάμεις, γιατί 
η οικονομική ανεξαρτησία της ορ- 
γανώσής μας από το αστικό κρά¬ 
τος, τον κρατικό κορβανά -φα¬ 
νερό και κρυφό- και την αστική 
τάξη είναι βασική προϋπόθεση 
για την πολιτική της ανεξαρτησία. 

Απευθυνόμαστε σε κάθε εργαζόμενο και νε¬ 
ολαίο, σε κάθε αγωνιστή που γνωρίζει την ατα- 
λάντευτη πάλη της Ο.Κ.Δ.Ε. για την υπεράσπι¬ 
ση και διεύρυνση των κοινωνικών και πολιτικών 
δικαιωμάτων και ελευθεριών, για την οικοδόμη¬ 


ση μιας μαζικής εργατικής, επαναστατικής ορ¬ 
γάνωσης, για την ανατροπή της κοινοβουλευ¬ 
τικής δικτατορίας του κεφαλαίου και την εγκα¬ 
τάσταση μιας σοσιαλιστικής κοινωνίας, που θα 
έχει στο κέντρο της τις ανάγκες του ανθρώπου. 

Σας καλούμε να στηρίξετε αυτή την προ¬ 
σπάθεια και οικονομικά με την συνει¬ 
σφορά σας. 

Γνωρίζουμε ότι οι εργαζόμε¬ 
νοι, η νεολαία και τα φτωχά λαϊ¬ 
κά στρώματα υποφέρουν από τις 
πολιτικές της φτώχειας, της ακρί¬ 
βειας, της ανεργίας, και ιδιαίτερα 
σήμερα με το ξέσπασμα της διε¬ 
θνούς κρίσης του καπιταλισμού. 
Γι αυτό η όποια συνεισφορά από το 
υστέρημα του καθενός προς την οικο¬ 
νομική καμπάνια της Ο.Κ.Δ.Ε., όσο μι¬ 
κρή κι αν είναι, είναι πολύτιμη, γιατί απο¬ 
τελεί μια συνειδητή πράξη στήριξης της 
πάλης ενάντια στην ταξική εκμετάλλευση, 
τον καπιταλισμό και τον ιμπεριαλισμό. 

Μπορείτε να συνεισφέρετε με ταχυδρομική 
επιταγή στην διεύθυνση Αγ. Κωνσταντίνου 57, 
Τ.Κ. 10437, Αθήνα, υπόψιν κου Σωφρόνη Παττα- 
δόηουλου , ή να επικοινωνήσετε μαζί μας στέλ¬ 
νοντας ε-ηιώΐ στο βνξαϋ1<:φαΗ@οΜβ.ξν ή στο 
τηλέφωνο 210-5247227 απογευματινές ώρες. 




Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηαί11 €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙίΕίρα1ί@οΕά€.§Γ 

Η άΠΟΨή ΜΑΣ 


Εργατική Πάλη 3 


Σύνοδος Κορυφής 

Φιάσκο και αδιέξοδα 
το ένα πάνω στο άλλο 


Ν αυάγησε η Σύνοδος Κορυφής 
της Ε.Ε. στις 21-22 Νοεμβρίου, 
δείχνοντας ανάγλυφα την κλιμά¬ 
κωση της κρίσης στην Ευρώπη. 
Αν και ακολούθησαν οι «σωτήριες» αποφά¬ 
σεις του Γιούρογκρουπ στις 26/11 για την Ελ¬ 
λάδα, αυτές δεν μπορούν να σώσουν όχι τον 
χρεκοπημένο ελληνικό καπιταλισμό αλλά 
ούτε τα προσχήματα για την κατάσταση και 
τις προοπτικές της Ε.Ε. Η Σύνοδος έπρεπε ν’ 
αποφασίσει για τον προϋπολογισμό της Ε.Ε. 
για τα έτη 2014-2020, πράγμα που αποδεί¬ 
χτηκε αδύνατο παρά τις εντατΤικές διαβου- 
λεύσεις, με αποτέλεσμα οι εργασίες της να 
φτάσουν σε εκκωφαντικό αδιέξοδο και να δι¬ 
ακοπούν ασυνήθιστα γρήγορα. 

Από τους πρωταγωνιστές της σύγκρου¬ 
σης η Βρετανία. Ο πρωθυπουργός της Κάμε- 
ρον απαιτούσε γερές περικοπές στον προϋ¬ 
πολογισμό, με το επιχείρημα ότι το ίδιο συμ¬ 
βαίνει με τους εθνικούς προϋπολογισμούς 
των κρατών-μελών. Τουλάχιστον οχτώ χώ¬ 
ρες, κυρίως απ’ αυτές που εξαρτώνται ιδιαί¬ 
τερα από τις μεταβιβάσεις πόρων της Ε.Ε. 
(μέσω των διαφόρων προγραμμάτων), απεί¬ 
λησαν με βέτο. Ο πρόεδρος του Ευρωπαϊ¬ 
κού Συμβουλίου Ρομπάι κατέθεσε μια συμ¬ 
βιβαστική πρόταση: περικοπές από τις δα¬ 
πάνες «ενίσχυσης της ανταγωνιστικότητας» 
και «διευρωπαϊκών δικτύων», μεταφορά αυ¬ 
τών των κονδυλίων πίσω στην ΚΑΠ (Κοινή 
Αγροτική Πολιτική). Η απόρριψη της πρό¬ 
τασης (ευνοϊκή για Γαλλία και Πολωνία, που 
έχουν μεγάλο αγροτικό τομέα) ήταν προδια- 
γραμμένη και όντως απορρίφθηκε από Γερ¬ 
μανία, Ολλανδία, σκανδιναβικές χώρες και 
φυσικά την Βρετανία, με τον Κάμερον να ζη¬ 
τάει «να σταματήσουν τα παιχνίδια». Η προ¬ 
σπάθεια εξεύρεσης λύσης μετατίθεται για νέα 
έκτακτη Σύνοδο τον Ιανουάριο ή τον Φε¬ 
βρουάριο. 

Πίσω από τη σύγκρουση βρίσκεται η χει¬ 
ροτέρευση της οικονομικής κρίσης. Η οικο¬ 
νομία της Ευρωζώνης είχε το β’ τρίμηνο του 
2012 ύφεση 0,2% σε σχέση με το ά τρίμηνο 
και 0,4% σε ετήσια βάση. Τον Ιούνιο έπεσε 
και η βιομηχανική παραγωγή σε σχέση με τον 
Μάιο. Η οικονομία της Ε.Ε. των 27 επίσης 
συρρικνώθηκε σε ετήσια βάση κατά 0,2%. Η 
Ευρωπαϊκή Κεντρική Τράπεζα (ΕΚΤ) αναθε¬ 
ώρησε προς τα κάτω τις εκτιμήσεις της, προ- 
βλέποντας για το 2013 ύφεση 0,3% στην Ευ¬ 
ρωζώνη αντί για ανάπτυξη 0,5% που «έβλε¬ 


πε» πριν. Η ατμομηχανή της Γερμανίας επίσης 
λαχανιάζει: η Μπούντεσμπανκ (ομοσπονδια¬ 
κή κεντρική τράπεζα) προβλέπει τώρα για το 
2013 ανάπτυξη μόλις 0,4% αντί για 1,6%. 

Η απειλή να εξαπλωθεί και να βαθύνει 
η ύφεση πλανάται σαν φάντασμα πάνω από 
την Ευρώπη, πράγμα που θα τινάξει στον 
αέρα κάθε προσπάθεια διαχείρισης της «κρί¬ 
σης χρέους» και της κρίσης συνολικότερα. 
Με τέτοιες δυσοίωνες προοπτικές, οι αντα¬ 
γωνισμοί οξύνονται για το ποιος θα επιβιώ¬ 
σει. Η Βρετανία δεν θέλει να ξοδεύονται λε¬ 
φτά για προγράμματα που δεν φέρνουν ανά¬ 
πτυξη και από τα οποία η ίδια μάλλον έχει μι¬ 
κρό όφελος. Από την άλλη, χώρες όπως η Πο¬ 
λωνία (έφτασε να είναι η 20 η μεγαλύτερη οι¬ 
κονομία στον κόσμο), που είναι ο μεγαλύτε¬ 
ρος δικαιούχος του προϋπολογισμού, έχουν 
βασίσει την ανάπτυξή τους ακριβώς σ’ αυτά 
τα «πακέτα» και φυσιολογικά αντιδρούν. 

Στο επίκεντρο του προβλήματος τοποθε¬ 
τείται όλο και πιο σταθερά η Γαλλία, ο δεύτε¬ 
ρος πυλώνας της Ε.Ε. και του Ευρώ μετά τη 
Γερμανία. Η πρόσφατη υποβάθμιση της πι- 
στοληπτικής της ικανότητας δείχνει ότι οι γύ- 
πες των κερδοσκοπικών κεφαλαίων αρχίζουν 
να μυρίζονται αίμα και ετοιμάζουν την επί¬ 
θεσή τους. Η γαλλική οικονομία δείχνει ση¬ 
μάδια γενικής καθίζησης. Έχει χάσει έδαφος 
στην ανταγωνιστικότητα, η ανεργία έχει φτά¬ 
σει στο πιο υψηλό σημείο εδώ και 13 χρόνια 
(10,3%), το ισοζύγιο τρεχουσών συναλλα¬ 
γών είναι από τα πιο ελλειμματικά στην Ευ¬ 
ρωζώνη, έχει μάλλον το πιο εκτεθειμένο τρα¬ 
πεζικό σύστημα ανάμεσα στους «ισχυρούς» 
της Ευρώπης και το δημόσιο χρέος (22% του 
ΑΕΠ το 1991,90% σήμερα) απειλεί να εκτρο- 
χιαστεί. Όλα αυτά, μαζί με τα παράπονα των 
γάλλων μεγαλοκαπιταλιστών για «υπερβο¬ 
λικό κράτος», «ανελαστική αγορά εργασίας» 
και «φορολογική κακομεταχείριση των επι¬ 


χειρήσεων» ,ηχούν σαν πρελούδιο για μνημό¬ 
νια αλά γαλλικά. 

Η σύγκρουση για τον προϋπολογισμό 
είναι μόνο ένα κομμάτι του παζλ των αντα¬ 
γωνισμών, που ήδη μαίνονται γύρω από το 
θέμα της τραπεζικής ένωσης και της δημι¬ 
ουργίας του σχετικού θεσμικού πλαισίου ενι¬ 
αίας εποπτείας, που είναι βασικές προϋποθέ¬ 
σεις για έναν μηχανισμό απευθείας ανακεφα- 
λαιοποίησης των ευρωπαϊκών τραπεζών από 
ένα «δημοσιονομικό ταμείο» διάσωσης, χω¬ 
ρίς αυτά τα ποσά να εγγράφονται στο δημό¬ 
σιο χρέος. Συμβιβαστικά σχέδια διαδέχονται 
το ένα το άλλο, αλλά μοιάζουν με προσπά¬ 
θειες να τετραγωνιστεί ο κύκλος. Η αρχική 
προθεσμία για να ξεκινήσει η εφαρμογή της 
εποπτείας από τις αρχές του 2013 έχει πλέ¬ 
ον χαθεί και κανείς δεν ξέρει αν θα επιτευχθεί 
κάποια συμφωνία μέσα στο 2013. Ιδιαίτερα 
αντίθετη είναι η Γερμανία, που δεν θέλει ένα 
πλαίσιο ουσιαστικά βοήθειας των τραπεζών 
των ασθενέστερων οικονομικά χωρών και 
επιμένει ότι μόνο οι μεγάλες «συστημικές» 
τράπεζες (δηλ. που είναι κρίσιμες για το χρη¬ 
ματοπιστωτικό σύστημα συνολικά) πρέπει 
να ελέγχονται από την ΕΚΤ. Από την άλλη, η 
Γαλλία θέλει η ΕΚΤ να ελέγχει (και να εγκρί¬ 
νει τη διάσωση) και των περίπου 6.000 ευρω¬ 
παϊκών τραπεζών, ελπίζοντας να διασώσει 
το δικό της χρηματοπιστωτικό σύστημα και 
έχοντας συμμάχους την Ισπανία και την Ιτα¬ 
λία. Η Βρετανία δεν θέλει κανένα έλεγχο της 
ΕΚΤ πάνω στις τράπεζές της, ενστάσεις έχει 
και η Ολλανδία, ενώ υπάρχει και το πρόβλη¬ 
μα τι καθεστώς θα ισχύει για τις τράπεζες από 
χώρες εκτός ευρωζώνης -όπως η Σουηδία- 
που θα θελήσουν μερίδιο στην ενίσχυση. 

Ένας καλόπιστος και αφελής παρατηρη¬ 
τής θ’ απορούσε γιατί άραγε πανηγύριζαν οι 
νέοι δοσίλογοι της συγκυβέρνησης για τις 
αποφάσεις του Γιούρογκρουπ, μέσα σ ένα ευ¬ 


ρωπαϊκό τοπίο όπου η κρίση απειλεί να ξεφύ- 
γει από κάθε έλεγχο καταπίνοντας τα πάντα. 
Σίγουρα ένιωσαν ανακούφιση για την προ¬ 
σωρινή σωτηρία της άθλιας τρικομματικής 
κλίκας τους. «Ανακούφιση» όπως του κατα¬ 
δικασμένου μελλοθάνατου από μια αναβολή 
της εκτέλεσής του. Οι φωνές για το αδιέξοδο 
όπου θα οδηγηθεί κι αυτή η ελληνική «σωτη¬ 
ρία», για την ανάγκη να εξεταστεί το επιπλέ¬ 
ον «κούρεμα» του ελληνικού χρέους και βέ¬ 
βαια για νέα βάρβαρα μέτρα, ξεκίνησαν πριν 
καλά καλά στεγνώσει το μελάνι της απόφα¬ 
σης. Κατά τ’ άλλα, οι κερδοσκόποι των Εεάξε 
ίιιηάδ (εκτιμάται ότι κατέχουν ελληνικά ομό¬ 
λογα συνολικής αξίας 21 δις ευρώ) ανταμεί¬ 
φτηκαν και πάλι για τον κόπο τους: τα είχαν 
αγοράσει σε εξευτελιστικές τιμές, έως και στο 
11% της ονομαστικής τους αξίας, τον Μάιο 
και τον Ιούνιο (εκμεταλλευόμενοι την αστά¬ 
θεια της συγκυρίας λόγω εκλογών), τώρα 
καλούνται να τα πουλήσουν στο 30% ως 40% 
- κέρδος 200% σε έξι μήνες! 

Ο χρόνος τελειώνει 

Με την κρίση να μαίνεται, η διαρκής ανα¬ 
ζήτηση ισορροπιών και συμβιβασμών βαραί¬ 
νει πια στα πόδια των ευρωπαίων ιμπεριαλι¬ 
στών, όχι μόνο εντός της Ευρώπης αλλά - 
που είναι καθοριστικό- στην παγκόσμια αρέ¬ 
να. Ο Κάμερον το εξέφρασε ίσως καλύτερα 
απ’ τον καθένα λέγοντας ότι η Ε.Ε. φαίνεται 
να ζει «στον δικό της κόσμο»(!) και ότι ασχο- 
λείται με την Ελλάδα την ώρα που π.χ. η Ινδία 
αναπτύσσεται με ρυθμούς που δημιουργούν 
μια οικονομία σαν την ελληνική κάθε μέρα! 
Η πιθανότητα ενός δημοψηφίσματος στην 
Βρετανία για την σχέση της με την Ε.Ε. είναι 
ξανά στην ημερήσια, δίνοντας υπαρξιακές δι¬ 
αστάσεις στην αγωνία της Ε.Ε. Η χειροτέρευ¬ 
ση της κρίσης αφήνει όλο και πιο λίγα περι¬ 
θώρια μιας «ομαλής» διευθέτησης των αντι¬ 
θέσεων και ανταγωνισμών. Το πρόβλημα δεν 
είναι πια ο καταποντισμός του ελληνικού κα¬ 
πιταλισμού -αυτό έχει κριθεί- αλλά η ίδια η 
ύπαρξη του Ευρώ και της Ε.Ε. Η προσπάθεια 
των ευρωπαίων ιμπεριαλιστών να βγουν απ’ 
αυτό τον λαβύρινθο, με όποιο τρόπο και κό¬ 
στος, σημαίνει εξάπλωση της οικονομικής 
και κοινωνικής βαρβαρότητας στους εργα¬ 
ζόμενους και τους λαούς της Ευρώπης, που 
έχουν χρέος να ξεσηκωθούν σ’ έναν αγώνα 
ζωής ή θανάτου. 



Η καπιταλιστική βαρβαρότητα... 

με ιην γλώσσα ίων αριθμών 


Δ ύο χιλιάδες μαθητές στην Αθήνα 
υποσιτίζονται καθημερινά εξαιτίας 
οικονομικών προβλημάτων των οι¬ 
κογενειών τους, σύμφωνα με στοι¬ 
χεία του υπουργείου Παιδείας. Ο 
υποσιτισμός παιδιών είναι συνώνυμο της βαρβαρό¬ 
τητας, όπου η ανθρώπινη αξιοπρέπεια καταπατείται 
μπροστά στη δίψα για κέρδος. Σε Γολγοθά έχει μετα¬ 
τραπεί η καθημερινότητα για οικογένειες μονογονε- 
ϊκές, με άνεργους, πολύτεκνους ή διαζευγμένους γο¬ 
νείς, που απεγνωσμένα προσπαθούν να εξασφαλί¬ 
σουν την επιβίωση των παιδιών τους. Γι’ αυτούς τους 
γονείς, η μόρφωση των παιδιών τους ή ακόμη και 
το ρεύμα είναι πλέον πολυτέλεια μπροστά στην ανά¬ 
γκη εξασφάλισης τροφής. Τα κρούσματα λιποθυμίας 
μαθητών από υποσιτισμό ανάγκασαν το υπουργείο 
να προχωρήσει στην υποκριτική παροχή δωρεάν μι- 
κρογευμάτων σε ορισμένα σχολεία. Βάσει στοιχεί¬ 
ων της Ειιτοδΐπΐ, στην Ελλάδα 440.000 παιδιά ζουν 
κάτω από το όριο της φτώχειας, ενώ 100.000 παιδιά 
αναγκάζονται να βγουν στην αγορά εργασίας. 


Τ ο ποσοστό της ανεργίας για τον Σεπτέμβριο, βάσει 
των στοιχείων της ΕΛΣΤΑΤ, εκτινάχθηκε στο 26% 
έναντι 25,3% τον Αύγουστο. Οι άνεργοι αυξήθηκαν 
κατά 34.670 άτομα, φτάνοντας τα 1.295.203 άτομα. 
Ο οικονομικά μη ενεργός πληθυσμός (τα άτομα που 
δεν εργάζονται ούτε αναζητούν εργασία) ανήλθε σε 3.373.692 άτο¬ 
μα. Συνολικά, από τον Σεπτέμβριο του 2011 το ποσοστό των ανέρ¬ 
γων παρουσίασε αύξηση 38%, καθώς χάθηκαν 325.334 θέσεις εργα¬ 
σίας. Εκτός εργασίας βρίσκεται ένας στους δύο νέους ως 24 ετών, 
μία στις τρεις γυναίκες και ένας στους πέντε άνδρες. Στις γυναί¬ 
κες, το ποσοστό ανεργίας ανέρχεται σε 30,1% και στους άνδρες σε 
22,9%. Ηλικιακά, στους νέους 15-24 ετών η ανεργία εκτοξεύθηκε 
στο 56,4% και ακολουθεί η πλέον παραγωγική ηλικία των 25-34 
ετών με ποσοστό 34,3%. Έπονται οι ηλικίες 35-44 ετών (21,9%), 
45-54 ετών (19,5% ), 55-64 ετών (13,5%) και 65-74 ετών (6,9%). 
Η ανεργία όμως δεν αποτελεί ελληνικό προνόμιο. Ενδεικτικά, στη 
Γερμανία για έβδομο συνεχόμενο μήνα οι άνεργοι αυξήθηκαν και 
έχουν φτάσει σχεδόν τα 3 εκ., στην Ισπανία οι εγγεγραμμένοι άνερ¬ 
γοι ανέρχονται σε 4,9 εκ., με το ποσοστό να είναι στο 25,02% και 
περισσότερο από 52% στις ηλικίες 16-24 ετών, ενώ στην Πορτογα¬ 
λία η ανεργία έφτασε στο 15,8%, το υψηλότερο επίπεδο στην ιστο¬ 
ρία της χώρας. 


Α πό τις αρχές του 2010,50 μετανά¬ 
στες έχουν αναφερθεί αγνοούμε¬ 
νοι στο Αιγαίο, ενώ εκτιμάται ότι 
από το 1998 τουλάχιστον 14.921 
έχουν χάσει τη ζωή τους στα σύ¬ 
νορα της Ευρώπης, από τους οποίους οι 10.925 
στη θάλασσα. Από την στιγμή που φτάνουν στην 
Ελλάδα, συλλαμβάνονται και κρατούνται σε «κέ- 
ντρα»-στρατόπεδα συγκέντρωσης με απαράδε¬ 
κτες συνθήκες (κρεβάτια χωρίς στρώματα, έλλει¬ 
ψη εγκαταστάσεων υγιεινής, ελλείψεις σε φαγητό 
και θέρμανση, περιορισμένη πρόσβαση σε ιατρι¬ 
κή περίθαλψη κατά τη διάρκεια της κράτησης). Η 
κατάσταση δεν είναι καλύτερη στα κρατητήρια- 
μπουντρούμια των αστυνομικών τμημάτων. Οι 
πληροφορίες που ήρθαν πρόσφατα στο φως για 
περιπτώσεις αστυνομικής βίας και ληστειών, για 
εξευτελισμούς ακόμα και βασανιστήρια σε βάρος 
μεταναστών από «όργανα της τάξης», δείχνουν 
ολοκάθαρα την κτηνωδία του κράτους έκτακτης 
ανάγκης και των μηχανισμών του. 






































4 Εργατική Πάλη 


ΕΡΓΑΖΟΜΕΝΟΙ 


Δεκέμβριος 2012 



ΤΑ 

Συνεχίζονται οι κινητοποιήσεις 


Ε δώ και σχεδόν ένα μήνα οι εργαζόμενοι στους 
δήμους δίνουν έναν σημαντικό αγώνα, που η 
εξέλιξή του θα είναι καθοριστική για το σύνολο της 
εργατικής τάξης. Διεξάγεται σε μια εποχή που η συμ¬ 
μορία της Τρόικας εσωτερικού και εξωτερικού, για 
να ικανοποιήσει τα συμφέροντα τραπεζών και εργο¬ 
δοτών, θέλει να επιβάλει στους εργαζόμενους καθε¬ 
στώς τρομοκρατίας, με τη δημιουργία ενός κράτους 
έκτακτης ανάγκης. Αυτό το κράτος θέλει να στείλει 
μέσα στο 2013 25.000 εργαζόμενους στην ανεργία, 
φτωχοποιώντας ακόμα μεγαλύτερο κομμάτι της κοι¬ 
νωνίας, ενώ με το μνημόνιο 3 που ψήφισε η δοσίλο- 
γη κυβέρνηση θα διαλύσει ακόμα περισσότερο την 
παραγωγή, με αποτέλεσμα να φαίνεται όλο και πιο 
έντονα η έλλειψη βασικών αγαθών (παιδεία, υγεία, 
σίτιση κ.λπ). Έντονη είναι και η πίεση από το ΔΝΤ 
για απολύσεις 250.000 εργαζόμενων στον ιδιωτικό 
τομέα για το 2013. 

προστά στη νέα αυτή κατάσταση, οι εργαζό¬ 
μενοι στους δήμους και η ομοσπονδία τους 
(ΠΟΕ-ΟΤΑ) έχουν ξεκινήσει έναν δυναμικό νέο 
γύρο κινητοποιήσεων, ενοποιώντας σχεδόν όλους 
τους δήμους. Σύμφωνα με τα στοιχεία της ΠΟΕ- 
ΟΤΑ, υπό κατάληψη βρίσκονται περισσότεροι από 
240-250 δήμοι στη χώρα, υπάρχουν καθημερινά 
απεργίες και στάσεις εργασίας, ενώ έχουν γίνει και 
αρκετά μαζικές διαδηλώσεις στο κέντρο της Αθήνας, 
με συμμετοχή χιλιάδων εργαζομένων. Στις 7 Νοέμ¬ 
βρη μάλιστα, εργαζόμενοι συγκεντρώθηκαν αιφνιδί- 
ως στο Υπουργείο Διοικητικής Μεταρρύθμισης και 
προχώρησαν σε κατάληψη, προτού προλάβουν τα 
ΜΑΤ να αποκλείσουν την είσοδο του κτηρίου. Όλο 
αυτό το διάστημα βέβαια η κυβέρνηση δεν σταμά¬ 
τησε να προσπαθεί να τρομοκρατήσει τους εργαζό¬ 
μενους, με συλλήψεις εργαζομένων, με τις δηλώσεις 
των δημάρχων Καμίνη-Μπουτάρη και με οικονομι¬ 
κούς εκβιασμούς, καθώς απειλούν ότι αν δεν σταμα¬ 
τήσουν οι κινητοποιήσεις δεν θα καταβληθούν οι μι¬ 
σθοδοσίες. Οι δήμαρχοι Αθήνας και Θεσσαλονίκης 
μίλησαν για νομιμότητα και υποσχέθηκαν ότι θα τη¬ 
ρήσουν πρώτα οι ίδιοι το νομοσχέδιο για τις μετα¬ 
κινήσεις και απολύσεις των εργαζομένων. Αίσθη¬ 
ση προκάλεσε και η δήλωση του απεσταλμένου της 
Μέρκελ στην Ελλάδα Χανς Φούχτελ ότι «1.000 Γερ¬ 
μανοί (εργαζόμενοι στην καθαριότητα) διεκπεραιώ- 
νουν τη δουλειά 3.000 Ελλήνων». Βέβαια, εργαζόμε- 
νοι-μέλη της ΠΟΕ-ΟΤΑ, έξω από τη ΔΕΘ κατά τη 
δεύτερη ημέρα των εργασιών της 3ης Ελληνογερ- 
μανικής Συνέλευσης, επεφύλαξαν «θερμή» υποδοχή 
με δυναμική κινητοποίηση και επίθεση με μπουκά¬ 
λια νερού στα μέλη της γερμανικής αντιπροσωπεί¬ 
ας, προπηλακίζοντας και τον γερμανό πρόξενο Βόλ- 
φγκανγκ Ομπερμάιερ. Η αστυνομία προχώρησε σε 
τρεις συλλήψεις, στο πλαίσιο της τακτικής καταστο¬ 
λής και ποινικοποίησης των αγωνιστικών κινητοποι¬ 
ήσεων. 

νταση επικράτησε και στα γραφεία της Απο¬ 
κεντρωμένης Διοίκησης στο Ηράκλειο Κρή¬ 
της, όταν αστυνομικές δυνάμεις εισέβαλαν στο κτή¬ 
ριο, το οποίο βρισκόταν υπό κατάληψη για εννέα 
ημέρες από εργαζόμενους. Η αστυνομία προχώρη¬ 
σε σε τρεις συλλήψεις. Οι συλληφθέντες οδηγήθη¬ 
καν στον εισαγγελέα, ο οποίος τους άσκησε δίωξη 


για διατάραξη υπηρεσιακής ειρήνης από κοινού και 
τους άφησε ελεύθερους, παραπέμποντάς τους να δι¬ 
καστούν από το μονομελές πλημμελειοδικείο Ηρα¬ 
κλείου στις 17 Ιανουάριου 2013. 

αρά όμως την αποφασιστικότητα των εργαζο¬ 
μένων, χρειάζεται να σταθούμε σε κάποια απα¬ 
ραίτητα σημεία για να νικήσει αυτός ο αγώνας. Οι 
εργαζόμενοι της ΠΟΕ-ΟΤΑ πρέπει να βάλουν κάτω 
ένα σχέδιο αγώνα σε όλους τους δήμους, με ανοι¬ 
χτές συνελεύσεις σε γειτονιές, ώστε να ενοποιήσουν 
το σύνολο της κοινωνίας και να απαντηθούν συνο¬ 
λικά οι μνημονιακές πολιτικές. Να γίνουν τα κατει¬ 
λημμένα δημαρχεία σε κάθε γειτονιά ζωντανά κέ¬ 
ντρα αγώνα και να ενοποιηθούν με μαθητές, εκπαι¬ 
δευτικούς, εργαζόμενους, ανέργους και πληβειακά 
κομμάτια της κοινωνίας. Να σπάσει η ατομικοποί- 
ηση και να δημιουργηθούν συσσίτια για ανέργους, 
έμπρακτη αλληλεγγύη σε όλους τους απολυμένους 
δημότες και ομάδες αυτοάμυνας για να προστατευ¬ 
τούμε από το κράτος έκτακτης ανάγκης και τις συμ¬ 
μορίες της Χρυσής Αυγής. Για να νικήσει λοιπόν αυ¬ 
τός ο αγώνας χρειάζεται να παίξει ουσιαστικά και 
ένα ρόλο πυροδότη για το ξέσπασμα μιας γενικής 
απεργίας που θα οδηγήσει σε εξέγερση, για να διώ¬ 
ξουμε τα μνημόνια και όσους τα εφαρμόζουν. 

ρειάζεται να γνωρίζουμε ότι απέναντι σε όλα 
αυτά τα ζητήματα οι συνδικαλιστικές ηγεσίες 
(ΠΑΣΚΕ-ΔΑΚΕ) είναι αυτές που τόσα χρόνια ξε¬ 
πουλάνε τους αγώνες μας, προσπαθώντας να μας 
αποπροσανατολίσουν και να μας διαιρέσουν. Είναι 
οι ίδιες ηγεσίες που χώριζαν τους εργαζόμενους σε 
δημόσιους και ιδιωτικούς και προσπαθούν να βά¬ 
λουν τέλος στους αγώνες μας για να μπορέσουν οι 
ίδιοι να επιβιώσουν, κρατώντας θέσεις που πλέον εί¬ 
ναι σίγουρα χαμένες. Οι γραφειοκράτες του ΠΑΜΕ 
δεν μπορούν ούτε και θέλουν να βοηθήσουν στην 
ανάπτυξη του αγώνα. Μοναδικό τους μέλη μα στις 
γενικές συνελεύσεις είναι να διαδηλώσει το εκάστο- 
τε σωματείο δήμου στις ξεχωριστές πορείες που ορ¬ 
γανώνουν, προσπαθώντας ουσιαστικά να διαιρέσει 
τους εργαζόμενους που κινητοποιούνται. Ο ΣΥΝ/ 
ΣΥΡΙΖΑ, παρότι εκλογικά και κοινοβουλευτικά εκ¬ 
φράζει σε ένα βαθμό τους αγώνες που έχουν γίνει, 
οργανωτικά και πρακτικά αδυνατεί για αντικειμενι¬ 
κούς λόγους να βοηθήσει στην ανάπτυξή τους. Προ¬ 
σπαθεί ουσιαστικά να κρατήσει ίσες αποστάσεις 
απέναντι στις αγωνιστικές διαθέσεις των εργαζομέ¬ 
νων και στις νόμιμες λύσεις που θέλει να βρει, μέσω 
του κοινοβουλίου και των αστικών θεσμών, και πολ¬ 
λές φορές καταλήγει να είναι ουρά της ΠΑΣΚΕ και 
του ΠΑΜΕ. Είναι αναγκαίο για την εργατική τάξη να 
δημιουργηθεί μέσα από τις κινητοποιήσεις στους δή¬ 
μους μια καινούργια πρωτοπορία, που θα μεταφέρει 
και θα ανοίξει τον αγώνα σε όλη την κοινωνία. Μια 
επαναστατική τάση μέσα στο κίνημα, που θα προ¬ 
ετοιμάσει τους εργαζόμενους για Γενική Πολιτική 
Απεργία Διάρκειας, μέχρι να φύγει το Μνημόνιο και 
να διαγράφει το χρέος, ώστε να μπορέσουμε να επα- 
νεκκινήσουμε την οικονομία, αυτή τη φορά όμως με 
γνώμονα τις ανάγκες των πολλών και όχι των επι¬ 
χειρηματιών. 

Β.Κ. 






επίκαιρη... 

Αυτές οι μέρες είναι του Αλέξη: 4 χρόνια μετά 

Διαδηλώσεις πραγματοποιήθηκαν στις 6 Δεκέμβρη σε ολό¬ 
κληρη τη χώρα με αφορμή τη συμπλήρωση τεσσάρων χρόνων 
από τη δολοφονία του 15χρονου μαθητή Αλέξανδρου Γρηγο- 
ρόπουλου από τον ειδικό φρουρό Επαμεινώνδα Κορκονέα στα 
Εξάρχεια. Το πρωί, μετά το τέλος των μαθητικών πορειών σε 
Αθήνα και Θεσσαλονίκη, οι διαδηλωτές χτυπήθηκαν από τα 
ΜΑΤ. Οι δυνάμεις καταστολής κυνήγησαν και ξυλοφόρτωσαν 
μαθητές και φοιτητές στην Ομόνοια προχωρώντας σε τρεις συλ¬ 
λήψεις και 19 προσαγωγές. Με τον ίδιο ζήλο στη Θεσσαλονίκη 
σκόρπισαν τα μπλοκ της διαδήλωσης στην Αγίου Δημητρίου μέ¬ 
χρι το χώρο του πανεπιστημιακού ασύλου, κάνοντας 17 προσα¬ 
γωγές, που τουλάχιστον πέντε απ’ αυτές έγιναν συλλήψεις. Το 
μεσημέρι, τα εναπομείναντα μπλοκ των διαδηλώσεων συνέχισαν 
την πορεία στους δρόμους. Στην Αθήνα επιτέθηκαν στα γραφεία 
του ΠΑΣΟΚ, με αποτέλεσμα να γίνουν κι άλλες συλλήψεις, και 
στη Θεσσαλονίκη στο Α.Τ. Λευκού Πύργου. Οι απογευματινές 
διαδηλώσεις των φοιτητών και των πολιτικών οργανώσεων έγι¬ 
ναν με ισχυρή αστυνομική παρουσία και χτυπήθηκαν επίσης στο 
τέλος τους, ιδιαίτερα στην Αθήνα. Τέσσερις μάλιστα από τους 
τραυματίες διαδηλωτές νοσηλεύτηκαν στον Ερυθρό Σταυρό. 
Στην Αθήνα έγιναν συνολικά 54 προσαγωγές και 15 συλλήψεις. 

Συγκεντρώσεις κατά της αστυνομικής και φασιστι¬ 
κής βίας, καθώς και κατά της φτώχειας και της εξαθλίω¬ 
σης, πραγματοποιήθηκαν την ίδια μέρα σε Αγρίνιο, Πάτρα, 
Χίο, Ορεστιάδα, Λάρισα, Λιβαδειά, Λαμία, Γιάννενα, Φλώ¬ 
ρινα, Καρδίτσα, Καλαμάτα, Πρέβεζα και Κοζάνη. Μαθη¬ 
τές, φοιτητές και εργαζόμενοι διαδήλωσαν και στη Μπολό- 
νια της Ιταλίας στη μνήμη του Αλέξη Γρηγορόπουλου, πραγ¬ 
ματοποιώντας και μια συμβολική κατάληψη στο δημαρχείο. 

Δίκες «έκτακτης ανάγκης» 

Έφεση στην αθωωτική απόφαση των τριών εργαζομένων, που 
κατηγορήθηκαν για την επίθεση εναντίον του γερμανού πρόξε¬ 
νου στη Θεσσαλονίκη, άσκησε η εισαγγελέας Πλημμελειοδικών 
Θεσσαλονίκης Ιωάννα Κατσή. Οι δύο εργαζόμενοι στην Τοπική 
Αυτοδιοίκηση και ο δάσκαλος συνελήφθησαν με κινηματογρα¬ 
φικό τρόπο και δικάστηκαν στις 29 Νοέμβρη με στημένες κατη¬ 
γορίες για απόπειρα επικίνδυνης σωματικής βλάβης, διατάραξη 
κοινής ειρήνης και παράνομη βία. Αθωώθηκαν χάρη στη μαζι¬ 
κή συμπαράσταση συναδέλφων εργαζομένων, νεολαίας και πο¬ 
λιτικών οργανώσεων. Σύμφωνα όμως με την εισαγγελέα η από¬ 
φαση είναι «νομικά εσφαλμένη», καθώς «δεν εκτιμήθηκαν ορθά 
τα πραγματικά περιστατικά». Πλέον οι τρεις συλληφθέντες θα 
δικαστούν εκ νέου για την υπόθεση, αυτή τη φορά από το Τρι¬ 
μελές Πλημμελειοδικείο Θεσσαλονίκης. Με παρόμοιες πραξικο¬ 
πηματικές συμπεριφορές οι τροϊκανοί και οι μηχανισμοί τους έρ¬ 
χονται από ’δω και πέρα να χτυπήσουν κάθε προσπάθεια οργά¬ 
νωσης, κάθε διαμαρτυρία και κάθε αγώνα. Όπως η ποινικοποίη- 
ση, ουσιαστικά, φρονήματος των δημοσίων υπαλλήλων που τί¬ 
θενται σε αργία αν εκκρεμούν εις βάρος τους αξιόποινες πράξεις 
(αν π.χ. έχει συλληφθεί γιατί συμμετείχε σε διαδήλωση!). Όπως 
οι επανειλημμένες εισβολές των ΜΑΤ στο χώρο του πανεπιστη¬ 
μιακού ασύλου, οι συλλήψεις και στημένες δίκες 16 φοιτητών και 
11 απεργών εργαζομένων στις εργολαβίες του ΑΠΘ. 

Τρομοκρατικές συλλήψεις εργαζόμενων και 
συνδικαλιστών 

Συνελήφθησαν και παραπέμφθηκαν στο αυτόφωρο τέσ¬ 
σερις εργαζόμενοι της Γενικής Ταχυδρομικής στο Αιγάλεω και 
τρία μέλη του ΔΣ του Σωματείου Εργαζομένων στις Ταχυδρομι- 
κές-Ταχυμεταφαρικές Εταιρίες Αττικής, ο πρόεδρος Κώστα Στά- 
μου, ο γραμματέας Κώστα Λέντης και ο Χρήστος Γιαμπουράνης. 
Η τρομοκρατική σύλληψη έγινε κατά τη διάρκεια κινητοποίησης 
στο συγκεκριμένο υποκατάστημα της Γενικής Ταχυδρομικής με 
αίτημα την καταβολή δεδουλευμένων που οφείλονται από τον 
Σεπτέμβρη. Οι εργαζόμενοι είχαν κηρύξει στάση εργασίας, που 
όταν έληξε οι υπεύθυνοι του υποκαταστήματος αρνήθηκαν να 
αναθέσουν δουλειά στους εργαζόμενους. Αντί γι’ αυτό η μητρι¬ 
κή εταιρεία δήλωσε ότι κλείνει το συγκεκριμένο υποκατάστημα 
και έστειλε φορτηγά για να παραλάβουν τα εμπορεύματα προ- 
κειμένου να τα διακινήσει αυτή. Οι εργαζόμενοι αντιστάθηκαν 
σ’ αυτή τη μεθόδευση. Η πρόταση της μητρικής προς τους εργα¬ 
ζόμενους ήταν και παραμένει να απασχοληθούν με 2μηνη σύμ¬ 
βαση στη μητρική, αλλά αφού υπογράψουν οικειοθελή αποχώ¬ 
ρηση από το υποκατάστημα, αφού δηλαδή την απαλλάξουν από 
την υποχρέωση καταβολής των χρωστούμενών και το αφεντι¬ 
κό του υποκαταστήματος από την υποχρέωση καταβολής απο¬ 
ζημιώσεων. 

ΕΡΓΑΖΟΜΕΝΟΙ 


Εργατική Πάλη 5 


Νίκη στους εργολαβικούς του Α.Π.Θ. 


Α πό τις 20/9 οι εργολαβικοί εργα¬ 
ζόμενοι του Αριστοτελείου Πανε¬ 
πιστημίου Θεσσαλονίκης (ΑΠΘ) 
σε καθαριότητα, φύλαξη, συντή¬ 
ρηση και διοικητικοί υπάλληλοι, με απόφαση 
του Σωματείου τους προχώρησαν σε απεργία 
διάρκειας και κατάληψη του κτιρίου διοίκησης 
(Πρυτανεία). Απλήρωτοι από τον Αύγουστο, 
αποφάσισαν για τρίτη φορά μέσα σε ένα χρό¬ 
νο να αγωνιστούν για την καταβολή των δε¬ 
δουλευμένων και για να απαλλαγούν από το 
δουλεμπορικό καθεστώς των εργολάβων. 

Το δουλεμπορικό καθεστώς 

850 εργαζόμενοι δουλεύουν στο ΑΠΘ 
μέσω διαφόρων εργολαβιών, οι περισσότε¬ 
ροι πάνω από 5 έως και 25 χρόνια, εξυπηρε¬ 
τώντας πάγιες και διαρκείς ανάγκες του πα¬ 
νεπιστημίου. Ο πρύτανης Μυλόπουλος, που 
εξελέγη υποσχόμενος να διώξει τους εργολά¬ 
βους, αρχικά φάνηκε να στηρίζει τον αγώνα 
των εργαζόμενων για να πάρει νέα χρηματο¬ 
δότηση από το υ. Παιδείας. Στη συνέχεια, και 
αφού δεν πήρε ούτε ευρώ από την κυβέρνηση, 
εμφανίστηκε σαν ορκισμένος εχθρός της απερ¬ 
γίας και της κατάληψης. Το υπόλοιπο πρυτα- 
νικό συμβούλιο, απλώς υπέγραφε τις ανακοι¬ 
νώσεις του. Ας σημειωθεί ότι η χρηματοδότη¬ 
ση του ΑΠΘ έχει ήδη μειωθεί 60% τα τελευ¬ 
ταία 3 χρόνια, ενώ το φετινό κονδύλι για την 
εξυπηρέτηση των υποχρεώσεων προς τους ερ¬ 
γολάβους ήταν 16 εκατ. ευρώ. Απ’αυτά τα 5,5 
εκατ. ευρώ ήταν κέρδος των εργολάβων (και 
όχι μόνο)! Η νέα κατάσταση λέει πως το κον¬ 
δύλι για τις εργολαβίες θα πέσει στα 10 εκατ. 
ευρώ, το οποίο φυσικά αρκεί για να καλύψει 
τις μισθοδοσίες των εργαζομένων, αν φύγουν 
οι εργολαβίες. Αυτό όμως δεν το θέλουν πραγ¬ 
ματικά οι πρυτανικές αρχές, και κυρίως η τρι¬ 
κομματική συμμορία που κυβερνά. Αντίθετα 
ετοίμαζαν μαζικές απολύσεις, μερική απασχό¬ 
ληση και μισθό 580€ μικτά στους δωρους, δη¬ 
λαδή κάτω και από το μισό των προηγούμενων 
αμοιβών τους. Έτσι εφαρμόζουν τα Μνημόνια 
για να συνεχίσουν να θησαυρίζουν ντόπιοι και 
ξένοι τραπεζίτες και «εργολάβοι». 

Η κλιμάκωση του αγώνα 

Από τον Νοέμβρη έληξε η σύμβαση 368 
απεργών εργαζόμενων στην καθαριότητα, 
στην τεχνική υπηρεσία και υπαλλήλων γρα¬ 
φείου, με αποτέλεσμα να εμφανίζονται απολυ¬ 
μένοι. Έτσι εντάθηκαν οι πιέσεις προς τους ερ¬ 
γαζόμενους να παρατήσουν τον αγώνα, όντας 
όλοι απλήρωτοι από τον Αύγουστο και με τα 
χαρτιά των απολύσεων να πηγαίνουν με εξώ- 
δικα στα σπίτια τους. Η πρυτανεία δήλωνε πως 
δεν συζητάει τίποτα αν δεν λήξει η κατάληψη. 
Σ’ αυτό το σημείο του αγώνα ο πρόεδρος του 
Δ.Σ. του σωματείου (ΠΑΣΚΕ) μαζί με τον πρό¬ 
εδρο του Εργατικού Κέντρου Θεσσαλονίκης 
έδωσαν από κοινού Συνέντευξη Τύπου, όπου 
κατηγόρησαν τον Μυλόπουλο πως αυτός εξώ¬ 
θησε αρχικά το Σωματείο στην απεργία και 
την κατάληψη για να εκβιάσει το υπ. Παιδεί¬ 
ας. Αυτή η καταγγελία (αν και αληθής, τελεί¬ 
ως λανθασμένη τακτικά και χρονικά) σκλήρυ- 
νε την στάση του ήδη αδιάλλακτου Μυλόπου- 
λου. Χρησιμοποιήθηκε σαν επιχείρημα από τις 
λιγότερο αγωνιστικές δυνάμεις του Σωματείου 
(μέσα στις οποίες και το ΠΑΜΕ), για να κα¬ 
ταγγείλουν στην συνέλευση πως ο αγώνας εί¬ 


ναι αδιέξοδος, πως πρέπει να σταματήσουν οι 
κινητοποιήσεις και να γίνει δεκτή η προφορι¬ 
κή δέσμευση του αντιπρύτανη Παντή (ΣΥΡΙ- 
ΖΑ) πως θα μείνουν όλοι στη δουλειά, αλλά 
με εργολαβικό καθεστώς και μισθό 580€ μι¬ 
κτά. Αυτός ο διαχωρισμός έσπασε οριστικά 
την ενότητα του Σωματείου και του αγώνα. 
Στην συνέλευση στις 28/11 ψηφίστηκε η συνέ¬ 
χιση του αγώνα, με 163 ψήφους υπέρ και 146 
κατά, παρά την οργανωμένη πίεση αυτών των 
δυνάμεων για να δοθεί λήξη στον αγώνα αλλά 
και της αστυνομίας, αφού με αίτημα του πρυ- 
τανικού συμβουλίου ο εισαγγελέας Μαδεμλής 
έδωσε εντολή για επέμβαση των ΜΑΤ. Συγκε¬ 
κριμένα, στις 17/11 τα ΜΑΤ μπήκαν στο ΑΠΘ 
με πρόσχημα επεισόδια, επιτέθηκαν σε φοιτη¬ 
τικό μπλοκ που περιφρουρούσε την κατειλημ¬ 
μένη Πρυτανεία, τους ξυλοκόπησαν και συνέ¬ 
λαβαν 16 φοιτητές, οι οποίοι δικάζονται στις 
19/12. Αφού η τρομοκρατία δεν πέρασε έγινε 
νέα επίθεση των ΜΑΤ στις 30/11 στις 4 τα ξη¬ 
μερώματα. Συνέλαβαν 11 απεργούς και τους 
οδήγησαν στην Ασφάλεια Θεσσαλονίκης. Στο 
στημένο δικαστήριο που ακολούθησε τους κα¬ 
ταδίκασαν σε 8 μήνες φυλάκιση με 3ετή ανα¬ 
στολή για το αδίκημα της διατάραξης οικιακής 
ειρήνης! Παράλληλα η κατάληψη συνεχίστηκε 
για 2 μέρες με την συνδρομή της Πρωτοβου¬ 
λίας Αλληλεγγύης Φοιτητών. Νέα εισαγγελική 
εντολή για επέμβαση, οδήγησε στην απόφαση 
να κατέβουν τα στόρια στην Πρυτανεία και να 
περιφρουρείται από έξω. Την επόμενη από τις 
συλλήψεις, απεργοσπαστικός μηχανισμός από 
τον πρύτανη, καθηγητές, εργολάβους, εθε¬ 
λοντές της εκκλησίας και ΔΑΠίτες φοιτητές, 
προσπαθούν να καθαρίσουν τις σχολές. 

Από τις 3/12 γίνονται κρούσεις στην περι- 
φρουρούμενη Πρυτανεία από ανθρώπους του 
πρύτανη για να ανακαταλάβουν το κτίριο. Η 
παρουσία των εργαζομένων και των φοιτητών 
τις αποτρέπει, παρόλο που το Δ.Σ. του Σωμα¬ 
τείου απουσιάζει. Δύο μέρες μετά, σε νέο ντου 
των «πρυτανικών» στις 7 το πρωί, οι 10 ερ¬ 
γαζόμενοι που ήταν εκεί (και πάλι απούσια¬ 
ζε το Δ.Σ. του Σωματείου) δεν κατάφεραν να 
εμποδίσουν την ανακατάληψη της Πρυτανεί¬ 
ας. Έτσι, χωρίς απόφαση συνέλευσης του Σω¬ 
ματείου και αφού οι «ταξικές» δυνάμεις είχαν 
εγκαταλείψει τον αγώνα, το Δ.Σ. του Σωματεί¬ 
ου ουσιαστικά παρέδωσε την κατάληψη, αφή¬ 
νοντας μόνους 10-15 εργαζόμενους να φρου¬ 
ρούν το κτίριο. Ταυτόχρονα σκορπούσαν 
φρούδες ελπίδες πως έγιναν «ανεπίσημες» συ¬ 
ζητήσεις και άμεσα θα πληρωθούν και θα δια¬ 
σφαλιστούν οι θέσεις εργασίας. Στις 7/12 μέ¬ 
χρι το μεσημέρι είχαν πληρωθεί για τον Αύγου¬ 
στο μόνο 10 εργαζόμενοι (!), ενώ η πρυτανεία 
εξέδωσε ανακοίνωση που ανέφερε ότι δεν ανα¬ 
γνωρίζει καμία διαπραγμάτευση και ακόμη ότι 
«οι εργαζόμενοι αποχώρησαν οικιοθελώς από 
την εργασία τους», ότι «μία τριμελής επιτρο¬ 
πή εργατολόγων θα εξετάσει το θέμα» κ.α, ενώ 
επικροτούσε το ΠΑΜΕ που με πρωτοβουλία 
του έγινε πρόσκληση του εισαγγελέα σε Πρυ¬ 
τανεία και Σωματείο για συζήτηση! Δηλαδή 
αφού πουλήθηκε η κατάληψη για να γίνουν 
διαπραγματεύσεις, δεν αναγνωρίστηκε κα¬ 
μία διαπραγμάτευση με τους απολυμένους! 

Ο ρόλος των πολιτικών δυνάμεων 

Από την αρχή του αγώνα καμία πολιτική 
δύναμη δεν μίλησε στους εργαζόμενους για 
την γενική πολιτική κατάσταση, την εφαρμο¬ 
γή των Μνημονίων, την πολιτική της τρικομ- 
ματικής συμμορίας. Δεν προετοίμασαν το Σω¬ 
ματείο για την σκληρή σύγκρουση που είχε 
μπροστά του. Αντίθετα όλες οι παρατάξεις που 
μιλούσαν στις συνελεύσεις (ΠΑΣΚΕ - ΠΑΜΕ 
- ΣΥΡΙΖΑ) περιόριζαν τον αγώνα σε ενδοπα- 
νεπιστημιακά πλαίσια, αναγορεύοντας σε μο¬ 
ναδικό συνομιλητή τον πρύτανη και μάλιστα, 
στην αρχή, θεωρώντας τον και «φίλο» που θα 


δώσει λύση στο πρόβλημα. 

Ο πρόεδρος του Σωματείου δεν είπε εδώ 
και 3 μήνες κουβέντα για την κυβέρνηση. Ακό¬ 
μη και μετά την επέμβαση των ΜΑΤ, το στη¬ 
μένο δικαστήριο και τις καταδίκες συναδέλ¬ 
φων, αυτός ζητούσε την παραίτηση του Μυ- 
λόπουλου! Έτσι σε ένα τρίμηνο σκληρό αγώ¬ 
να κατάφερε να μείνει αλώβητη η κυβέρνηση 
και ο υπουργός Παιδείας που καθοδηγούσαν 
τον Μυλόπουλο. Ο τελευταίος, από την μία 
εμφανιζόταν αγωνιστικός με την συνέχιση της 
απεργίας (εξαργύρωσε αυτή τη στάση του με 
την είσοδό του στο Δ.Σ. του ΕΚΘ στο πρόσφα¬ 
το συνέδριο στις 15-18/11) και από την άλλη 
έβγαζε λάδι την κυβέρνηση, απέφευγε κάθε 
προσπάθεια ενοποίησης του αγώνα με τους 
ΟΤΑ, το ΜΕΤΡΟ κλπ. 

Το ΠΑΜΕ αφού δεν έλεγχε το Σωματείο, 
συμμετείχε εξαρχής νωχελικά και απρόθυμα. 
Εμφανιζόταν μόνο όταν είχε πορεία, με 30-50 
φοιτητές με τις σημαίες τους, και ήταν εξαφα¬ 
νισμένο από περιφρουρήσεις και συγκρούσεις, 
ειδικά τον τελευταίο μήνα. Ουυσιαστικά ορ¬ 
γάνωσε την διάσπαση του Σωματείου, περιμέ- 
νοντας πως η ήττα του αγώνα θα ενισχύσει το 
απόλυτα ελεγχόμενο από αυτούς κλαδικό σω¬ 
ματείο καθαριστών. Παρουσιάζεται δε ως σω- 
τήρας, επειδή με δική του παρέμβαση στον ει¬ 
σαγγελέα Μαδεμλή, καλέστηκαν Μυλόπου¬ 
λος και Σωματείο για να συζητήσουν, επειδή 
δηλαδή αναγόρευσε τον εισαγγελέα -που έδω¬ 
σε εντολή στα ΜΑΤ να συλλάβουν τους συνα¬ 
δέλφους τους στην κατάληψη!- σε επίσημο με¬ 
σολαβητή του αγώνα! 

Όσο για το σωματείο μονίμων και αορί¬ 
στου χρόνου εργαζόμενων του ΑΠΘ, που 
έχουν θέση στο ΔΣ, και το οποίο απειλείται με 
διαθεσιμότητες 108 συναδέλφων, συμμετείχε 
στον αγώνα μόνο με ανακοινώσεις. 

Ο ΣΥΡΙΖΑ αφού έκαψε τον «φίλο» του 
Μυλόπουλο, στηρίχτηκε στο στέλεχος του, 


αντιπρύτανη Παντή. Αυτός από την μία υπέ¬ 
γραφε τις αποφάσεις του πρυτανικού συμβου¬ 
λίου (και για την είσοδο των ΜΑΤ) και από την 
άλλη εμφανιζόταν σαν φιλεργατικός μεσολα¬ 
βητής. Εννοείται πως καμία κινητοποίηση ερ¬ 
γαζομένων και φοιτητών δεν έγινε από τον 
ΣΥΡΙΖΑ για την στήριξη της κατάληψης, πέρα 
από την σποραδική παρουσία βουλευτών του, 
που υπόσχονταν «συναντήσεις», «διαπραγμα¬ 
τεύσεις» κλπ. 

Δυστυχώς το ίδιο ανύπαρκτη ήταν και η 
παρουσία των ΑΝΤΑΡΣΥΑ - ΕΑΑΚ. Καμία 
κινητοποίηση εργατικών δυνάμεων για την 
στήριξη του αγώνα, καμία ενεργή προσπά¬ 
θεια στον φοιτητικό χώρο για να αναδειχθεί 
το θέμα σαν αιχμή του φοιτητικού κινήματος. 
Δεν συμμετείχε στην Πρωτοβουλία Φοιτητών 
και στις περιφρουρήσεις. Εμφανιζόταν σαν 
την ΚΝΕ, μόνο στις πορείες και στα δικαστή¬ 
ρια. Με αυτά τα πολιτικά δεδομένα, ο αγώνας 
αυτός βασίστηκε καθαρά στην αποφασιστι¬ 
κότητα και μαχητικότητα της βάσης του Σω¬ 
ματείου. Όμως και αυτά έχουν τα όριά τους. 

Η ΟΚΔΕ κυρίως μέσω της φοιτητικής της 
παράταξης (ΣΣΠ) συμμετείχε ενεργά στην 
Πρωτοβουλία Φοιτητών στην Θεσσαλονίκη, 
που στήριξε αποφασιστικά αυτόν τον αγώνα. 
Αφιέρωσε από την πρώτη στιγμή όσες δυνά¬ 
μεις μπορούσε, με τις προκηρύξεις και τις θέ¬ 
σεις της, προσπάθησε να δώσει ώθηση ως το 
τέλος σε αυτή την κινητοποίηση. Στην Αθήνα, 
με πρωτοβουλία της ΟΚΔΕ έγινε πρόσκληση 
προς όλες τις πολιτικές δυνάμεις για την ανά¬ 
δειξη του θέματος, στην οποία ανταποκρίθη- 
καν με την έκδοση κοινού Δελτίου Τύπου η πο¬ 
λιτική συλλογικότητα Διεθνιστής, η αναρχο- 
συνδικαλιστική πρωτοβουλία Ροσινάντε και 
η εργατική εφημερίδα Δράση. Σε αυτή την δύ¬ 
σκολη φάση του αγώνα, παλεύουμε για την 
επανασυσπείρωση του Σωματείου γύρω από 
τον πιο αγωνιστικό πυρήνα, για άμεση νέα συ¬ 
νέλευση και -στο βαθμό που δεν υπάρχει γρα¬ 
πτή δέσμευση και ικανοποίηση των αιτημά¬ 
των- επανακατάληψη της Πρυτανείας και συ¬ 
νέχιση του αγώνα. 

■ Λ.Φ 


Ο αγώνας ενάντια στη διαθεσιμότητα στα Γιάννενα 


Οι διοικητικοί υπάλληλοι και οι Ε.Τ.Ε.Π 
(τεχνικοί) του Πανεπιστημίου Ιωαννίνων 
δίνουν εδώ και τέσσερις και πλέον εβδο¬ 
μάδες σημαντικό αγώνα ενάντια στις απο¬ 
λύσεις και τη διάλυση του δημόσιου πανε¬ 
πιστημίου. Στα πλαίσια των 2000 απολύσε¬ 
ων που προβλέπει το Μνημόνιο 3 εντός του 
2012, στο Πανεπιστήμιο Ιωαννίνων δρομο¬ 
λογούνται 31 απολύσεις διοικητικών υπαλ¬ 
λήλων και τεχνικού προσωπικού. 

Οι 31 εργαζόμενοι, για τους οποίους οι 
πιο ευγενείς χαρακτηρισμοί από την κυβέρ¬ 
νηση είναι «αμόρφωτοι» και «μιζαδόροι», 
καθώς προσλήφθηκαν πριν το διαβόητο 
ΑΣΕΠ με προσόντα β’βάθμιας εκπαίδευσης, 
καλούνται να αντιμετωπίσουν τις συκοφα¬ 
ντίες της κυβέρνησης, που λίγο-πολύ τους 
χρεώνει τη χρεοκοπία του ελληνικού καπι¬ 
ταλισμού, αλλά και να υπερασπιστούν την 
εργασία τους και τις ζωές τους από τον σύγ¬ 
χρονο Καιάδα της ανεργίας και εξαθλίωσης. 

Οι απολύσεις τους είναι ένα ακόμη βήμα 
προς την αποσύνθεση του δημόσιου Πανε¬ 
πιστημίου. Τα διαλυτικά φαινόμενα, που 
εμφανίζονται σ’ όλα τα πανεπιστήμια, η 
αδυναμία να αποπληρώσουν λογαριασμούς, 
να προμηθευτούν πετρέλαιο, να καλύψουν 
έξοδα εργαστηρίων κ.α, θα ενταθούν με την 
απόλυση εργαζόμενων που εκτελούν βασι¬ 
κές λειτουργίες, από την εγγραφή πρωτοε¬ 
τών, την έκδοση πτυχίων, την καταβολή μι¬ 
σθοδοσιών μέχρι τη συντήρηση του δικτύ¬ 
ου του πανεπιστημίου. 

Οι σύλλογοι των διοικητικών υπαλλή¬ 
λων και Ε.Τ.Ε.Π βρίσκονται από τις 12/11 
σε απεργία διάρκειας με 48ωρες επαναλαμ¬ 
βανόμενες, ακολουθώντας και τις αποφά¬ 


σεις της ομοσπονδίας τους. Η συμμετοχή 
στις συχνές συνελεύσεις είναι ικανοποιητι¬ 
κή και στην απεργία συντριπτική, πάνω από 
90%. Τις τρεις πρώτες εβδομάδες προχω¬ 
ρούσαν σχεδόν μέρα παρά μέρα σε κατάλη¬ 
ψη της πύλης του Πανεπιστημίου, αποκλεί¬ 
οντας την είσοδο σε οχήματα, δίνοντας έτσι 
το στίγμα μιας αποφασιστικής κινητοποίη¬ 
σης και σπάζοντας την ατμόσφαιρα ομαλό- 
τητας. Η συμμετοχή ήταν μεγάλη και στις 
πορείες που οργάνωσαν από κοινού με τα 
σωματεία του Δήμου και της Περιφέρειας. 
Ακόμη, οι εργαζόμενοι προσπαθούν, με τη 
συνδρομή λιγοστών φοιτητών που συμμε¬ 
τέχουν στον αγώνα, να ενημερώσουν τους 
φοιτητές με παρεμβάσεις σε μαθήματα, μοι- 
ράσματα και μικροφωνική και να τους πα¬ 
ρασύρουν στις κινητοποιήσεις τους. 

Ούτε οι τελευταίες εξελίξεις με την Πρά¬ 
ξη Νομοθετικού Περιεχομένου του Μανι- 
τάκη (βλέπε άρθρο για δήμους) δεν φάνη¬ 
κε να πτοούν τους εργαζόμενους, ούτε οι 
δικαστικές διώξεις κατά της προέδρου του 
σωματείου των διοικητικών, Ντορέτας Ρί- 
ζου, και του προέδρου του συλλόγου μελών 
Δ.Ε.Π., Κωνσταντίνου Μπασιούκα, οι οποί¬ 
ες απαντήθηκαν με μαζική συγκέντρωση 
έξω από τα δικαστήρια. Ο αγώνας των ερ¬ 
γαζόμενων είναι μακρύς και δύσκολος, κα¬ 
θώς έχουν να αντιμετωπίσουν μια παραπαί- 
ουσα μεν, εξαιρετικά βρώμικη δε κυβέρνη¬ 
ση. Τα μόνα εχέγγυα της νίκης τους είναι 
αφενός η υπαρκτή αποφασιστικότητά τους 
αφετέρου ένα σχέδιο συντονισμού με τους 
υπόλοιπους κλάδους και κυρίως κινητοποί¬ 
ησης του φοιτητικού κινήματος. 

Κ. Σ. 





























6 Εργατική Πάλη 

Κινητοποιήσεις σε ΙΚΕΑ και ΜΕΤΚΟΡΟΕΙ8 


Την Τετάρτη 22/11 η διεύθυνση του ΙΚΕΑ στον Κη¬ 
φισό ανακοίνωσε περικοπές μισθών 8%, κατάργηση των 
επιδομάτων γάμου και ταμείου, καλώντας τους εργαζό¬ 
μενους να υπογράψουν νέες ατομικές συμβάσεις εργασί¬ 
ας. Η απάντηση των εργαζομένων ήταν άμεση (είχαν υπο- 
στεί κι άλλη μείωση πριν λίγους μήνες). Αρνήθηκαν να δε¬ 
χτούν τους μισθούς ψίχουλα και τις δουλικές ατομικές συμ¬ 
βάσεις, και μετά από συνέλευση του επιχειρησιακού σωμα¬ 
τείου, προχώρησαν σε στάση εργασίας και αποκλεισμό του 
καταστήματος ως το τέλος της βάρδιας. Την επομένη, μετά 
από γενική συνέλευση, πραγματοποιήθηκε 24ωρη απεργία 
με αποκλεισμό, που δεν υλοποιήθηκε πλήρως, εξαιτίας της 
έλλειψης εμπειριών, προετοιμασίας και οργάνωσης. 

Η εταιρία δήλωσε ότι οι μειώσεις μισθών γίνονται για 
να διασφαλιστούν οι θέσεις εργασίας, και ότι η μείωση στις 
αμοιβές των στελεχών ήταν μεγαλύτερη, 13% κατά μέσο 
όρο. Αυτά είναι τα γνωστά παραμύθια των εργοδοτών. Λες 
και δεν ξέρουμε ότι μειώσεις μισθών και απολύσεις πάνε 
μαζί. Λες και μπορούν να συγκριθούν τα 600 ευρώ των 
υπαλλήλων με τα χιλιάδες ευρώ των στελεχών. 

Στην τρίτη γενική συνέλευση αποφασίστηκε νέα 48ωρη 
απεργία για τις 23-24 /II, αλλά τελικά οι εργαζόμενοι λύ¬ 
γισαν και υπέγραψαν τις ατομικές συμβάσεις. Ήταν παρα¬ 
πάνω από εμφανής η έλλειψη μιας σοβαρής συνδικαλιστι¬ 
κής και πολιτικής δύναμης που θα σήκωνε στις πλάτες της 
την οργάνωση των εργαζομένων και θα έδινε στον αγώνα 
τους μια αποτελεσματική τακτική. 

Το επιχειρησιακό σωματείο, του οποίου η ηγεσία συν¬ 
δέεται με την Ομοσπονδία Ιδιωτικών Υπαλλήλων (όπου 
πλειοψηφούν οι δυνάμεις της ΠΑΣΚΕ και της Αυτόνομης 
Παρέμβασης/ΣΥΡΙΖΑ), ήταν ουσιαστικά παροπλισμένο 
και μόνο τυπικά παρόν. Τα ίδια ισχύουν και για την Ομο¬ 
σπονδία. Καμία σοβαρή προσπάθεια οργάνωσης και εξά- 
πλωσης του αγώνα δεν έγινε από τους γραφειοκράτες, 
αφήνοντας ένα ακόμα κομμάτι της εργατικής τάξης στην 
τύχη του. Δεν διέφερε επί της ουσίας και η θεατρική στάση 
του ΚΚΕ/ΠΑΜΕ και του Συλλόγου Εμποροϋπαλλήλων, 


Οι επιθέσεις της εργοδοσίας στις Τηλεπικοινωνίες κλι¬ 
μακώνονται, αλλά ταυτόχρονα έρχονται στο προσκήνιο 
αγώνες με αξιόλογη μαχητικότητα και νέα χαρακτηριστικά: 

- Στη νοάαίοηβ στις 13/11 η διοίκηση ανακοίνωσε πρό¬ 
γραμμα «εθελούσιας εξόδου» μιας εβδομάδας. Τυπικά, το 
πρόγραμμα αφορούσε το 10% της Εξυπηρέτης Πελατών 
(60-80 άτομα) και κάθε εργαζόμενος θα αποφάσιζε «χωρίς 
πιέσεις» αν θα συμμετέχει. Τα «κίνητρα» ήταν ψίχουλα, κα¬ 
θώς πέραν των προβλεπόμενων σε περίπτωση απόλυσης 
(αποζημίωση, ταμείο ανεργίας), δίνονταν λίγοι μισθοί πα¬ 
ραπάνω (π.χ. για έναν έγγαμο 38 ετών, με ένα παιδί και 10 
χρόνια προϋπηρεσίας, λιγότερο από 6 μισθοί επιπλέον). 

Η απάντηση του Σωματείου ήταν άμεση. Την ίδια μέρα, 
μετά από περιοδεία σε τμήματα της Εξυπηρέτησης Πελα¬ 
τών, κάλεσε σε αποχή και πραγματοποιήθηκε μαζική έκτα¬ 
κτη Γενική Συνέλευση. Εκεί σύσσωμα απορρίφθηκε το κα¬ 
τάπτυστο πρόγραμμα των συγκαλυμμένων απολύσεων και 
υπερψηφίστηκαν επαναλαμβανόμενες στάσεις εργασίας, 
καθημερινά από τις 12 μμ μέχρι τη λήξη της βάρδιας και κα¬ 
θημερινές συνελεύσεις όσο διαρκούσε το πρόγραμμα. 

Στην πράξη, τίποτα από τα λεγόμενα της διοίκησης δεν 
εφαρμόστηκε. Το πρόγραμμα επεκτάθηκε σ’ όλες τις διευ¬ 
θύνσεις και ξετυλίχτηκε ένα όργιο τρομοκρατίας από προ¬ 
ϊστάμενους, ευθέων ή συγκαλυμμένων εκβιασμών, προκει- 
μένου ν’ αποσπαστούν οι παραιτήσεις των εργαζομένων. 
Κόντρα σ’ αυτό το κλίμα τρομοκρατίας, σημαντικός αριθ¬ 
μός εργαζομένων δεν υπέκυψε, αρνήθηκε να παραδώσει τη 
θέση εργασίας του, συμμετείχε στις γενικές συνελεύσεις και 
στήριξε με σταθερότητα τις επαναλαμβανόμενες απεργίες. 

Ωστόσο, η διάθεση αγώνα για τις θέσεις εργασίας δεν 
επικράτησε στο σύνολο των εργαζομένων και δεν ήταν αρ¬ 
κετή για ν’ αναχαιτίσει το μέγεθος της επίθεσης. Η υποχω- 
ρητικότητα απέναντι στους εκβιασμούς, η ηττοπάθεια, η έλ¬ 
λειψη εμπιστοσύνης στις δυνάμεις τους, η λογική της «ατο¬ 
μικής ευθύνης» του κάθε εργαζόμενου ν’ αποφασίσει για τη 
δουλειά «του» με βάση «τις ιδιαίτερες ανάγκες του» (καλλι¬ 
εργημένα από τη διοίκηση), είχαν ως αποτέλεσμα πάνω από 
200 εργαζόμενοι να υποβάλλουν συμμετοχή -κυρίως από 
κτίρια και τμήματα όπου το Σωματείο δεν είναι αρκετά δυ¬ 
νατό- και ο αρχικός στόχος της διοίκησης να υπερκαλυφθεί. 

- Στη \Υίη<Ι, στις 22/11, μετά από δύο απολύσεις στην 
Εξυπηρέτηση Πελατών (είχαν προηγηθεί κι άλλες σε άλλα 


που το μόνο που έκαναν ήταν να περιφέρουν βουλευτές 
του ΚΚΕ στον χώρο της απεργίας και απλά να προκηρύσ¬ 
σουν κι αυτοί απεργία, χωρίς διάθεση να οργανώσουν τον 
αγώνα. Ο ανταγωνισμός που εκδηλώθηκε (με καταγγελίες 
κ.α.) μεταξύ Ομοσπονδίας και ΠΑΜΕ, ανταγωνισμός με¬ 
ταξύ ανίκανων γραφειοκρατικών και κομματικών ηγεσιών 
στις πλάτες των αναγκών του αγώνα, έβαλε την ταφόπλα¬ 
κα στις όποιες δυνατότητες υπήρχαν. 

Στα καταστήματα ΜΕΤΚΟΡΟΕΙ5, ο ιδιοκτήτης Αντρέ- 
ας Κουρής έκλεισε δώδεκα καταστήματα σε μόλις τρία χρό¬ 
νια από τότε που πήρε την αλυσίδα στα χέρια του. Μπή¬ 
κε στο πτωχευτικό άρθρο 99 (η πτώχευση έχει γίνει πλέ¬ 
ον νέα μόδα και ολόκληρη «μπίζνα» για τους εργοδότες, 
για ν’ αποφύγουν τις υποχρεώσεις τους) για να μην πλη¬ 
ρώσει τους πιστωτές του, έχει να καταβάλλει μισθούς 6 μη¬ 
νών και αρνείται να πληρώσει την αποζημίωση στην πλει- 
οψηφία των 180 εργαζομένων που απέλυσε. Αφού φέσωσε 
τους πάντες (εργαζόμενους, δισκογραφικές εταιρίες, εκδο¬ 
τικούς οίκους) άνοιξε καινούριο κατάστημα στην οδό Στα¬ 
δίου, όπου προσέλαβε μόνο παρατρεχάμενούς του. Ακόμη, 
παραβίαζε συστηματικά τα ασφαλιστικά μέτρα που είχαν 
κερδίσει δικαστικά οι εργαζόμενοι, όπως και μια δεύτερη 
απόφαση που απαγορεύει κάθε νομική και πραγματική με¬ 
ταβολή της κινητής και ακίνητης περιουσίας της επιχείρη¬ 
σής του μέχρι του ποσού των 200.000 ευρώ. Η αλητεία του 
Κουρή δεν έχει όριο, συνεχίζει ν’ αγοράζει εμπορεύματα, 
ξεπουλώντας τα παλιά για να τσεπώσει ό,τι μπορεί. Οι ερ¬ 
γαζόμενοι καταγγέλλουν ότι κρύβει εμπορεύματα σε απο¬ 
θήκη του θείου του, γνωστού λωποδύτη, Γιώργου Κουρή. 

Οι εργαζόμενοι βρίσκονταν σε κινητοποιήσεις όλο το 
2012, με παραστάσεις διαμαρτυρίας έξω από το κατάστη¬ 
μα της οδού Σταδίου, επισκέψεις στα διευθυντικά γραφεία, 
όπως και συγκέντρωση διαμαρτυρίας έξω από την χλιδάτη 
εκδήλωση των βραβείων ΜΑΌ, καθώς ο Κουρής είναι ιδι¬ 
οκτήτης του ομίλου ΜΑΌ. Ακόμη κινούνται νομικά για τη 
διασφάλιση των δεδουλευμένων και αποζημιώσεων τους. 


τμήματα), οι εργαζόμενοι σε συνενόηση με το επιχειρησιακό 
Σωματείο, σύσσωμα προχώρησαν σε αποχή και σύγκληση 
έκτακτης Γενικής Συνέλευσης, όπου αποφασίστηκε αποχή 
από τη δουλειά και κατάληψη του εργασιακού χώρου σαν 
πρώτη και άμεση απάντηση, για την ίδια μέρα και το πρωί 
της επομένης. Από το πρωί της 23/11, οι εργαζόμενοι του 
τμήματος προσέρχονταν στο χώρο, αλλά δεν έπιαναν δου¬ 
λειά: οργανώθηκαν σε ομάδες και πραγματοποίησαν μαζι¬ 
κές περιοδείες στους υπόλοιπους ορόφους, μαζί με τους εκ¬ 
προσώπους του Σωματείου, καλώντας τους συναδέλφους 
τους στην στάση εργασίας και Γενική Συνέλευση που είχε 
αποφασιστεί. Η συνέλευση ήταν η μαζικότερη (σχεδόν 120 
άτομα) που έχει κάνει το Σωματείο και αποφάσισε συνέχι¬ 
ση των κινητοποιήσεων για την υπόλοιπη μέρα (αποχή) και 
νέα στάση εργασίας την Δευτέρα 26/11. Εκεί έγινε περιο¬ 
δεία, με τη συμμετοχή πολλών εργαζομένων, στα κεντρικά 
της εταιρείας, καταλήγοντας σε παράσταση διαμαρτυρίας 
στη διεύθυνση Ανθρώπινου Δυναμικού. Ποιοτική διαφορά 
σε σχέση με προηγούμενες κινητοποιήσεις, η ενεργή συμμε¬ 
τοχή των εργαζόμενων στην οργάνωση των κινητοποιήσε¬ 
ων, δείγμα ωρίμανσης της διάθεσης αυτενέργειας σε αντι¬ 
παράθεση με τη λογική της ανάθεσης. 

- Σε τροχιά κινητοποιήσεων βρέθηκε και η ΡοΗΐιηεΙ, 
καθώς η εργοδοσία θέλησε εκβιαστικά στα μέσα Νοέμβρη 
να επιβάλλει νέες ατομικές συμβάσεις με μειώσεις έως 35%. 
Στο συγκεκριμένο χώρο δεν υπήρχε καμία οργάνωση των 
εργαζομένων ή εμπειρία από αγώνες. Αντέδρασαν ωστόσο 
άμεσα, απαιτώντας από την διοίκηση ν’ αποσύρει τις ατο¬ 
μικές συμβάσεις. Κάτω από την πίεση της κίνησής τους, 
το κλαδικό ΣΕΤΗΠ (ΠΑΜΕ) κήρυξε 24ωρη απεργία στις 
21/11, που είχε αρκετά ικανοποιητική συμμετοχή (αν και 
ήταν εμφανής η προηγούμενη έλλειψη εμπερίας) και η δι¬ 
οίκηση κατέθεσε ασφαλιστικά μέτρα και την έβγαλε παρά¬ 
νομη. Στη Συνέλευση που πραγματοποιήθηκε στην απεργία 
αποφασίστηκε 4ωρη στάση εργασίας στις 23/11. 

Λόγω της έλλειψης μιας οργανωμένης δύναμης, ικανής 
να αποτελέσει μαχητικό πόλο, και της αναποτελεσματικής 
πολιτικής του ΠΑΜΕ, ο αγώνας αποκλιμακώθηκε (χωρίς 
να φαίνεται ότι έχει επιτευχθεί κάτι, πέρα από διφορούμενες 
ανακοινώσεις του ΣΕΤΗΠ για «παλικαρίσια μάχη»). Ωστό¬ 
σο, η εμπειρία που απέκτησαν οι εργαζόμενοι μπορεί ν’ απο- 
τελέσει μαγιά ενάντια στις νέες επιθέσεις που έρχονται. 



31ο Συνέδριο του Εργατικού 
Κέντρου Θεσσαλονίκης 

Στις 15-18 Νοέμβρη πραγματοποιήθηκε το 31ο τακτι¬ 
κό συνέδριο του ΕΚΘ. Κι αυτό το Συνέδριο όμως ήταν πολύ 
μακριά τόσο από τα προβλήματα, τις αγωνίες, τις αναζητή¬ 
σεις των εργαζομένων, όσο και από τα καθήκοντα που βά¬ 
ζουν στο συνδικαλιστικό κίνημα και στην εργατική τάξη η 
οικονομική, πολιτική και κοινωνική κρίση, η χρεοκοπία και 
παρακμή του καπιταλισμού. Η ευθύνη γι’ αυτό βαραίνει την 
πλειοψηφία των κυρίαρχων συνδικαλιστικών παρατάξεων. 
Αυτές περιορίστηκαν να περιγράφουν μια άσχημη προοπτι¬ 
κή για την εργατική τάξη. Όλες έριχναν το ανάθεμα στους 
άλλους για το ότι φθάσαμε εδώ που φθάσαμε και όλες κα- 
λούσαν τους αντιπροσώπους να τους υπερψηφίσουν στις 
εκλογικές διαδικασίες του Συνεδρίου, για να δώσουν αυτές 
τη λύση. 

Απέναντι σ’ αυτό το θέατρο του παραλόγου, η Αντεπί¬ 
θεση των Εργαζομένων συμμετείχε με 3 αντιπροσώπους και 
προσπαθήσαμε να θέσουμε: α) Τους τεράστιους κινδύνους 
που απειλούν τους εργαζόμενους στη χώρα μας αλλά και σ’ 
όλο τον πλανήτη από την κρίση, την χρεοκοπία του ελληνι¬ 
κού και τη δομική κρίση του παγκόσμιου καπιταλισμού, δη¬ 
λαδή τη φτώχεια και την εξαθλίωση, την καταστροφή του 
περιβάλλοντος, την επισιτιστική κρίση αλλά και τη διαρκή 
συρρίκνωση των δημοκρατικών δικαιωμάτων και ελευθερι¬ 
ών και τον κίνδυνο της γενίκευσης των πολεμικών συγκρού¬ 
σεων. β) Τη σημασία της ενότητας, του συντονισμού και της 
αυτοοργάνωσης των αγώνων για να επιβάλλουμε ένα σχέ¬ 
διο σωτηρίας από την κρίση, με βάση τις επείγουσες ανάγκες 
της κοινωνίας και όχι τα κέρδη του κεφαλαίου και μιας χού¬ 
φτας τραπεζιτών-τοκογλύφων. Ένα σχέδιο με βασικούς πυ¬ 
λώνες: την πτώση της χούντας της συγκυβέρνησης, την κα¬ 
τάργηση των Μνημονίων, τη διαγραφή του χρέους, την έξο¬ 
δο από Ευρώ/Ε.Ε. και την πάλη για μια Ευρώπη των εργα¬ 
ζομένων, την Εθνικοποίηση τραπεζών και των τομέων κλει¬ 
διών της οικονομίας με Εργατικό Έλεγχο. Την επιβολή μιας 
Επαναστατικής Κυβέρνησης των Εργαζομένων. 

Για όλες τις άλλες παρατάξεις, τα παραπάνω ήταν και εί¬ 
ναι ανύπαρκτα ή σχεδόν ανύπαρκτα. Καμιά απ’ αυτές δεν 
καταλαβαίνει το ύψος και το βάθος της κρίσης, της επίθεσης 
και της καταστροφής που φέρνει, παρά την παράθεση στοι¬ 
χείων που έγινε και στο Συνέδριο. 

Ο πολιτικός και ιδεολογικός παροπλισμός των συνδι¬ 
κάτων αντικατοπτρίστηκε και στην εικόνα του Συνέδριου, 
όπου συμμετείχαν συμμετείχαν αρκετά λιγότεροι σύνεδροι 
από τα προηγούμενα (σε παρένθεση τα αποτελέσματα του 
προηγούμενου Συνεδρίου). 

Στις εκλογές για το ΔΣ του ΕΚΘ, ψήφισαν 493 (575) αντι¬ 
πρόσωποι, από τους συνολικά 502 και στην κάλπη βρέθη¬ 
καν 487 (572) έγκυρα, 1 (2) λευκό και 5(1) άκυρα. Απ’ αυτά 
έλαβαν (σε παρένθεση τα αποτελέσματα του προηγούμενου 
Συνεδρίου): 

- ΠΑΣΚΕ (ΠΑΣΟΚ): 205 ψήφοι (269), 42.1% και 13 έδρες 
(15) 

- ΕΡΓΑΤΙΚΗ ΕΝΟΤΗΤΑ (ΚΚΕ): 124 ψήφοι (158), 25.4% και 
8 έδρες(8) 

- ΔΑΚΕ (ΝΔ): 83 ψήφοι (106), 17.04% και 5 έδρες (6) 

- Ε.Α.Σ (ΣΥΡΙΖΑ και πρώην μέλη ΠΑΣΚΕ): 71 ψήφοι(35), 
14.57% και 5 έδρες (2) 

- ΑΝΤΕΠΙΘΕΣΗ (ΟΚΔΕ): 3 ψήφοι, 0.6 % χωρίς έδρα 

- ΤΑΞΙΚΗ ΠΟΡΕΙΑ (ΚΚΕ μ-λ): 1 ψήφος (2), 0.2% χωρίς 
έδρα 

Για τ’ αποτελέσματα αυτά, θα λέγαμε ότι εκλογικά η μο¬ 
ναδική δύναμη που φαίνεται να ενισχύεται είναι η Ενωτική 
Αντιμνημονιακή Συνεργασία, απεικονίζοντας σ’ έναν μικρό 
τις διεργασίες που έχουν αρχίσει. Ένα κομμάτι της γραφειο¬ 
κρατίας αναζητά πλέον ανοιχτά πολιτική στέγη και εξαγνι¬ 
σμό στο χώρο του ΣΥΡΙΖΑ, που δείχνει πρόθυμος να την 
προσφέρει - μια επικίνδυνη εξέλιξη. Και ακόμη να σημειώ¬ 
σουμε ότι σίγουρα σ’ αυτό το Συνέδριο δεν αποτυπώθηκαν 
οι αγωνιστικές διαθέσεις των εργαζομένων, όπως εκφρά¬ 
στηκαν στις απεργίες, στις τεράστιες διαδηλώσεις, στις συ¬ 
γκρούσεις, στις αμέτρητες κινητοποιήσεις σε χώρους δου¬ 
λειάς και γειτονιές, πλατείες, στους «αγανακτισμένους» κ.α. 
Τέλος, η προσπάθεια και παρέμβαση της Αντεπίθεσης, παρά 
τις αριθμητικές και άλλες αδυναμίες, ήταν μια εμπειρία που 
μπορεί να αποτελέσει βάση για το μέλλον. 


Καζάνι που βράζει οι Τηλεπικοινωνίες 

ΒενιΕέλος «κατά της Χρυσής Αυγής» 

Απόπειρα εξωραϊσμού της κοινοβουλευτικής χούντας 


Εξεγέρσεις στα στρατόπεδα 
συγκέντρωσης μεταναστών 



Τ ην Κυριακή 18/11 μετανάστες κρατούμενοι στο 
στρατόπεδο συγκέντρωσης της Κορίνθου ξεκί¬ 
νησαν απεργία πείνας, διαμαρτυρόμενοι για τις 
άθλιες συνθήκες κράτησης και σίτισης και ζη¬ 
τώντας την άμεση απελευθέρωσή τους, καθώς το μοναδι¬ 
κό τους «έγκλημα» είναι ότι δεν έχουν χαρτιά. Σύμφωνα με 
καταγγελίες οι αστυνομικοί συχνά ξυλοκοπούν κρατούμε¬ 
νους ακόμα και με γκλοπς στο κεφάλι, οι χώροι κράτησης 
δεν τηρούν ούτε τους στοιχειώδεις κανόνες υγιεινής, οι κρα¬ 
τούμενοι κάνουν μπάνιο με κρύο νερό, υπάρχει παντελής 
έλλειψη ιατροφαρμακευτικής περίθαλψης και σχεδόν ανύ¬ 
παρκτη νομική κάλυψη. Στις άθλιες αυτές συνθήκες κρατού¬ 
νται ακόμα και ανήλικα παιδιά! Η απάντηση της αστυνομί¬ 
ας ήταν η βίαιη καταστολή από διμοιρίες των ΜΑΤ με χρήση 
δακρυγόνων. Στο στρατόπεδο αυτό κρατούνται 800 μετανά¬ 
στες περιμένοντας ν’ απελαθούν. 10 μετανάστες μεταφέρθη¬ 
καν τραυματισμένοι στο νοσοκομείο, ενώ συνελήφθησαν 24 
επειδή αντιστάθηκαν στην επέμβαση της αστυνομίας. 

Στις 23 Νοέμβρη εξέγερση για τους ίδιους λόγους έγι¬ 
νε και στη σχολή Αστυφυλάκων Κομοτηνής, που έχει μετα¬ 
τραπεί σε στρατόπεδο συγκέντρωσης μεταναστών. Και εδώ 
η επέμβαση της αστυνομίας ήταν βίαιη, με τη συνδρομή φα- 
σιστοειδών της Χρυσής Αυγής. 12 μετανάστες τραυματίστη¬ 
καν και 55 συνελήφθησαν, με βαριές κατηγορίες. Στο συγκε¬ 
κριμένο στρατόπεδο είναι φυλακισμένοι κάτω από άθλιες 
συνθήκες 550 μετανάστες. Άμεσα πραγματοποιήθηκε συ¬ 
γκέντρωση αλληλεγγύης από αγωνιστές που έσπευσαν έξω 
από το στρατόπεδο, ενώ δύο μέρες μετά συγκέντρωση έγινε 
και έξω απ’ το στρατόπεδο της Κορίνθου. 

Διαμαρτυρία μεταναστών έγινε στις 5/12 και στο Φυλά¬ 
κιο Εβρου, όπου κρατούνται, κατά τη διάρκεια της οποίας 
έγινε επίσης αιματηρή αστυνομική επέμβαση. Στα τέλη Σε¬ 
πτέμβρη αρκετοί μετανάστες στο στρατόπεδο συγκέντρω¬ 
σης στην Ξάνθη είχαν προχωρήσει επίσης σε απεργία πείνας. 

Συνολικά στην Ε.Ε. λειτουργούν 224 στρατόπεδα συ¬ 
γκέντρωσης μεταναστών και τα περισσότερα διαθέτουν 
ένοπλους φρουρούς με σκυλιά, τείχη με συρματοπλέγμα¬ 
τα, πύργους επίβλεψης κ.λπ. Μερικά απ’ αυτά, όπως στο 
Κΐνεδαΐΐεδ (Γαλλία), ήταν στρατόπεδα συγκέντρωσης στο Β’ 
Παγκόσμιο Πόλεμο! Στην Ελλάδα λειτουργούν από το πε¬ 
ρασμένο καλοκαίρι ήδη αρκετά «κέντρα κράτησης» (συνο¬ 
λικά θα φτάσουν τα 30). 


Η κίνηση του ΠΑΣΟΚ και του Βενιζέλου με συνέ¬ 
ντευξη τύπου ενάντια στην ρατσιστική και νε- 
οναζιστική κοινωνική βία και την «αντισυνταγ¬ 
ματική» Χρυσή Αυγή δεν μας προκαλεί έκπληξη. 

Καταρχήν είναι μεγάλη υποκρισία να μιλάει το ΠΑ¬ 
ΣΟΚ για αντιρατσισμό, όταν μαζί με ΝΔ και ΔΗΜΑΡ 
έχουν ανοίξει στρατόπεδα συγκέντρωσης μεταναστών 
(πρωτολειτούργησαν ήδη επί της κυβέρνησης Βενιζέ¬ 
λου), έχουν φτιάξει τον φράχτη στον Έβρο και έχουν 
εξαπολύσει το μεγαλύτερο πογκρόμ ενάντια σε μετα¬ 
νάστες με την επιχείρηση Ξένιος Δίας, κατά την οποία 
έχουν προσαχθεί πάνω από 50.000 μετανάστες σε όλη τη 
χώρα. Είναι υποκρισία αυτοί που μιλάνε για την υποτιθέ¬ 
μενη «υγειονομική βόμβα» των μεταναστών, που καλούν 
σε «επανακατάληψη των πόλεων», που βασανίζουν με¬ 
τανάστες και αγωνιστές, να παριστάνουν τους δημοκρά¬ 
τες. Είναι υποκρισία να μιλάνε για ξενοφοβία και νεονα- 
ζιστική βία αυτοί που χαϊδεύουν, προστατεύουν και ενι¬ 
σχύουν τη φασιστική βία της Χρυσής Αυγής, η οποία δρα 
ανενόχλητη ή και με την προστασία της αστυνομίας. Εί¬ 
ναι υποκρισία αυτοί που μας καταργούν όλα τα κοινωνι¬ 
κά δικαιώματα και τις δημοκρατικές ελευθερίες, που οι¬ 
κοδομούν ένα κράτος έκτακτης ανάγκης, να μιλάνε για 
δημοκρατία και αξίες. 

Χουντικός οχετός 
της Χρυσής Αυγής 

Στα πλαίσια της προσπάθειας 
«αποκατάστασης» της χούντας και των 
χουντικών, μετά την εμετική καμπά- 
νια για τους ψεύτικους νεκρούς του 
Πολυτεχνείου, ο βουλευτής της Χρυ¬ 
σής Αυγής Κασιδιάρης ζητά με ερώτη¬ 
ση του στη Βουλή την απελευθέρωση 
του χουντικού Ντερτιλή, του αξιωμα¬ 
τικού που πρωτοστάτησε στην κατα¬ 
στολή της εξέγερσης του Πολυτεχνεί¬ 
ου το 1973 και είναι υπεύθυνος για την 
εν ψυχρώ δολοφονία του Μιχάλη Μυ- 
ρογιάννη στις 18 Νοέμβρη έξω από το 
Πολυτεχνείο. Επίσης, σε εκδήλωση της 
Χρυσής Αυγής στο Ηράκλειο ο βου¬ 
λευτής της Νίκος Παππάς τόνισε τη 
σημασία του εμβλήματος της χούντας, 
ξεδιπλώνοντας μια σημαία με αυτό. 


Η πρωτοβουλία αυτή ωστόσο εξυπηρετεί συγκεκρι¬ 
μένους σκοπούς. Από τη μία, εφόσον προς το παρόν για 
την ελληνική αστική τάξη και τους ιμπεριαλιστές που 
την στηρίζουν, η τρικομματική κυβέρνηση και ο Σαμαράς 
αποτελούν την τελευταία καθαρόαιμη αστική λύση, θα 
πρέπει να στηριχτεί πρώτα από όλα αυτή. Μπορεί να 
τους είναι απαραίτητες οι φασιστικές συμμορίες για να 
επιτίθονται στο εργατικό κίνημα, να αποπροσανατολί¬ 
ζουν τα πιο αδύναμα στρώματα, για τον εκφασισμό «από 
τα πάνω» της κοινωνίας και τη μετατροπή της ριζοσπα- 
στικοποίησης του κόσμου σε ρατσιστικό και φασιστικό 
μίσος, αλλά δε μπορούν να αφήσουν τη Χρυσή Αυγή να 
τους υπερφαλλαγγίσει εκλογικά και πολιτικά. 

Δεύτερον, προσπαθεί να περάσει την άποψη ότι η 
αντιμετώπιση της φασιστικής βίας μπορεί να γίνει μέσα 
από τους «δημοκρατικούς θεσμούς», τη «συντεταγμένη 
πολιτεία» κ,λπ. Ένας εξωραϊσμός της κοινοβουλευτικής 
χούντας, που οι ίδιοι επιβάλλουν. 

Τέλος, ανοίγει ένα παράθυρο ενάντια στις πολιτικές 
οργανώσεις και κόμματα που δεν ανήκουν στο «συνταγ¬ 
ματικό τόξο», συνδέοντάς τις γενικά με τη «βία». Αυτό 
επιδιώκουν να χρησιμοποιηθεί ενάντια στην Αριστερά 
και κυρίως στην επαναστατική αριστερά και τις πιο ριζο- 
σπατικές πλευρές του εργατικού κινήματος. 


Αντιφασιστικές κινητοποιήσεις σε όλη τη χώρα 

Η διαδήλωση ενάντια στο φασισμό και την καταστολή στο κέντρο της 
Αθήνας στις 24/11, που καλέστηκε από πρωτοβουλία οργανώσεων και συλ- 
λογικοτήτων είχε σημαντική επιτυχία, καθώς συμμετείχαν πάνω από 5.000 
κόσμου. Μεταξύ άλλων υπήρχαν μπλοκ από ΣΥΡΙΖΑ, ΑΝΤΑΡΣΥΑ, Ροσινά- 
ντε, Αντιεξουσιαστική Κίνηση. Η ΟΚΔΕ συμμετείχε στην οργάνωση της δι¬ 
αδήλωσης και κατέβηκε με δικό της μπλοκ. 

Σε Ηράκλειο και Χανιά έγιναν διαδηλώσεις ενάντια στην επίσκεψη βου¬ 
λευτών της Χρυσής Αυγής στις 23 και 24 Νοέμβρη με συμμετοχή περίπου 
3.000 κόσμου. 

Στην Κυψέλη, στις 24 Νοέμβρη πραγματοποιήθηκε αντιφασιστική συ¬ 
γκέντρωση και διαδήλωση με πάνω από 1.500 άτομα ενάντια σε κάλεσμα 
φασιστικής συμμορίας για πογκρόμ μεταναστών. Η πρωτοφανής κινητοποί¬ 
ηση της αστυνομίας με στόχο να εμποδίσει τη διαδήλωση δεν πέρασε. 

Στην Καλαμάτα, στις 6 Δεκέμβρη με αφορμή την επέτειο της δολοφο¬ 
νίας του Αλέξανδρου Γρηγορόπουλου, ομάδα χρυσαυγιτών με τη συνοδεία 
ΜΑΤ έκανε την εμφάνισή της σε μικρή απόσταση από τη διαδήλωση, φω- 
νάζοντας μεταξύ άλλων το προκλητικό σύνθημα «ΕΣΑ-58-Ανθρωπιστές». 
Αναγκάστηκαν όμως να υποχωρήσουν κάτω από τα γραφεία τους. Τις προη¬ 
γούμενες ημέρες τα θρασύδειλα αυτά ανθρωποειδή ζητούσαν από την αστυ¬ 
νομία να απαγορεύσει τη διαδήλωση. 


«Ψωμί - Παιδεία - Ελευθερία 
Η Χούντα δεν τελείωσε το 73» 


Π οτέ ξανά στην διάρκεια των 39 
χρόνων που μας χωρίζουν απο 
την εξέγερση του Πολυτεχνεί¬ 
ου το σύνθημα “Ψωμί Παιδεία 
Ελευθερία - Η Χούντα Δεν Τελείωσε το 73’” 
δεν έκφραζε πιο ωμά την πραγματικότη¬ 
τα από την φετινή επέτειο. Η ραγδαία εξά- 
πλωση της φτώχειας παντού, η απόλυτη κα¬ 
τάρρευση της παιδείας, υγείας, ασφάλισης, η 
πανούκλα της ανεργίας για το συντριπτικό 
κομμάτι της κοινωνίας, συνοδεύονται από 
την επιβολή ενός “κράτους έκτακτης ανά¬ 
γκης” ενάντια στην εργατική τάξη και τα 
πιο στοιχειώδη δικαιώματα και ελευθερίες. 

Στην Αθήνα για πρώτη φορά μεταπο¬ 
λιτευτικά έχουμε μια άε ίάοίο απαγόρευση 
της πορείας του Πολυτεχνείου. Όλο το κέ¬ 
ντρο της Αθήνας τέθηκε σε κατάσταση πο¬ 
λιορκίας με πάνω από 7.000 αστυνομικούς 
κάθε είδους (ΜΑΤ, Δίας, Δέλτα, ασφάλεια). 
Έγιναν δεκάδες βίαιες “προληπτικές” προ¬ 
σαγωγές ακόμα και έξω από σπίτια αγω¬ 
νιστών, όπως στο Περιστέρι και στου Ζω¬ 
γράφου. Επιβλήθηκε πρωτοφανής απαγό¬ 
ρευση κυκλοφορίας σε όλους τους κεντρι¬ 
κούς δρόμους της πόλης, και όχι μόνο περι¬ 
μετρικά της διαδρομής έως την αμερικάνικη 
πρεσβεία. Από τις 6 το πρωί της 17ης Νο¬ 
εμβρίου έως τις 12 τα μεσάνυχτα επιβλήθη¬ 
κε απαγόρευση στάσης και στάθμευσης και 
από τις 2 το μεσημέρι έως αργά το βράδυ η 
κυκλοφορία διακόπηκε. Από τις 12 το με¬ 
σημέρι έκλεισαν με εντολή της Αστυνομί¬ 


ας οι σταθμοί του Μετρό σε Πανεπιστήμιο, 
Σύνταγμα, Ευαγγελισμό,Μέγαρο Μουσι¬ 
κής, Αμπελόκηποι, Ακρόπολη, Μοναστηρά¬ 
κι, Κατεχάκη, Εθνική Άμυνα, κάνοντας αδύ¬ 
νατη την πρόσβαση στο σημείο αφετηρίας 
της πορείας αλλά και την αποχώρηση μετά 
το τέλος της. 

Παρά αυτή την χουντική απαγόρευ¬ 
ση του δικαιώματος στη διαδήλωση, η συμ¬ 
μετοχή του κόσμου, κυρίως νεολαίας, ήταν 
ικανοποιητική ξεπερνώντας τους 30.000. 
Με αρκετό παλμό η διαδήλωση κατευθύν- 
θηκε προς την Αμερικάνικη Πρεσβεία κάτω 
από την σφιχτή παρουσία των ΜΑΤ και στη 
συνέχεια προχώρησε με σκοπό να διαδηλώ- 
σει στην ισραηλινή Πρεσβεία ως απάντηση 
στην νέα σφαγή του σιωνιστικού κράτους 
ενάντια στην μαρτυρική πόλη της Γάζας που 
ήταν σε εξέλιξη εκείνες τις μέρες. Στο ύψος 
της λεωφόρου Αλεξάνδρας η διαδήλωση 
βρέθηκε μπροστά σε μια νέα απαγόρευση. 
Τον δρόμο έφραζαν κάθετα δύο κλούβες της 
Αστυνομίας και η εντολή ήταν ρητή: η δια¬ 
δήλωση απαγορεύεται. Για περίπου μια ώρα 
πλήθος κόσμου και οργανώσεις της άκρας 
αριστερός (ανάμεσα τους και η ΟΚΔΕ) πα¬ 


ρέμειναν στο δρόμο αποφασισμένοι να συ- 
νεχίσουν την πορεία προς την ισραηλινή 
Πρεσβεία παρά την περικύκλωση των ΜΑΤ 
που ήταν σε θέση μάχης. Αυτή η επιμονή και 
η αποφασιστικότητα των συγκεντρωμένων 
ακύρωσε την αρχική απαγόρευση της πορεί¬ 
ας και η διαδήλωση συνέχισε έως την ισρα- 
ηλινή Πρεσβεία. 

Όργιο καταστολής και στις άλλες πόλεις 

Μαζικές διαδηλώσεις έγιναν και στην 
υπόλοιπη Ελλάδα με κυρίαρχο χαρακτη¬ 
ριστικό την σχεδιασμένη τρομοκρατία και 
την απροκάλυπτη βία των μηχανισμών κα¬ 
ταστολής. Στη Θεσσαλονίκη μετά την μα¬ 
ζική διαδήλωση στο κέντρο της πόλης και 
ενώ τα μπλοκ των φοιτητικών συλλόγων εί¬ 
χαν επιστρέφει στο ΑΠΘ για να συνεχίσουν 
τις εκδηλώσεις τους και να περιφρουρήσουν 
το Άσυλο, τα ΜΑΤ χωρίς εισαγγελική εντο¬ 
λή ή ενημέρωση, καταπάτησαν το Άσυλο ει¬ 
σβάλλοντας από δύο εισόδους και εξαπολύ- 
οντας ένα βάρβαρο πογκρόμ καταστολής. 
Η καλοσχεδιασμένη επιχείρηση είχε στόχο 
την εφαρμογή του κράτους “'έκτακτης ανά¬ 
γκης” , την εδραίωση της κατάργησης του 


Ασύλου, μιας και τυπικά πλέον δεν υφίστα- 
ται με τον νόμο Διαμαντοπούλου, το χτύπη¬ 
μα της κατάληψης της Πρυτανείας, κέντρο 
αγώνα των απεργών εργολαβικών και της 
Πρωτοβουλίας Αλληλεγγύης από φοιτητές 
και αλληλέγγυους εργαζόμενους. Οι ορδές 
των ΜΑΤ, Δίας και ασφαλιστών έπνιξαν στα 
χημικά και χτύπησαν τον κόσμο, και συνέ¬ 
λαβαν 16 άτομα από την Πρωτοβουλία Αλ¬ 
ληλεγγύης με τις της “διατάραξης της κοι¬ 
νής ειρήνης”, “αντίστασης κατά της αρχής”, 
και “οπλοκατοχής”! Η επίθεση απαντήθηκε 
άμεσα με πορεία αλληλεγγύης στην ΓΑΔΘ 
την ίδια μέρα, οι συλληφθέντες αφέθηκαν 
ελεύθεροι και τους ορίστηκε τακτική δικά¬ 
σιμος για τις 19/12. Η ΟΚΔΕ πήρε και θα 
συνεχίζει να παίρνει ενωτικές πρωτοβουλίες 
για την απάντηση του κινήματος στο κλίμα 
τρομοκρατίας που θέλει να επιβάλλει η τρι¬ 
κό μματική χούντα. 

Στο Βόλο η μαζική πορεία πνίγηκε στα 
δακρυγόνα από τα ΜΑΤ, τα οποία εξαπέλυ¬ 
σαν κυνηγητό στους δρόμους της πόλης με 
αθρόες προσαγωγές διαδηλωτών και ασκώ¬ 
ντας διώξεις σε δύο. 

Στην Πάτρα, σε μια από τις μαζικότερες 
πορείες των τελευταίων χρόνων, η αστυ¬ 
νομία επιτέθηκε επανειλημμένως με μένος 
στους χιλιάδες διαδηλωτές ρίχνοντας χη¬ 
μικά μέσα στα μπλοκ και χτυπώντας ακό¬ 
μα και οικογένειες με παιδιά, με αποτέλεσμα 
τον σοβαρό τραυματισμό ενός 19χρονου ο 
οποίος κινδυνεύει να χάσει το μάτι του. 

8 Εργατική Πάλη 


Φάκελος: 19η Συνδιάσκεψη ΟΚΔΕ 


19η Συνδιάσκεψη της Ο.Κ.Δ.Ε. 

Το διήμερο 5-6 Ιανουάριον 2013 θα πραγματοποιηθεί η 19η Συνδιάσκεψη της Ο.Κ.Δ.Ε. 

Η Εργατική Πάλη δημοσιεύει σε αυτό το φύλλο ένα μικρό απόσπασμα από το Πολιτικό Ντοκουμέντο και το 
Κείμενο της Οικοδόμησης, που μαζί με το Κείμενο για την 4η Διεθνή θα συζητηθούν στη Συνδιάσκεψη. 


Σχέδιο 

Πολιτικής 

Απόφασης 

Α) Παγκόσμια Οικονομική 
και Πολιτική Κατάσταση 

[...] Η τεράστια παγκόσμια δημοσι¬ 
ονομική κρίση, για την οποία φωνά¬ 
ζουν οι καπιταλιστές και οι νεοφιλε¬ 
λεύθεροι υπηρέτες τους, είναι μέρος 
της δομικής κρίσης του καπιταλιστι¬ 
κού συστήματος, δηλαδή της οικο¬ 
νομίας της αγοράς, του καπιταλιστι¬ 
κού τρόπου παραγωγής και πιο συ¬ 
γκεκριμένα της φθίνουσας πορεί¬ 
ας των παραγωγικών τομέων, ειδικά 
των αναπτυγμένων καπιταλιστικών 
χωρών. Τα χρέη (δημόσια και ιδιωτι¬ 
κά), τα διάφορα σύγχρονα χρηματι¬ 
στηριακά προϊόντα (παράγωγα κ.λπ.) 
έχουν φτάσει σε ασύλληπτους αριθ¬ 
μούς, ίσως και 15-20 φορές πάνω από 
το παγκόσμιο ΑΕΠ! Η σημερινή κα¬ 
τάσταση είναι η εξέλιξη του μακρού 
κύματος ύφεσης που ξέσπασε στις αρ¬ 
χές της δεκαετίας του 70, και όπως εί¬ 
ναι απόλυτα φυσιολογικό, εμφανίζε¬ 
ται κύρια με την μορφή των χρημα¬ 
τοπιστωτικών κρίσεων ή των «φου¬ 
σκών» κ.λπ. Φυσιολογικό, γιατί στην 
εποχή της κρίσης του καπιταλιστικού 
συστήματος, δηλαδή της υπερπαρα¬ 
γωγής εμπορευμάτων και της υπερ- 
συσσώρευσης κεφαλαίου, η άντλη¬ 
ση πλούτου από το κεφάλαιο γίνεται 
με παρασιτικό τρόπο, βασικά από τον 
χρηματοπιστωτικό τομέα ή τις διαρ¬ 
κείς κερδοσκοπικές «φούσκες» και όχι 
από την παραγωγή -αν όχι και σε βά¬ 
ρος της. Αυτή η τάση παρασιτισμού 
και κερδοσκοπίας υπάρχει σε κάθε 
κρίση του καπιταλιστικού συστήμα¬ 
τος, ωστόσο σήμερα ζούμε την απεί- 
ρως πιο εκτεταμένη παρασιτική λει¬ 
τουργία του κεφαλαίου στην ιστορία 
του καπιταλισμού. Αυτό σημαίνει ότι 
οι κρίσεις θα εμφανίζονται όλο και πιο 
πολύ στην χρηματοπιστωτική σφαί¬ 
ρα, πιθανότατα με την κερδοσκο¬ 
πική μορφή των «φουσκών», θα εί¬ 
ναι όλο και πιο συχνές και εκτεταμέ¬ 
νες χρονικά, θα είναι όλο και πιο δύ¬ 
σκολα ελέγξιμες, θα έχουν όλο και πιο 
επώδυνες επιπτώσεις στις εργαζόμε¬ 
νες μάζες, στον πολιτισμό, στο περι¬ 
βάλλον κ.λπ. 

[...] Η ΕΕ (σα σύνολο η μεγαλύτερη 
οικονομία του πλανήτη) εξελίσσεται 
στην πιο υπερχρεωμένη περιοχή του 
κόσμου. Ήδη έχει 6-7 χρεοκοπημένες 
χώρες στο έδαφος της (Ελλάδα, Πορ¬ 
τογαλία, Ιρλανδία, Ουγγαρία, Ρουμα¬ 
νία, Βαλτικές χώρες, Κύπρος), Ισπα¬ 
νία και Ιταλία είναι ουσιαστικά χρε¬ 
οκοπημένες και απλώς αναζητείται 
μια φόρμουλα για να οδηγηθούν στο 
ΔΝΤ και στο μηχανισμό στήριξης της 
ΕΕ. Η Μ. Βρετανία είναι υπερχρεωμέ¬ 
νη και σε άθλια οικονομική κατάστα¬ 
ση και έχει από καιρό καταφύγει στο 
«τυπογραφείο», ενώ με κάποια μικρή 
διαφορά ακολουθούν η Γαλλία (η κα¬ 


τάρρευση της οικονομίας της βρίσκε¬ 
ται στην ατζέντα των επόμενων μη¬ 
νών και η τελευταία παρέμβαση της 
ΕΚΤ μέσω Ντράγκι αποσκοπούσε 
μεταξύ άλλων στο να αποφευχθεί κι 
αυτό), το Βέλγιο και άλλες χώρες. 

[...] Ο γερμανικός καπιταλισμός εί¬ 
ναι πολύ μικρός για να παίξει έναν πα¬ 
γκόσμιο ρόλο και την ίδια στιγμή με¬ 
γάλος για την ΕΕ, και φυσικά μεγαλύ¬ 
τερος από οποιονδήποτε άλλο στην 
Ευρώπη, αλλά όχι από όλους τους κα¬ 
πιταλισμούς των ευρωπαϊκών χώρων 
μαζί. Η τωρινή προσπάθεια του γαλ- 
λογερμανικού άξονα, με κύριο πρωτα¬ 
γωνιστή τον γερμανικό ιμπεριαλισμό 
και με την συμπαράσταση ορισμένων 
ισχυρών αστικών τάξεων άλλων χω¬ 
ρών, για την οικοδόμηση της Ευρω¬ 
παϊκής Ένωσης, που όλο και περισ¬ 
σότερο μοιάζει με Γερμανική Ευρω¬ 
παϊκή Ένωση και βασίζε¬ 
ται στην ετεροβαρή ανά¬ 
πτυξη μεταξύ των καπιτα¬ 
λιστικών κρατών-μελών, 
σε σιδερένια δημοσιονο¬ 
μική πειθαρχία, σε Μνη¬ 
μόνια, σε ανήκουστες τα¬ 
πεινώσεις και σε υποβάθ- 
μιση των υποχρεωμένων 
χωρών (όπως η Ελλά¬ 
δα, η Πορτογαλία κ.λπ.) 
στη θέση προτεκτοράτου, 
τροφοδοτεί τις φυγόκε- 
ντρες δυνάμεις, τις αντι¬ 
στάσεις των εργαζομέ¬ 
νων και της νεολαίας και 
οδηγεί στη διάλυση της 
Ευρωζώνης. Όπως απέ- 
τυχαν οι δυο προηγούμε¬ 
νες προσπάθειες ενοποί¬ 
ησης με τον πόλεμο από 
το γερμανικό ιμπεριαλι¬ 
σμό, φαίνεται να αποτυ¬ 
χαίνει και η νέα προσπά¬ 
θεια με τη χρησιμοποίηση 
βάρβαρων μέτρων. 

[...] Οι λεγάμενες αναδυόμενες οικο¬ 
νομίες και κυρίως οι ΒΚΙΘ (Βραζιλία, 
Ρωσία, Ινδία, Κίνα) επωφελήθηκαν 
από την κρίση του παγκόσμιου καπι¬ 
ταλιστικού συστήματος, όπως εκφρά¬ 
ζεται τα τελευταία 20-25 χρόνια και 
χτυπά κυρίως τα δυο ιμπεριαλιστικά 
κέντρα και την Ιαπωνία. Σήμερα κατέ¬ 
χουν ένα σημαντικό κομμάτι του πα¬ 
γκόσμιου ΑΕΠ, διεκδικούν ένα ακό¬ 
μη μεγαλύτερο, όλο και περισσότερο 
σε βάρος των παλιών ιμπεριαλιστι¬ 
κών δυνάμεων, και αυξάνουν διαρ¬ 
κώς την παραγωγική βάση της οικο¬ 
νομίας τους. Αυτά έχουν προκαλέσει 
πολύ σημαντικές αλλαγές στον πα¬ 
γκόσμιο καταμερισμό εργασίας, στον 
παγκόσμιο ανταγωνισμό και στον πα¬ 
γκόσμιο συσχετισμό δύναμης, που 
όλα εξελίσσονται διαρκώς υπέρ τους. 

[...] Σήμερα, στην εποχή της όξυν- 
σης της δομικής κρίσης και της πα¬ 
ρακμής του καπιταλισμού, ήταν επό¬ 
μενο να έχουμε μια αντιδημοκρατική 
αναδίπλωση του αστικού κοινοβου¬ 
λευτικού συστήματος, που στον πυ¬ 
ρήνα της βρίσκεται το απόλυτο δικαί¬ 
ωμα του «επενδυτή», του τραπεζίτη, 
του κερδοσκόπου κ.λπ. Τα δημοκρα¬ 


τικά, πολιτικά και κοινωνικά δικαιώ¬ 
ματα, ακόμη και αυτά που έχουν εγ¬ 
γραφεί με αγώνες στα Συντάγματα, 
αλλά και η ίδια η βασική αρχή κάθε 
Συντάγματος, «η λαϊκή κυριαρχία», 
σταματούν στο κατώφλι της αγοράς. 
Αυτή η αντιδημοκρατική αναδίπλω¬ 
ση διευκολύνεται, όχι για τεχνικούς 
αλλά κυρίως για πολιτικούς λόγους, 
από την φύση των δυνάμεων του κε¬ 
φαλαίου που κυριαρχούν και από το 
γεγονός ότι ο κύριος όγκος των απο¬ 
φάσεων λαμβάνεται, όχι μόνο σύμ¬ 
φωνα με τη λενινιστική άποψη (στο 
παρασκήνιο και από τις τράπεζες, τα 
μονοπώλια κ.λπ.) αλλά και από εντε¬ 
λώς απρόσβλητους και απόμακρους 
από τη λαϊκή θέληση και έλεγχο δι¬ 
εθνείς ιμπεριαλιστικούς οργανισμούς 
(οικονομικούς, πολιτικούς, στρατιω¬ 
τικούς), από κονκλάβια τεχνοκρα¬ 


τών και «ειδικών» και από κόμματα 
που λειτουργούν ως εντολοδόχοι δι¬ 
απραγματευτές επιχειρηματικών λό¬ 
μπι. Το «απαγορεύεται το απαγορεύε¬ 
ται για το κεφάλαιο», όχι μόνο έχει τε¬ 
θεί σε πλήρη ισχύ, αλλά και υπερισχύ¬ 
ει κάθε άλλου δημοκρατικού και κοι¬ 
νωνικού δικαιώματος των εργαζομέ¬ 
νων και της κοινωνίας, κάθε κοινωνι¬ 
κού αγαθού και υπηρεσίας, ακόμη και 
των πιο βασικών: υγεία, παιδεία, κοι¬ 
νωνική ασφάλιση κ.λπ. 

[...] Αυτή την περίοδο έχουμε μια 
έξαρση των πολεμικών επιχειρήσε¬ 
ων και επεμβάσεων που προοιωνί¬ 
ζουν ένα ζοφερό μέλλον. Παρά το γε¬ 
γονός ότι ο πόλεμος συνεχίζεται αμεί¬ 
ωτος στο Αφγανιστάν και δεν έχει τε¬ 
λειώσει στο Ιράκ, είχαμε την επέμβα¬ 
ση των ιμπεριαλιστών στη Λιβύη, ενώ 
βρίσκονται σε εξέλιξη πολλές πολεμι¬ 
κές συγκρούσεις σε πολλές χώρες και 
περιοχές της Αφρικής, ανεβαίνει διαρ¬ 
κώς η ένταση στη Θάλασσα της Κί¬ 
νας και βέβαια εξελίσσεται η κρίση 
στη Συρίας που σιγά-σιγά διαχέεται 
σε όλη την περιοχή και αποτελεί μια 
τεράστια εστία ενός νέου περιφερεια¬ 
κού πολέμου, αν όχι κάτι γενικότερο. 


[...] Το 2007 με την επιδείνωση της 
κρίσης φαίνεται να έχουμε την κα¬ 
τάρρευση του Νεοφιλελευθερισμού. 
Επιστροφή στον Κεϋνσιανισμό που 
κατέρρευσε στις αρχές τις δεκαετίας 
του 70, είναι μάλλον αδύνατη λόγω 
της κατάστασης που έχει δημιουρ- 
γηθεί (βουνά από χρέη, ελλείμματα, 
πλασματικά κεφάλια αλλά και κυρι¬ 
αρχία του χρηματιστικού κεφαλαί¬ 
ου). Είναι προφανές ότι αυτό το αδι¬ 
έξοδο που υπάρχει εδώ και αρκετά 
χρόνια έχει δημιουργήσει ένα κενό 
στρατηγικής ή μια αδυναμία (αντι¬ 
κειμενική και υποκειμενική) χάραξης 
μιας άλλης στρατηγικής των καπι¬ 
ταλιστών και ιμπεριαλιστών, που εκ¬ 
φράζει και επιτείνει την κρίση και την 
παρακμή του καπιταλιστικού συστή¬ 
ματος. Η κατάρρευση του Κεϋνσιανι- 
σμού άφησε κληρονομιά στον καπι¬ 
ταλιστικό κόσμο βουνά από 
χρέη και ελλείμματα, μια κρί¬ 
ση υπερπαραγωγής εμπορευ¬ 
μάτων και υπερσυσσώρευσης 
κεφαλαίου και βέβαια το επα¬ 
ναστατικό κύμα της περιόδου 
1965-1975. Ο Νεοφιλελευθε¬ 
ρισμός, με τον οποίο η αστι¬ 
κή τάξη προσπάθησε να αντι¬ 
μετωπίσει την κρίση, δημιούρ¬ 
γησε με την σειρά του -παρά 
τις αντίθετες διακηρύξεις 
του- νέα βουνά από χρέη και 
ελλείμματα, μια νέα τεράστια 
επιδείνωση της κρίσης υπερ¬ 
παραγωγής και υπερσυσσώ¬ 
ρευσης, υπερεπέκταση της πί¬ 
στης, του χρηματιστηριακού 
τομέα και των πλασματικών 
κεφαλαίων, μια χωρίς προη¬ 
γούμενο παρέμβαση του κρά¬ 
τους κ.λπ.., και όλα αυτά μαζί 
οδήγησαν στο σημερινό φαύ¬ 
λο κύκλο μιας άλυτης κρίσης 
ύφεσης, υπερχρέωσης της οι¬ 
κονομίας, κρατικής υπερχρέ¬ 
ωσης και χρεοκοπίας του δι¬ 
εθνούς τραπεζικού συστήματος. Βρι¬ 
σκόμαστε μπροστά στην κατάρρευ¬ 
ση του Νεοφιλελευθερισμού και μιας 
καταστροφικής κρίσης του καπιταλι¬ 
σμού, κατά πάσα πιθανότητα μεγαλύ¬ 
τερης από εκείνη του 1929-1930. Χω¬ 
ρίς μηχανιστικές αναλογίες, η κατάρ¬ 
ρευση του Νεοφιλελευθερισμού είναι 
πολύ πιθανό να προκαλέσει ένα νέο 
επαναστατικό κύμα, με διαφορετικά 
χαρακτηριστικά από το προηγούμενο, 
όπως άλλωστε και αυτό είχε διαφορε¬ 
τικά χαρακτηριστικά από τα δυο προ¬ 
ηγούμενα του 20ου αιώνα (το πρώτο 
1914-1923, το δεύτερο 1943-1948(9)). 
Όλα δείχνουν ότι στην Ευρώπη του¬ 
λάχιστον -όπου όχι μόνο είναι το επί¬ 
κεντρο της παγκόσμιας καπιταλιστι¬ 
κής κρίσης και παρακμής, αλλά εκ¬ 
φράζει με τον καλύτερο τρόπο από τη 
μια μεριά αυτό το κενό στρατηγικής 
και από την άλλη έχουμε σημαντική 
άνοδο των αγώνων και των αντιστά¬ 
σεων, μια αλλαγή στη συνείδηση και 
στις διαθέσεις των εργαζομένων και 
της νεολαίας και μια ανοδική πορεία 
των δυνάμεων της αριστεράς-, δημι- 
ουργούνται οι προϋποθέσεις για μια 
Νέα Κατάσταση που θα φέρει όλα τα 
χαρακτηριστικά ενός νέου επαναστα¬ 


τικού κύματος. Αυτό θα είναι μια τε¬ 
ράστια βοήθεια και προωθητική δύ¬ 
ναμη για τους αγώνες και το εργατικό 
κίνημα στη χώρα μας και τις εξελίξεις 
στη Μ. Ανατολή. 

Γ) Οικονομική και πολιτική 
κατάσταση στην Ελλάδα 

[...] Οι λόγοι που καθιστούν την ανά¬ 
πτυξη για τον ελληνικό καπιταλισμό 
-και όχι μόνο- αδύνατη στην παρού¬ 
σα συγκυρία είναι: 

α) Η κρίση του ελληνικού καπιτα¬ 
λισμού είναι κρίση υπερσυσώρρευ- 
σης κεφαλαίου, δηλαδή σύμφωνα με 
τη λογική του συστήματος και όχι τις 
ανάγκες της κοινωνίας και της οικο¬ 
νομίας, έχουν επενδυθεί περισσότερα 
κεφάλαια από αυτά που χρειάζονται, 
γι αυτό όχι μόνο δε γίνονται επενδύ¬ 
σεις αλλά γίνεται το αντίθετο, κλεί¬ 
νουν εργοστάσια, επιχειρήσεις κ.λπ. 
β) Η διαρκής μείωση των εισοδημά¬ 
των (μισθοί, συντάξεις κ.λπ.) και γε¬ 
νικά των δαπανών (ιδιωτικές, δημόσι¬ 
ες κ.λπ.) μειώνουν τη ζήτηση αγαθών 
και υπηρεσιών, που οδηγεί όχι μόνο σε 
μείωση της παραγωγής αλλά και στην 
υπερπαραγωγή και στην πλεονάζου- 
σα παραγωγική ικανότητα ή υπερ- 
συσσώρευση κεφαλαίου, 
γ) Η ύπαρξη μιας αβέβαιης κατάστα¬ 
σης γύρω από την τυπική χρεοκοπία, 
την παραμονή στην ΕΕ και στο Ευρώ 
ή ακόμη και η βεβαιότητα ότι όλα 
αυτά, αργά ή γρήγορα, θα συμβούν. 
Αυτή η κατάσταση επιτείνεται από τη 
ραγδαία φυγή του ξένου κεφαλαίου 
(ΒΡ & δΕεΙΙ, Καρφούρ, Κρεντί Ακρι- 
κόλ-Εμπορική κ.λπ.). 
δ) Η ανυπαρξία εναλλακτικού στρα¬ 
τηγικού σχεδίου, η μεγάλη πολιτική 
κρίση, η κρίση στην ΕΕ, στην Ευρω¬ 
ζώνη και το Ευρώ. 

ε) Το ελληνικό κεφάλαιο, όπως άλλω¬ 
στε και το διεθνές, κερδοσκοπεί και 
παρασιτεί ή αδρανεί σε τράπεζες και 
φορολογικούς παραδείσους και δεν 
έχει καν την πρόθεση παραγωγικής 
επένδυσης. 

Αλλωστε, το κεντρικό πρόβλημα 
-όχι μόνο για τον ελληνικό καπιτα¬ 
λισμό- δεν είναι η έλλειψη ρευστό¬ 
τητας στην αγορά ή όπως αλλιώς λέ¬ 
γεται (πχ «οι τράπεζες δεν δανείζουν» 
κ.λπ.), αλλά μια ιστορικών διαστάσε¬ 
ων κρίση υπερπαραγωγής και υπερ¬ 
συσσώρευσης του κεφαλαίου. Αντί¬ 
θετα, ένας τεράστιος όγκος χρημάτων 
παραμένει ακινητοποιημένος, ιδιωτι- 
κοποιημένος, παρασιτεί και δεν επεν¬ 
δύεται είτε γιατί το κεφάλαιο προσδο¬ 
κά μεγαλύτερο καπιταλιστικό κέρδος 
ή γιατί με την κερδοσκοπία εξασφα¬ 
λίζει μεγαλύτερο και χωρίς το ρίσκο 
οποιασδήποτε παραγωγικής επένδυ¬ 
σης. Τέλος, (σύμφωνα με τη ΓΣΕΕ) με 
μια ανεργία γύρω στο 30% και συνο¬ 
λικά μ έναν μη ενεργό πληθυσμό με¬ 
γαλύτερο από αυτόν που εργάζεται, 
είναι αδύνατο να υπάρξει ανάπτυ¬ 
ξη και αντίθετα είναι βέβαιη η πλή¬ 
ρης και ολοκληρωτική καταστροφή, 
ακόμη και αν διαγράφει όλο το χρέος, 
ακόμη και αν παρακρατείται (με φό- 

> συνέχεια στην επόμενη σελίδα 

Φάκελος: 19η Συνδιάσκεψη ΟΚΔΕ 


ΟΙΚΟΔΟΜΗΣΗ 
Σχέδιο Απόφασης 

[...] Η οργάνωσή μας προσπαθεί διαρκώς ν’ 
αναλύσει συγκεκριμένα την εξέλιξη της κατά¬ 
στασης σε προεπαναστατική. Με βάση αυ¬ 
τές τις εκτιμήσεις μας, είναι στην ημερήσια δι¬ 
άταξη μεγάλα γεγονότα και συγκρούσεις όπως 
τα Ιουνιανά, η 12 η Φλεβάρη, οι γενικές απεργί¬ 
ες με πολιτικό χαρακτήρα και εκρηκτική μαζικό- 
τητα κ.λπ. Αυτά μπορούν να προκύψουν και με 
νέες μορφές, ίσως πάλι «απροσδόκητα» ή όπου 
το κίνημα φαινόταν «μουδιασμένο». Πρέπει ν’ 
αποφύγουμε κάθε επιφανειακό συμπέρασμα, με 
βάση πρόσκαιρες εντυπώσεις, και να διατηρή¬ 
σουμε καθαρή τη βασική μας προοπτική στηρι- 
ζόμενοι στα δομικά στοιχεία της περιόδου και 
όχι στις συγκυριακές εναλλαγές της. 

Εξέλιξη της κατάστασης σε προεπαναστατική 
σημαίνει μια διαδικασία που στο ξεδίπλωμά της 
οδηγεί στην εξάπλωση και γενίκευση των αγώ¬ 
νων -και από όπου στη συνέχεια θ’ ανοίξει συ¬ 
γκεκριμένα η δυνατότητα (με την καθοριστι¬ 
κή επέμβαση των επαναστατών μαρξιστών) για 
την παραπέρα μετεξέλιξή της, σε επαναστατική 
κατάσταση και τελικά στη διεκδίκηση της εξου¬ 
σίας στην κορύφωση μιας επαναστατικής κρί¬ 
σης. Έτσι, η μεσοπρόθεσμη προοπτική της εξέ¬ 
γερσης αλλά και της σοσιαλιστικής επανάστα¬ 
σης (όχι μόνο στη γενική-ιστορική τους κλίμα¬ 
κα) είναι το βασικό στοιχείο για τον στρατη¬ 
γικό προσανατολισμό μας στη Νέα Κατάστα¬ 
ση. Κάθε άλλη ανάγνωση της πραγματικότητας 
οδηγεί σε άκαιρες «εφόδους στον ουρανό» και 
στον υπεραριστερισμό ή σε μια παθητική, εντέ- 
λει ρεφορμιστική προσαρμογή στις αναπόφευ¬ 
κτες διακυμάνσεις του κινήματος. Η δυνατότη¬ 
τα για ένα νέο κύμα αγώνων είναι μια φάση σ’ 
αυτό το προτσές, υπάρχουν μάλιστα σοβαρές 
ενδείξεις ότι μπορεί να εξαπλωθεί και πανευρω¬ 
παϊκά. 

[...] Επομένως, η πολιτική μας για την Ανασυ- 
γκρότηση-Ανασύνθεση του εργατικού κινή¬ 
ματος αποκτά ακόμα μεγαλύτερη σημασία στη 
Νέα Κατάσταση. Ανασυγκρότηση-Ανασύνθε- 
ση που σημαίνει: 

- Ενίσχυση της οργάνωσης των εργαζομένων 
σε όλα τα επίπεδα (σωματεία, επιτροπές κ.λπ.). 

- Ενωτική πολιτική, που να ενισχύει την ενότη¬ 
τα της εργατικής τάξης και τη συσσώρευση δυ¬ 
νάμεων για την πάλη της. Ενότητα μέσα στους 
αγώνες και συνειδητός αγώνας για μια τέτοια 


ενότητα, είναι ένα βασικό σύνθημά μας. 

- Ανάπτυξη κάθε μορφής αντιστάσεων και αγώ¬ 
νων, «μικρών» ή μεγάλων. Διαρκής προσπάθεια 
για συντονισμό, γενίκευση και κλιμάκωσή τους. 

- Αποφασιστικές μορφές πάλης, από καταλή¬ 
ψεις μέχρι την αυτοάμυνα των κινητοποιήσε¬ 
ων.!...] 

- Ενίσχυση της εργατικής δημοκρατίας, με το 
κέντρο βάρους στις γενικές συνελεύσεις, τις επι¬ 
τροπές κάθε είδους (αγώνα, απεργιακές κ.λπ.), 
αν είναι δυνατόν και εκλεγμένες από τους εργα¬ 
ζόμενους. 

- Ανυποχώρητη αντίθεση στη συνδικαλιστική 
γραφειοκρατία, ακόμα κι αν σήμερα κατά δια¬ 
στήματα μεταμφιέζεται «αγωνιστικά» ή επιχει¬ 
ρεί ν’ αλλάξει πολιτική στέγη. [...] 

- Οικοδόμηση αντι- 
καπιταλιστικών τά¬ 
σεων (βασικά οι πα¬ 
ρατάξεις μας, Αντε¬ 
πίθεση, ΣΣΠ κ.λπ.), 
ώστε οι αγώνες να 
έχουν έναν σταθερό 
σκελετό, ν’ αλλάζουν 
οι πολιτικοί συσχετι¬ 
σμοί στα συνδικάτα 
σε βάρος της γραφει¬ 
οκρατίας. 

- Ανάδειξη ενός προ¬ 
γράμματος σωτηρίας 
και προσπάθεια να υιοθετηθεί (όσο το δυνατόν 
πιο ουσιαστικά, όχι μόνο φραστικά) από σωμα¬ 
τεία, εργατικά κέντρα, ομοσπονδίες. Προσπά¬ 
θεια εφαρμογής πλευρών αυτού του προγράμ¬ 
ματος στην πράξη, μέσα από παραδειγματικούς 
αγώνες και ενέργειες, είτε ανυπακοής είτε εμπει¬ 
ριών αυτοδιαχείρισης και εργατικού ελέγχου. 

- Σύνδεση των επιθέσεων, των μνημονίων, των 
προβλημάτων των εργαζομένων με το συνολικό 
πρόβλημα, την κατάρρευση του ελληνικού κα¬ 
πιταλισμού, την κρίση του καπιταλιστικού συ¬ 
στήματος, την πολιτική κρίση και παρακμή, την 
Ε.Ε. και το Ευρώ. Προπαγάνδιση της ρήξης με 
το σύστημα, του σοσιαλισμού, ως της μόνης 
πραγματικής εναλλακτικής λύσης. 

(Γ) Σχετικά με τον ΣΥΡΙΖΑ και το 
νέο τοπίο στην Αριστερά 

Η ενίσχυση του ΣΥΡΙΖΑ, κύρια εκλογική αλλά 
και κοινωνική/οργανωτική (μένει να δούμε πως 
εξελίσσεται), είναι ασφαλώς η πιο σημαντική 
εξέλιξη στην Αριστερά. 


Παρά τα όρια και τις αυταπάτες που τις συνο¬ 
δεύουν, οι πολιτικές διεργασίες μέσα στις μά¬ 
ζες έχουν σαφώς μια προοδευτική κατεύθυν¬ 
ση, σε άμεση σχέση με τις κοινωνικές ανακα¬ 
τατάξεις και το κύμα αγώνων των τελευταίων 
χρόνων, ανεξάρτητα αν δεν παίρνουν ακριβώς 
τον δρόμο ή τον ρυθμό που θα ήθελαν οι επα¬ 
ναστάτες μαρξιστές και απαιτείται από την κα¬ 
τάσταση. Είναι σοβαρό λάθος ότι στις διπλές 
εκλογές η άνοδος του ΣΥΡΙΖΑ αποτύπωσε μια 
ενίσχυση ή και επικράτηση ενός ρεφορμιστικού 
φιλο-Ε.Ε. ρεύματος, όταν μάλιστα έγινε παρά 
τις τεράστιες απειλές και εκβιασμούς της Ε.Ε 
και ενάντια σ’ αυτά. Τέτοιες απόψεις δείχνουν 
μόνο την αμηχανία της άκρας αριστερός και του 
ΚΚΕ λόγω της πίεσης από τον ΣΥΡΙΖΑ και βέ¬ 
βαια το πλήρες αδιέ¬ 
ξοδο διάφορων από¬ 
ψεων και πρακτικών 
(ανεξάρτητο πολιτι¬ 
κό κίνημα μέσω χω¬ 
ριστών συγκεντρώ¬ 
σεων, «αντικαπιταλι- 
στικός πόλος», «τα¬ 
ξική» πολιτική που 
οδηγεί σε διαρκείς 
διαιρέσεις την εργα¬ 
τική τάξη κ.λπ.). 

Ο ΣΥΡΙΖΑ όχι μόνο 
δεν είχε προετοιμα¬ 
στεί για να διαχειριστεί την επιτυχία του και δεν 
έχει κατάλληλο πρόγραμμα, στελέχη, σύνθε¬ 
ση κ.λπ. για να το κάνει, αλλά βρίσκεται σε μια 
πορεία σοσιαλδημοκρατικοποίησης, που κομ¬ 
ψά ονομάστηκε «υπευθυνοποίηση» και που όλο 
και πιο ανοιχτά διεκδικεί το «παλιό, καλό» ΠΑ- 
ΣΟΚ. Μάλιστα, αυτή η μετάλλαξη εκδηλώθη¬ 
κε μόλις στις πρώτες αψιμαχίες με το καθεστώς, 
χωρίς να έχει διαχειριστεί ο ίδιος κανένα καυ¬ 
τό θέμα. Μπορεί κανείς να εκτιμήσει τι θα γίνει 
αν βρεθεί και στην κυβέρνηση. 

[...] Τέλος, πρέπει να είμαστε κατηγορηματικοί 
για την προσοχή με την οποία πρέπει ν’ ασκη¬ 
θεί οποιαδήποτε τακτική σε σχέση με το όποιο 
«ρεύμα ΣΥΡΙΖΑ», καθώς σε καμία περίπτω¬ 
ση δεν αμβλύνεται ο ανταγωνισμός μας με τον 
ΣΥΡΙΖΑ. Οι κίνδυνοι ενσωμάτωσης και απο¬ 
γοήτευσης μέσω του ΣΥΡΙΖΑ είναι μεγάλοι και 
εμείς πρέπει να μην αναλάβουμε την παραμικρή 
ευθύνη μπροστά στις μάζες και στην πρωτοπο¬ 
ρία για τις αποτυχίες, της ήττες κ.λπ. όπου θα 
οδηγήσει. Επίσης, θα ήταν ανεπίτρεπτο λάθος 
να θεωρήσουμε τον ΣΥΡΙΖΑ σαν την αποκλει¬ 


στική οργανωτική και πολιτική μορφή που επι¬ 
λέγουν οι μάζες. Η ενίσχυσή του μόλις ξεκίνησε 
και μένει να δούμε πως θα εξελιχθεί, πολύ δε πε¬ 
ρισσότερο τις αντοχές της. Έτσι, ο διαχωρισμός 
μας με το ΣΥΡΙΖΑ πρέπει να είναι καθαρός, δι¬ 
αφορετικά δεν εμποδίζουμε ή και βοηθάμε την 
ηγεσία του να καθηλώσει την αναζήτηση σε μι¬ 
κροαστικά και ρεφορμιστικά πλαίσια. Αυτός εί¬ 
ναι ο θλιβερός ρόλος του λεγομένου και πάλαι 
ποτέ «ΡΙΖΑ». Εμείς είμαστε υποχρεωμένοι και 
να παλέψουμε για να αποσπάσουμε απ’ τον ΣΥ- 
ΡΙΖΑ το μέγιστο δυνατό κομμάτι επιρροής, ενι- 
σχύοντας την επαναστατική πολιτική και την 
οργάνωσή μας, περιορίζοντας την αναπόφευ¬ 
κτη ζημιά από τους ρεφορμιστές, τη «δεξιά πτέ¬ 
ρυγα», τις αυταπάτες των μαζών κ.λπ. 

ΚΚΕ, ΑΝΤΑΡΣΥΑ. (α) Το ΚΚΕ έχει αδυνατί¬ 
σει σημαντικά, παρότι μπορεί να κινείται μέσω 
του μηχανισμού του. Η συνοχή του, η εμπιστο¬ 
σύνη των μελών του στην πορεία που έχει χα¬ 
ράξει η ηγετική ομάδα έχουν πληγεί βαριά. Κά¬ 
ποιες ομαδοποιήσεις έχουν εμφανιστεί στο εσω¬ 
τερικό του, που η ηγεσία προσπαθεί να ελέγξει 
με τις γνωστές σταλινικές μεθόδους (διαγρα¬ 
φές, συκοφαντία κ.λπ.). Όλο και περισσότερο 
φαίνεται να συγκεντρώνει στοιχειά «καθυστε¬ 
ρημένα», φοβισμένα από τις εξελίξεις, αδιάφο¬ 
ρα για την υπόθεση της ανασύνταξης μιας πρω¬ 
τοπορίας του κινήματος και των αγώνων. Η εξέ¬ 
λιξη του αγώνα στη Χαλυβουργία, δυστυχώς σε 
βάρος των εργατών, συντέλεσε στα παραπάνω, 
(β) Η ΑΝΤΑΡΣΥΑ μπαίνει σε μια περίοδο μεγά¬ 
λης δοκιμασίας, αν όχι κρίσης, λόγω του κεντρι- 
στικού της χαρακτήρα, που τα περιθώρια να τον 
διατηρήσει συμπιέζονται ολοένα από τη φύση 
της περιόδου - και μάλιστα την στιγμή που φαι¬ 
νόταν να επιτυγχάνει τον «στρατηγικό» στόχο 
μιας συγκέντρωσης σχεδόν όλων των δυνάμε¬ 
ων στην άκρα αριστερά. 

[...] Αυτή η νέα «γεωγραφία» στο χώρο της 
Αριστεράς, μεγαλώνει τα περιθώρια για τους 
επαναστάτες μαρξιστές. Η οργάνωσή μας, με 
τις σωστές επιλογές των τελευταίων τριών χρό¬ 
νων, έχει αυξήσει την αναγνωρισιμότητά της, 
τη δυνατότητά της να εμφανίζεται σε κινήμα¬ 
τα και αγώνες, σε γειτονιές και πόλεις. Μαζί με 
την ωρίμανση της αναζήτησης μιας εναλλακτι¬ 
κής λύσης, που φέρνει τη συζήτηση όλο και πιο 
κοντά στην ουσία του προγράμματος μας, όλα 
τα παραπάνω μπορούν, αν αξιοποιηθούν, να ενι- 
σχύσουν σημαντικά την οικοδόμηση της ΟΚΔΕ. 

> συνέχεια από την προηγούμενη σελίδα 

ρους, κρατήσεις, χαράτσια κ.λπ.) όλος 
ο μισθός, η σύνταξη ή άλλα εισοδήμα¬ 
τα. Και χωρίς αμφιβολία αυτή είναι η 
πορεία. Αν συνεχιστούν οι ίδιες πολι¬ 
τικές, πηγαίνουμε ολοταχώς προς την 
πλήρη και ολοκληρωτική καταστρο¬ 
φή, με μια προσωρινή στάση εξαθλί¬ 
ωσης, περίπου των 2/3 της κοινωνίας. 

[...] 14. Αναμφίβολα οι βασικοί λόγοι 
για την χρεοκοπία του ελληνικού κα¬ 
πιταλισμού βρίσκονται στον καπιτα¬ 
λιστικό τρόπο παραγωγής, στην εξα¬ 
σθένιση των δυο βασικών παραγωγι¬ 
κών τομέων (Βιομηχανία και Γεωργία) 
της οικονομίας, στη διαχείριση της οι¬ 
κονομίας, της κοινωνίας, της πολιτι¬ 
κής από την αστική τάξη και τα επι¬ 
τελεία της και ασφαλώς στην κρίση 
του παγκόσμιου καπιταλιστικού συ¬ 
στήματος. Όμως, σημαντικό ρόλο 
στη χρεοκοπία του ελλ. καπιταλισμού 
έχει παίξει και το λεγόμενο «κοινό» 
νόμισμα, το Ευρώ, που είναι «υπερ¬ 
τιμημένο» νόμισμα για τις δυνατότη- 
τές του. Σήμερα, εκεί που έχουν φτά¬ 
σει τα πράγματα, η παραμονή της Ελ¬ 
λάδας (ισχύει και για άλλες χώρες) 
στο Ευρώ -όχι ότι η είσοδος στη ΕΕ 


ήταν σωστή- είναι πια αδύνατη και 
σε πολύ μεγάλο βαθμό και η παρα¬ 
μονή της στην ΕΕ. 

[...] Όμως, η έξοδος από την ΕΕ και 
το Ευρώ, για να μην είναι καταστρο¬ 
φική για τις εργατικές και λαϊκές μά¬ 
ζες, πέρα από την άμεση διαγραφή 
του χρέους, πρέπει να συνοδευτεί 
και με ορισμένα άλλα βασικά μέτρα 
όπως: Εθνικοποίηση των τραπεζών 
και των τομέων-κλειδιά της οικονομί¬ 
ας κάτω από Εργατικό Έλεγχο, ρήξη 
με τους σάπιους θεσμούς του συστή¬ 
ματος, ριζική αναδιοργάνωση της οι¬ 
κονομίας, διαχείρισή της με κέντρο 
τις ανθρώπινες ανάγκες και πάνω σε 
σοσιαλιστικές αρχές. Πολιτική προ¬ 
ϋπόθεση για αυτή την ριζική αλλα¬ 
γή είναι η επαναστατική κυβέρνηση 
των εργαζομένων που θα υλοποιήσει 
όλες αυτές τις αλλαγές και θα βάλει 
τις βάσεις για τη σοσιαλιστική κοινω¬ 
νία. Μια κοινωνία που δε θα έχει κα¬ 
μιά σχέση με τις σταλινικές δικτατορί¬ 
ες που γνωρίσαμε, αλλά που θα βασί¬ 
ζεται στον έλεγχο, τη συμμετοχή, την 
επέκταση και όχι τον περιορισμό των 
ελευθεριών, στο δημοκρατικό σχεδί¬ 
ασμά όλων των βασικών επιλογών, 
στην ελεύθερη συνεργασία των εργα¬ 
ζομένων και των λαών της Ενωμένης 


Σοσιαλιστικής Ευρώπης και όχι στο 
«πειθαρχείο» της καπιταλιστικής ΕΕ. 
Η ΕΕ των καπιταλιστών, της Μέρ- 
κελ, του Ολάντ και της παρέας τους, 
δεν μεταρρυθμίζεται ούτε εκδημο- 
κρατικοποιείται, ούτε ακόμη σταμα¬ 
τάει η αντιδημοκρατική αναδίπλωσή 
της, όπως λένε οι σοσιαλδημοκράτες 
και ο ΣΥΡΙΖΑ. Και βέβαια δεν απο¬ 
τελεί λύση η εθνικιστική απομόνωση 
και αναδίπλωση που υποστήριζαν και 
μισο-υποστηρίζουν σήμερα οι σταλι¬ 
νικοί. Η μόνη διέξοδος που υπάρχει 
είναι ο κοινός αγώνας των ευρωπαί- 
ων εργαζομένων, των φτωχών λαϊκών 
στρωμάτων και της νεολαίας για την 
σοσιαλιστική επανάσταση, για την 
καταστροφή της καπιταλιστικής ΕΕ, 
της φτώχειας, της ανεργίας, του ρα¬ 
τσισμού, των πολέμων και η οικοδό¬ 
μηση των Ενωμένων Σοσιαλιστικών 
Πολιτειών της Ευρώπης. 

[...] Αυτό που έχει καθοριστική ση¬ 
μασία είναι ότι η αποσύνθεση αυτής 
της κυβέρνησης μεγαλώνει τα αδιέξο¬ 
δα της αστικής τάξης, την κρίση της 
αστικής ιδεολογίας, τη συνολική κρί¬ 
ση του αστικού πολιτικού σκηνικού, 
της συγκρότησης ή ανασυγκρότησης 
του πολιτικού προσωπικού και συνο¬ 


λικά του πολιτικού συστήματος και 
την δομική κρίση του ελληνικού καπι¬ 
ταλισμού. Όλα αυτά σε συνδυασμό με 
την οικονομική κατάρρευση και χρε¬ 
οκοπία δημιουργούν ένα εκρηκτικό 
μίγμα που οδηγεί σε μια προεπανα¬ 
στατική κατάσταση. 

[...] Χωρίς να μας φεύγει ποτέ από 
τον στόχο και την πάλη μας η κύρια 
απειλή, που είναι το κράτος «έκτα¬ 
κτης ανάγκης», δεν πρέπει να υποτι¬ 
μάμε και την απειλή της φασιστικής 
συμμορίας της Χρυσής Αυγής. Πά¬ 
ντως, σε κάθε περίπτωση ο κίνδυνος 
για τις δημοκρατικές ελευθερίες, για 
το εργατικό κίνημα και ειδικά για τα 
ασθενέστερα κομμάτια του, τους με¬ 
τανάστες, τους άστεγους, τους φτω¬ 
χούς είναι υπαρκτός. Πρέπει να απορ- 
ρίψουμε την σεχταριστική και υπε- 
ραριστερή άποψη που σχετικοποι- 
εί τις διαφορές μεταξύ αστικών κοι¬ 
νοβουλευτικών καθεστώτων και των 
ανοιχτά δικτατορικών μορφών αστι¬ 
κής κυριαρχίας και διακυβέρνησης, 
στο όνομα της απλοϊκής εξίσωσης ότι 
«όλα είναι καπιταλισμός». Ειδικά για 
το κίνημα μας, η πάλη για τις δημο¬ 
κρατικές ελευθερίες και τα δικαιώμα¬ 
τα, βγαλμένη εκτός των άλλων και 


από τις εμπειρίες της πάλης του τρο¬ 
τσκισμού ενάντια στο σταλινισμό για 
τη σωτηρία της Οκτωβριανής Επανά¬ 
στασης, ανήκει στις στρατηγικής ση¬ 
μασίας αρχές μας. 

Από την άλλη, δεν θα πρέπει να υπάρ¬ 
χουν αυταπάτες. Κάθε άποψη που 
λέει ότι τμήματα της ΝΔ, του ΠΑ- 
ΣΟΚ, της ΔΗΜΑΡ ή του «δημοκρα¬ 
τικού και συνταγματικού τόξου» μπο¬ 
ρούν να αποτελέσουν τμήμα ενός 
αντιφασιστικού μετώπου είναι εντε¬ 
λώς καταστροφική και οδηγεί σε ολέ¬ 
θρια αποτελέσματα. Σε κάθε περί¬ 
πτωση αυτό το είδος του αντιφασι¬ 
στικού μετώπου και της «πάλης» θα 
οδηγήσει σε μια «ενίσχυση της αστι¬ 
κής νομιμότητας και του κοινοβου¬ 
λευτισμού», και κυρίως στον περιορι¬ 
σμό των αγώνων ή στην παρέκκλισή 
τους σε υπεράσπιση της αστική δημο¬ 
κρατίας, που στην πράξη σημαίνει αυ¬ 
ταρχική θωράκιση του αστικού κρά¬ 
τους. Αλίμονο αν κληθούν να υπερα¬ 
σπίσουν τις δημοκρατικές ελευθερίες 
οι Σαμαράδες, οι Βενιζέλοι, οι Κουβέ- 
ληδες, οι Λοβέρδοι, οι Δένδιες, οι υπε¬ 
ρασπιστές «των στρατοπέδων συγκέ¬ 
ντρωσης» κ.λπ., και δυο φορές αλί¬ 
μονο αν μαζί τους συνασπιστούν και 
κομμάτια της αριστεράς. [...]■ 

10 Εργατική Πάλη 


ΠΟΛΙΤΙΚΗ 


Δεκέμβριος 2012 


Ια «χωριά Ποτέμκιν» του Σαμαρά 


Η «απόφαση» της 27/11 του Γιούρογκρουπ για 
τη διαχείριση και βιωσιμότητα του ελληνι¬ 
κού χρέους παρουσιάστηκε από τον Σαμα¬ 
ρά, τον αρχηγό της «εσωτερικής Τρόικας», πε¬ 
ρίπου σαν θρίαμβος που εξασφάλισε την ορι¬ 
στική σωτηρία της χώρας και την οριστική παραμονή «μας» 
στο Ευρώ κ.λπ. Από κοντά και οι δυο κυβερνητικοί εταίροι της 
συμφοράς, Βενιζέλος και Κουβέλης, έσπευσαν να βάλουν την 
πινελιά τους, κάνοντας λόγο για την σκληρή(!) διαπραγμάτευ¬ 
ση που έκαναν για να πάρουν τη δόση των 31,5 ρΐιΐδ (!) δις 
Ευρώ. Βέβαια, το ίδιο ακριβώς σκηνικό έχει επαναληφθεί του¬ 
λάχιστον άλλες τέσσερεις φορές: Μάιος 2010, όταν μας έβα¬ 
λαν στον μηχανισμό στήριξης και το ΔΝΤ - Μάρτιος 2011, 
όταν έγινε μια μικρή μείωση των επιτοκίων, μια μικρή επιμή¬ 
κυνση αποπληρωμής του χρέους και της περιόδου χάριτος - 
Ιούλιος 2011, όπου υπήρξε μια μεγαλύτερη μείωση, επιμήκυν¬ 
ση αποπληρωμής και της περιόδου χάριτος - και πάνω απ’ όλα 
τον Φεβρουάριο του 2012, με το περίφημο Ρ5Ι («κούρεμα») 
των Παπαδήμου-Βενιζέλου, όπου υποτίθεται «ξεφορτωθήκα¬ 
με» χρέος 100 δις Ευρώ! Περισσότερο από προηγούμενα και 
πολύ πιο σύντομα, οι τρεις θλιβεροί αρχηγοί της τρικομματικής 
χούντας έμειναν οι μόνοι που θριαμβολογούσαν και το ιδεατό 
«χωριό Ποτέμκιν» που είχαν στήσει αποκαλύφθηκε πολύ πιο 
απατηλό από εκείνο του ρώσου πρίγκιπα Γκριγκόρι Ποτέμκιν. 

Η «απόφαση» του Γιούρογκρουπ 

Προκαταβολικά μπορούμε να πούμε ότι και η απόφαση της 
27/11, αν τελικά υλοποιηθεί, όχι μόνο θα αποτύχει όπως όλες 
οι προηγούμενες αποφάσεις, αλλά θα οδηγήσει σε ακόμη με¬ 
γαλύτερη διάλυση της οικονομίας, φτώχεια, εξαθλίωση, πείνα, 
ανεργία... με μια λέξη στο Μεσαίωνα. Κατ’ αρχήν, η απόφα¬ 
ση είναι ένας εύθραυστος συμβιβασμός μεταξύ Γερμανίας και 
ΔΝΤ γύρω από τη λεγάμενη βιωσιμότητα του χρέους. Αν αξί¬ 
ζει ν’ αναφέρουμε σε τι «συμβιβάστηκαν», είναι περισσότε¬ 
ρο για την παρακολούθηση της σύγχυσης, των ανακολουθι¬ 
ών τους και κυρίως το εύρος της επίθεσης που έχουν εξαπο¬ 
λύσει ενάντια στον ελληνικό λαό μέσω της εσωτερικής Τρόι¬ 
κας. Άλλωστε, είναι βέβαιο ότι πολύ σύντομα θα υπάρξει -αν 
υπάρξει- και νέα απόφαση για τη «βιωσιμότητα» του χρέους. 
Για την ιστορία, τώρα «συμφώνησαν/συμβιβάστηκαν» ότι το 
ελληνικό χρέος θα είναι βιώσιμο στο 124% του ΑΕΠ το 2020, 
ενώ προηγούμενα θεωρούσαν βιώσιμο το 120,5% του ΑΕΠ! 
Δεύτερο, για να επιτευχτεί αυτό το 124% χρειάζεται να υπάρ¬ 
ξει ένα έμμεσο «κούρεμα» ύψους 40 δις Ευρώ, που περιλαμβά¬ 
νει και «κούρεμα» ομολόγων (μέσω της επαναγοράς) που κα¬ 
τέχουν (και πάλι) ιδιώτες - και όχι οι κρατικοί/επίσημοι, όπως 
ζητούσε το ΔΝΤ. Τρίτο, τα παραπάνω σημεία -όπως και άλλα 
που θα πούμε παρακάτω- είναι προϋποθέσεις όχι μόνο για τη 
δόση των 34,4 δις ευρώ, όπως και για τις άλλες τρεις δόσεις 
συνολικού ύψους 9,3 δις ευρώ, που θα δοθούν τους τρεις πρώ¬ 
τους μήνες του 2013, αλλά και για τη συνέχιση, τουλάχιστον 
σε ό,τι αφορά το ΔΝΤ, της δανειοδότησης του ελληνικού καπι¬ 
ταλισμού! Για να είναι το χρέος 124% το 2020 αποφασίστηκε: 

Ε Μείωση των επιτοκίων του Μνημονίου 1 κατά 1%. Αυτό 
σημαίνει ένα όφελος μόλις 2 δις ευρώ! Πρέπει να εγκριθεί μόνο 
από 7 κοινοβούλια από τα υπόλοιπα 16 της Ευρωζώνης. 

2. Αναβολή αποπληρωμής του κεφαλαίου των δανείων του 
Μνημονίου 2 για 15 χρόνια και των τόκων των ίδιων δανείων 
για 10 χρόνια (περίοδος χάριτος). Αυτό πρακτικά μειώνει τις 
αποπληρωμές βραχυπρόθεσμα, αλλά αυξάνει το χρέος μακρο¬ 
χρόνια, καθώς αυτό το μέρος του χρέους μεταφέρεται αυτού¬ 
σιο για μετά το 2022. 

3. Απόδοση στο ελληνικό δημόσιο μέρους από τα κέρδη 
της Ευρωπαϊκής Κεντρικής Τράπεζας (ΕΚΤ) από τα ελληνικά 
ομόλογα. [Τα κέρδη αυτά προκύπτουν από τη διαφορά μεταξύ 
της τιμής αγοράς (κοψοχρονιά) των ελληνικών ομολόγων της 
περιόδου 2010-11 και της τιμής αποπληρωμής τους από το ελ¬ 
ληνικού δημόσιο, η οποία γίνεται στις ονομαστικές τιμές, δη¬ 
λαδή στο ακέραιο] Το όφελος από αυτό θα είναι για τα επό¬ 
μενα χρόνια περίπου 7 δις ευρώ. Για τα πρόσφατα κέρδη της 
ΕΚΤ -μετά το 2011-, που μάλλον είναι και τα περισσότερα, 
δεν ανακοινώθηκε τίποτα. 

4. Νέο «κούρεμα» ύψους περίπου 31 δις ευρώ (επαναγο¬ 
ρά χρέους/ομολόγων του ελληνικού δημοσίου), που αντιστοι¬ 
χεί σε ομόλογα που εκδόθηκαν σε αντικατάσταση αυτών που 
κουρεύτηκαν με το περίφημο ΡδΙ του Βενιζέλου και τα οποία 
υπάγονται στο αγγλικό δίκαιο. Αυτό πρέπει να γίνει εθελοντι¬ 
κά μέχρι τις 13 Δεκεμβρίου. Αν δεν γίνει, μέχρι αυτή την ημε¬ 
ρομηνία, δεν θα υπάρξει εκταμίευση τουλάχιστον της πρώτης 
της δόσης των 34,4 δις ευρώ, αν δεν ματαιωθεί και συνολικά η 



απόφαση της 27/11 και δεν έχουμε την μάλλον οριστική απο¬ 
χώρηση του ΔΝΤ από την χρηματοδότηση της ελληνικής «δι¬ 
άσωσης». 

Πέρα όμως από τα παραπάνω, αποφασίστηκε: α) Τα δάνεια 
θα πηγαίνουν σε «Ειδικό Λογαριασμό Εξυπηρέτησης Χρέους», 
στον οποίο επιπλέον θα πηγαίνουν τα έσοδα από τις αποκρα¬ 
τικοποιήσεις και το 30% του τυχόν «πρωτογενούς πλεονάσμα¬ 
τος»! β) Σύσταση «Ειδικής Ομάδας Παρακολούθησης» του 
Προϋπολογισμού! γ) «Ρήτρα αυτόματης διόρθωσης», ώστε σε 
περίπτωση αστοχίας του προγράμματος αυτόματα θα παίρνο- 
νται ισόποσα μέτρα: περικοπή μισθών, συντάξεων, δαπανών 
για την παιδεία, υγεία κ.λπ.! δ) Νέα φορολογική «μεταρρύθμι¬ 
ση» μέχρι τον Γενάρη του 2013. Εξυπακούεται ότι τα πάντα θα 
ελέγχονται από την Τρόικα ακόμη και μετά το τέλος του προ¬ 
γράμματος το 2014 ή το 2016. 

Επιπλέον, για να είναι το χρέος 124% το 2020 (ή 2022), 
πρέπει να υπάρχει ανάπτυξη (να αυξάνεται το ΑΕΠ) από το 
2016 και μέχρι το 2022 κατά 4%-4,5% ετησίως, δηλαδή για τα 
επόμενα 7 συνεχή χρόνια - πράγμα που σημαίνει ότι το ΑΕΠ 
θα πρέπει ν’ αυξηθεί κατά 50 δις Ευρώ! Για σύγκριση και κατα¬ 
νόηση, τέτοιους ρυθμούς ανάπτυξης η ελληνική οικονομία στα 
προηγούμενα 32 χρόνια τους έπιασε μόνο 6 φορές: το 1998 
(4,29%), το 2000 (4,48%), το 2001 (4,2%), το 2003 (5,94%), το 
2004 (4,37%) και το 2006 (5,54%) [Πηγή: Παγκόσμια Τράπε¬ 
ζα]. Τότε όμως η ελληνική οικονομία, όπως και η παγκόσμια 
και η ευρωπαϊκή, βρισκόταν σε πολύ καλύτερη κατάσταση από 
τη σημερινή. 

«Σώθηκε» μόνο η χούντα της κυβέρνησης 

Πέρα από την άθλια τρικομματική κυβέρνηση, κανένας άλ¬ 
λος δεν πιστεύει ότι ο ελληνικός καπιταλισμός σώθηκε και ότι 
το χρέος το 2020 θα είναι 124% του ΑΕΠ και βιώσιμο, γιατί 
απλούστατα δεν υπάρχουν θαύματα. Έτσι, αμέσως μετά την 
απόφαση, η γερμανική εφημερίδα «Φράνκφουρτερ Αλγκεμά- 
ινε» έγραψε σε κύριο άρθρο της: «Χαρισμένα λεφτά και λογι¬ 
στικά κόλπα δεν σώζουν την Ελλάδα από τον βάλτο των χρε¬ 
ών». Η ελβετική τράπεζα Κρεντί Σουίς σε ανακοίνωσή της 
λέει: «Η δυναμική του χρέους της Ελλάδας παραμένει μη βι¬ 
ώσιμη». Η γαλλική Λε Μοντ έγραψε: «Η Ελλάδα έγινε πλέον 
χαμένη υπόθεση... Το 2013 η χώρα θα διανύσει τον έκτο χρό¬ 
νο ύφεσης και δύσκολα μπορεί ν’ αντέξει και έβδομη χρονιά...» 
και συνεχίζει για την απόφαση τονίζοντας ότι «δεν αποτελούν 
πειστική επίδειξη της θέλησης των ηγετών της Ευρωζώνης να 
κρατήσουν την Ελλάδα μέσα στη νομισματική ένωση». Όμως, 
ακόμη πιο απαισιόδοξες και δυσοίωνες είναι εκτιμήσεις των 
Αμερικανών, όπως εκφράζονται από το μεγάλο αμερικανικό 
τραπεζικό συγκρότημα της Σίτιγκρουπ. «Υπάρχει πάντα 60% 
πιθανότητα να βγει η Ελλάδα από την Ευρωζώνη», ισχυρίζε¬ 
ται σε έκθεσή της, και πολύ μικρές οι πιθανότητες να παρου¬ 
σιάσει δημόσιο χρέος 124% του ΑΕΠ το 2020. Προβλέπει για 
φέτος ύφεση του ΑΕΠ 7,2%, για το 2013 7,4% και για το 2014 
11,8% (!), δηλαδή πραγματική καταστροφή. Τέλος, οι προβλέ¬ 
ψεις της για την ανεργία είναι το λιγότερο εφιαλτικές, ωστό¬ 
σο φαίνεται να είναι κοντά στην πραγματικότητα: 36% το 2014 
και 40,3% το 2015! 

Έτσι, η «απόφαση» της 27/11 του Γιούρογκρουπ το μόνο 
που έσωσε από την «χρεοκοπία» είναι την υποχείρια τροκομ- 
ματική κυβέρνηση και το άθλιο αστικό πολιτικό προσωπικό σε 
βάρος της οικονομίας, της κοινωνίας, της επιβίωσης των ερ¬ 
γαζομένων, των φτωχών λαϊκών στρωμάτων και της νεολαί¬ 
ας. Όμως η «σωτηρία» τους είναι μόνο προσωρινή. Η πολιτική 
των ευτυχισμένων και ωραίων «χωριών Ποτέμκιν» που περιμέ¬ 
νουν την ανάπτυξη και τις «μεταρρυθμίσεις» τελείωσε. 

■ Σωφρόνης Παπαδόπονλος 


Έφυγε ο 
Χρόνης Μίσιος 

Στις 20/11 πέθανε σε ηλικία 82 ετών, μετά από 
μάχη με τον καρκίνο, ο αγωνιστής και συγγραφέ¬ 
ας Χρόνης Μίσιος. Γεννήθηκε στην Καβάλα το 
1930 από γονείς καπνεργάτες και κομμουνιστές 
και έζησε σ’ αυτή την άλλοτε εργατούπολη τα 
πρώτα χρόνια της ζωής του. Μικρός ακολούθησε 
τους γονείς του που κατέφυγαν κυνηγημένοι στη 
Θεσσαλονίκη όπου αναγκάστηκε σε νεαρή ηλικία 
να μπει στην βιοπάλη ως μικροπωλητής και στην 
αναζήτηση του μεροκάματου. Σταμάτησε το σχο¬ 
λείο στη δεύτερη τάξη του δημοτικού! 

Πολύ μικρός στρατεύτηκε στο ΚΚΕ, συλλαμ- 
βάνεται για πρώτη φορά το 1947 και αφού βασα¬ 
νίστηκε απάνθρωπα καταδικάστηκε σε θάνατο. 
Για 9 μήνες παρέμεινε μελλοθάνατος περιμένο- 
ντας κάθε πρωί να τον εκτελέσουν, ένα μαρτύριο, 
όπως έλεγε, χειρότερο και από την εκτέλεση. 
Έκτοτε ο Μίσιος αποτελεί αντιπροσωπευτική πε¬ 
ρίπτωση των θυσιών των αγωνιστών του ελληνι¬ 
κού εργατικού κινήματος, έκανε συνολικά 21 
χρόνια φυλακές και εξορίες (Μακρονήσι, Άι- 
Στράτης, Αβέρωφ, Κορυδαλλός, Αίγινα, Κέρκυρα 
κ.α.), όπου έμαθε ανάγνωση και γραφή (όπως και 
χιλιάδες άλλοι αγωνιστές του αριστερού κινήμα¬ 
τος). 

Υπήρξε ιδρυτικό μέλος της Δημοκρατικής Νε¬ 
ολαίας Λαμπράκη (ΔΝΛ) και μετά την επιβολή 
της Δικτατορίας των συνταγματαρχών στις 21 
Απριλίου 1967 συμμετείχε με τους Γιώργο Βότση, 
Αριστείδη Μανωλάκο, Θέμη Μπανούση και φυ¬ 
σικά τον Μίκη Θεοδωράκη στην ίδρυση του 
ΠΑΜ (Πατριωτικό Αντιδικτατορικό Μέτωπο) 
τοΠάσχα του 1967. Γρήγορα συλλαμβάνεται και 
πάλι, καταδικάζεται σε ισόβια και αποφυλακίζε¬ 
ται τον Αύγουστο του 1973 με την αμνηστία που 
έδωσε ο δικτάτορας Παπαδόπουλος στο πλαίσιο 
της λεγάμενης «φιλελευθεροποίησης». 

Στη διάσπαση του ΚΚΕ τον Φεβρουάριος του 
1968 τάχθηκε με τη λεγόμενη ανανεωτική ή και 
«ευρωκομμουνιστική» πτέρυγα, είχε ηγετικό 
ρόλο και συνετέλεσε σημαντικά μέσα στις φυλα¬ 
κές στην ενίσχυση αυτής της τάσης μεταξύ των 
φυλακισμένων αγωνιστών της ΔΝΛ και του Ρήγα 
Φεραίου. Βέβαια και τα σημαντικά γεγονότα 
εκείνης της εποχής, όπως η επέμβαση στην Τσε¬ 
χοσλοβακία την Άνοιξη του 1968, τα γεγονότα 
του Μάη του ’68, το Βιετνάμ και άλλα πολλά, 
έπαιξαν μεγάλο ρόλο στη διάσπαση του ΚΚΕ. 
Στο Ιο Συνέδριό του ΚΚΕ εσωτερικού εκλέγεται 
μέλος της Κεντρικής Επιτροπής, σύντομα όμως 
-ουσιαστικά δύο χρόνια μετά- αποστασιοποιείται 
σταδιακά από το ΚΚΕ εσωτερικού και γενικά από 
την πολιτική, αποσύρεται στο Μικροχώρι Καπαν- 
δριτίου όπου έζησε μέχρι το τέλος της ζωής του. 

Αυτό το τελευταίο κομμάτι της ζωής του είναι 
που γνωρίζουν οι περισσότεροι, χάρις στο συγ¬ 
γραφικό του έργο και ειδικά το πρώτο και εμβλη- 
ματικό βιβλίο του «Καλά, εσύ σκοτώθηκες νω¬ 
ρίς» (1985) και στις συνεντεύξεις που έδινε κατά 
καιρούς. Στο βιβλίο αυτό ουσιαστικά αφηγείται 
τα απίστευτα εγκλήματα και τις προδοσίες που 
έκαναν οι διάφορες σταλινικές ηγεσίες (Ζαχαρια- 
δικές, Κολιγιαννικές κ.α.), κυρίως μέσα στις φυ¬ 
λακές και τις εξορίες. Η μεγάλη αξία του βιβλίου 
δεν βρίσκεται στις λογοτεχνικές αρετές του, αλλά 
στο γεγονός ότι για πρώτη φορά ήρθε στη δημο¬ 
σιότητα συγκεντρωμένο ένα μεγάλο μέρος από 
τις απίστευτες σταλινικές θηριωδίες και από έναν 
άνθρωπο που τα έζησε από μέσα. Άλλα έργα του: 
«Χαμογέλα, ρε... τι σου ζητάνε;» (1988), «Τα κε¬ 
ραμίδια στάζουν» (1991), «Το κλειδί είναι κάτω 
από το γεράνι» (1996), «Ντομάτα με γεύση μπα¬ 
νάνας» (2001), «Χρόνης Μίσιος, διαβάζει Χρόνη 
Μίσιο» (2009). Επίσης είχε συμμετοχή σε δυο 
άλλα συλλογικά έργα. 

Η «Εργατική Πάλη» στέλνει τα βαθειά συλλυ¬ 
πητήριά της στην αγαπημένη σύζυγό του Ρηνιώ, 
στους συγγενείς και φίλους του. 

Ε.Π. 




























Δεκέμβριος 2012 


ΠΟΛΙΤΙΚΗ 


Εργατική Πάλη 11 


ΣΥΡΙΖΑ 

Κριτική στις θέσεις της Πανελλαδικής Σσνδιάσκεψης 

Το τριήμερο 30/11 έως 2/12 πραγματοποιήθηκε η πανελλαδική συνδιάσκεψη τον ΣΥΡΙΖΑ, η οποία αποτέλεσε ένα βήμα στο 
δρόμο για την ίδρυση ενός νέου κόμματος την άνοιξη του 2013, όταν και θα πραγματοποιηθεί το ιδρυτικό Συνέδριο. 

■ Στέφανος Ιωαννίδης 


Σ τη συνδιάσκεψη ψηφί¬ 
στηκε σχεδόν ομόφω¬ 
να το «Σχέδιο Διακή¬ 
ρυξης», που θα αποτε- 
λέσει τη βάση για την 
πολιτική του ΣΥΡΙΖΑ την επόμενη 
περίοδο, και πραγματοποιήθηκαν 
εκλογές για μια «πανελλαδική συ¬ 
ντονιστική επιτροπή» 301 μελών 
(τα 75 μέλη θα οριστούν από τις συ¬ 
νιστώσες). Στις εκλογές κατέβηκαν 
δύο ψηφοδέλτια, της πλειοψηφίας, 
το οποίο στηρίχθηκε και από την 
ΚΟΕ και έλαβε 75% και του Αριστε¬ 
ρού Ρεύματος, το οποίο στηρίχθηκε 
και από τη ΔΕΑ και άλλες οργανώ¬ 
σεις, λαμβάνοντας 25%. 

Το σχέδιο διακήρυξης που υιο¬ 
θετήθηκε είναι ένα γενικόλογο και 
σε πολλά σημεία ασαφές κείμενο, το 
οποίο δεν δίνει απαντήσεις σε κανέ¬ 
να σχεδόν από τα βασικά ζητήματα 
που αντιμετωπίζει το εργατικό κίνη¬ 
μα (οικονομική, πολιτική και κοινω¬ 
νική κρίση, παγκόσμια και ευρωπαϊ¬ 
κή κατάσταση, «κράτος έκτακτης 
ανάγκης», ζήτημα Ε.Ε. και ευρώ, κα¬ 
τάσταση του εργατικού κινήματος 
και των αγώνων, συνδικαλιστική 
γραφειοκρατία, κόμματα, πρόγραμ¬ 
μα πάλης, σοσιαλιστική κοινωνία 
κ.λπ.). Έτσι, δεν μπορεί να χρησι¬ 
μεύσει ως εργαλείο προγράμματος 
και αγώνων στην εργατική τάξη και 
τα φτωχά λαϊκά στρώματα. Επιπλέ¬ 
ον, η χαοτική έκθεση των θέσεων 
της διακήρυξης, που καθιστά πολ¬ 
λές φορές αδύνατη την εξαγωγή 
σαφών συμπερασμάτων, διευκολύ¬ 
νει την αυτονόμηση της ηγεσίας του 
ΣΥΡΙΖΑ από τη βάση του και υπο¬ 
βοηθά τους τωρινούς και μελλοντι¬ 
κούς ελιγμούς και ταλαντεύσεις 
της. Τελικός στόχος του κειμένου εί¬ 
ναι να δικαιολογήσει πολιτικά την 
επιλογή της «αριστερής κυβέρνη¬ 
σης» και τον προαποφασισμένο 
συμβιβασμό όχι μόνο με την Ε.Ε. 
αλλά και με πολιτικές και κυρίως 
κοινωνικές δυνάμεις του καταρρέο- 
ντος ελληνικού καπιταλισμού, σε 
ένα πλαίσιο ταξικής συνεργασίας 
για τη διαχείριση της κρίσης. Συνο¬ 
λικά, το κείμενο εντάσσεται στον 
γοργό μετεκλογικό μετασχηματι¬ 
σμό του ΣΥΡΙΖΑ σε μια «καθώς 
πρέπει» σοσιαλδημοκρατία, που 
επιχειρεί πλέον να εκφράσει όχι 
μόνο τους εργαζόμενους και τα 
φτωχά λαϊκά στρώματα, αλλά και 
την αστική τάξη της χώρας και τον 
κρατικό μηχανισμό, με βάση ένα 
«εθνικό», «δημοκρατικό» και «πα¬ 
τριωτικό» πρόγραμμα. 

Όσον αφορά το ζήτημα της κρί¬ 
σης, ο ΣΥΡΙΖΑ θεωρεί ότι είναι κρί¬ 
ση μονάχα των τραπεζών και, εν συ¬ 
νεχεία, των κρατών. Πουθενά δεν 
υπάρχει αναφορά στην τρομακτική 
κρίση της παραγωγής και της βιο¬ 
μηχανίας, είτε παγκόσμια, είτε στην 
Ε.Ε., είτε στην Ελλάδα. Ο ΣΥΡΙΖΑ 
κλείνει έτσι τα μάτια μπροστά στην 
ιστορική χρεοκοπία του καπιταλι¬ 
στικού συστήματος, του οποίου οι 


παραγωγικές δυνάμεις απαξιώνο- 
νται και καταστρέφονται καθημερι¬ 
νά λόγω της λειτουργίας τους με 
βάση το κέρδος, την ατομική ιδιο¬ 
κτησία των μέσων παραγωγής και 
τον ανταγωνισμό. Αποκρύπτει ότι 
οι τράπεζες και τα κράτη χρεώθη¬ 
καν και χρεοκόπησαν ακριβώς προ- 
κειμένου να «σώσουν» την καπιτα¬ 
λιστική οικονομία και να μεταθέ¬ 
σουν την κρίση, καθώς και ότι τα 
ιδιωτικά χρέη είναι πολύ μεγαλύτε¬ 
ρα των δημόσιων. Έτσι, ο ΣΥΡΙΖΑ 
μπορεί να αποδίδει τη σημερινή κρί¬ 
ση όχι στο ίδιο το καπιταλιστικό σύ¬ 
στημα αλλά στον «νεοφιλελεύθερο 
καπιταλισμό» και ξεμπερδεύει με το 
καυτό αυτό ζήτημα, αποφεύγοντας 
να απαντήσει στο ερώτημα αν και 
πώς είναι δυνατή 
μια ανάκαμψη 
και ανάπτυξη 
μέσα σε αυτό το 
σύστημα. 

Το σχέδιο δι¬ 
ακήρυξης θεωρεί 
ότι η επίθεση της 
Ε.Ε. στην εργατι¬ 
κή τάξη πραγμα¬ 
τοποιείται μόνο 
και μόνο επειδή 
«το κεφάλαιο 
αναζητά διαρκώς 
νέα πεδία κερδο¬ 
φορίας». Αποσιωπά τη λυσσασμένη 
προσπάθεια της Ε.Ε., με επικεφαλής 
τη Γερμανία, να διατηρήσει τη θέση 
της στον παγκόσμιο ανταγωνισμό, 
από τον οποίο βγαίνει χαμένη και 
οδηγείται στο περιθώριο. Ο ΣΥΡΙ- 
ΖΑ αγνοεί ότι ένας από τους βασι¬ 
κούς λόγους πίσω από το νέο σύμ¬ 
φωνο σταθερότητας της Ε.Ε. και τα 
Μνημόνια είναι η προσπάθεια για 
διάσωση του υπερτιμημένου ευρώ, 
στα πλαίσια του διαρκώς οξυνόμε¬ 
νού νομισματικού πολέμου. Απο¬ 
κρύπτει ότι η οικοδόμηση της Ε.Ε. 
και η διατήρηση του ευρώ με τη ση¬ 
μερινή ή άλλη μορφή θα γίνει πάνω 
στα πτώματα των ευρωπαίων και 
ελλήνων εργαζομένων, των φτωχών 
λαϊκών στρωμάτων και της νεολαί¬ 
ας. 

Στη συνέχεια, το σχέδιο κάνει 
αόριστες και κυρίως άκριτες αναφο¬ 
ρές σε γεγονότα, σταθμούς, οργα¬ 
νώσεις και κόμματα από την ιστορία 
του εργατικού και λαϊκού κινήματος 
στην Ελλάδα. Αραδιάζεται ένας 
αχταρμάς (Εθνική Αντίσταση, 
ΕΑΜ, ΕΔΑ, Ένωση Κέντρου, αγώ¬ 
νες για το Κυπριακό, «αγώνες για 
την προστασία του Συντάγματος» 
το 1965, αντιδικτατορική πάλη, φοι¬ 
τητικό κίνημα, Πολυτεχνείο... μέχρι 
τα πιο πρόσφατα κινήματα ενάντια 
στην παγκοσμιοποίηση και τους 
«αγανακτισμένους») με μοναδικό 
σκοπό να ανιχνευτεί-επινοηθεί σ 
όλα αυτά η αιώνια ύπαρξη της «Αρι¬ 
στερός», η οποία επιβίωσε και ξανα- 
γεννήθηκε σήμερα με τον ΣΥΡΙΖΑ. 

Ο ΣΥΡΙΖΑ δεν βγάζει απολύ¬ 
τως κανένα συμπέρασμα από την 


ιστορία του εργατικού και λαϊκού 
κινήματος στην Ελλάδα και την 
ιστορία των οργανώσεων και των 
κομμάτων που έδρασαν σ’ αυτό. 
Παραθέτοντας κινήματα και κατα¬ 
στάσεις με πολύ διαφορετική σημα¬ 
σία και χαρακτηριστικά υποβαθμί¬ 
ζει συνολικά το εργατικό κίνημα, με 
κρυφό σκοπό να διαχωρίσει, όπως 
κάθε ρεφορμιστικό κόμμα, τους 
αγώνες από την «πολιτική», την 
οποία θα αναλάβει ο ίδιος. Όσο πε¬ 
ρισσότερο εκθειάζονται οι κάθε λο- 
γής αγώνες, τόσο περισσότερο στην 
πραγματικότητα υποβαθμίζονται. 

Στο σχέδιο περιλαμβάνεται και 
ένα εκτενές κομμάτι με τίτλο «ο σο¬ 
σιαλισμός ως στρατηγικός στό¬ 
χος». Ο αναγνώστης του κομματιού 


αυτού είναι αδύνατον να καταλάβει 
είτε τι σημαίνει για τον ΣΥΡΙΖΑ ο 
σοσιαλισμός είτε αν είναι πραγμα¬ 
τοποιήσιμος και πότε. Η σύγχυση 
επιτυγχάνεται με θέσεις όπως: Ο 
σοσιαλισμός είναι «και στόχος αλλά 
και δρόμος», «αποσκοπεί σε μακρο¬ 
πρόθεσμους στόχους αλλά ξεκινά 
από το σήμερα», «αποσκοπεί σε συ¬ 
γκεκριμένο στόχο αλλά δεν μπορεί 
να απαντήσει προκαταβολικά στα 
μεγάλα ερωτήματα» κ.ο.κ. Τελικά ο 
σοσιαλισμός είναι «δρόμος που πα¬ 
ραμένει προσηλωμένος στο στόχο 
του» και «δεν εξαντλείται με κανένα 
τρόπο στα παραπάνω»! 

Οι λόγοι για αυτή την «έκθεση 
ιδεών» σχετικά με τη σοσιαλιστική 
εναλλακτική είναι προφανείς: Για 
τον ΣΥΡΙΖΑ, σοσιαλισμός δεν ση¬ 
μαίνει απαλλοτρίωση των μέσων 
παραγωγής, διαχείρισή τους με τρό¬ 
πο σχεδιασμένο από τους εργαζόμε¬ 
νους και συνεπώς κατάργηση της 
αστικής τάξης, ούτε και διάλυση της 
αστικής εξουσίας και του κοινοβου¬ 
λίου και αντικατάστασή τους από 
την εργατική εξουσία και τα εργατι¬ 
κά συμβούλια. Έτσι, το σχέδιο συ¬ 
σκοτίζει τη δυνατότητα οικοδόμη¬ 
σης μιας σοσιαλιστικής κοινωνίας, 
σε μια περίοδο που, όπως και το ίδιο 
παραδέχεται, αυτή επανέρχεται στο 
προσκήνιο. 

Το σχέδιο ορίζει ως κεντρικό 
στόχο του ΣΥΡΙΖΑ την «ανάδειξη 
μιας κυβέρνησης της συμπαραταγ¬ 
μένης Αριστερός στηριγμένης σε 
μια πλατειά συμμαχία κοινωνικών 
δυνάμεων» με στόχο την «ανατρο¬ 
πή της κυριαρχίας των δυνάμεων 


του νεοφιλελευθερισμού και των 
μνημονίων, των δυνάμεων της κοι¬ 
νωνικής καταστροφής, της διαπλο¬ 
κής, της διαφθοράς και της σήψης». 

Η κυβέρνηση αυτή θα στηριχθεί 
«στις δυνάμεις της εργασίας», στις 
«έντιμες και δημιουργικές δυνάμεις 
της κοινωνίας ανεξάρτητα από πο¬ 
λιτικές και ιδεολογικές πεποιθή¬ 
σεις». Συμμαχίες «μονιμότερες ή πιο 
προσωρινές, είναι αναγκαίες και δι¬ 
ευρύνσεις απαραίτητες». Πρόκειται 
για «τη συμμαχία της μισθωτής ερ¬ 
γασίας με τους αυτοαπασχολούμε¬ 
νους και τους μικροεπιχειρη ματιές, 
με τους μικρούς και μεσαίους αγρό¬ 
τες, τις καταπιεσμένες κοινωνικές 
κατηγορίες, τη νεολαία, την τέχνη 
και τη διανόηση». Το βασικό όμως, 
και αυτό που 
δεν διευκρι¬ 
νίζεται, είναι 
με βάση 
ποιους στό¬ 
χους και κυ¬ 
ρίως κάτω 
από ποιας τά- 
ξης την ηγε- 
μονιά θα 
πραγματο¬ 
ποιηθεί αυτή 
η συμμαχία. 
Έτσι ο ΣΥΡΙ- 
ΖΑ στρώνει 
το δρόμο για την υποταγή των άμε¬ 
σων και των ιστορικών συμφερό¬ 
ντων της εργατικής τάξης σε αυτά 
της αστικής τάξης. 

Στο σχέδιο υπάρχει αδιαφορία 
για τις μορφές πάλης και αυτοοργά¬ 
νωσης που θα πρέπει να επικρατή¬ 
σουν. Το κίνημα που οραματίζεται ο 
ΣΥΡΙΖΑ θα απαρτίζεται από την ερ¬ 
γατική τάξη, ευρύτερα τις «δυνάμεις 
της εργασίας», τα μεσαία στρώματα, 
τους αυτοαπασχολούμενους, τη νε¬ 
ολαία αλλά και τη «δημιουργική 
επιχειρηματικότητα» (;), η οποία 
μάλιστα «δεν θα πληγεί αλλά θα 
βοηθηθεί». Το κίνημα θα πρέπει να 
πάρει τη μορφή ενός «αυτοδιοικητι- 
κού» κινήματος, το οποίο θα «ανα¬ 
καλύπτει» τις κατάλληλες μορφές 
αγώνα και θα οδηγεί «στη δημοκρα¬ 
τική μεταρρύθμιση της δομής της 
τοπικής αυτοδιοίκησης». Οι «μορ¬ 
φές λαϊκής αυτοοργάνωσης» θα 
«πιέζουν», θα «διευρύνουν» και θα 
«μετασχηματίζουν» τους θεσμούς. 

Οι «ναζιστικές ιδέες» και πρα¬ 
κτικές (η Χ.Α. δεν κατονομάζεται) 
θα αντιμετωπιστούν από ένα «πλα¬ 
τύ αντιφασιστικό και δημοκρατικό 
κίνημα», που θα περιλαμβάνει 
όσους εναντιώνονται «ανεξάρτητα 
από πολιτικές εντάξεις ή ιδεολογι¬ 
κές διαφορές», συμπεριλαμβανομέ¬ 
νων «θεσμών», «οργανώσεων», 
«δήμων» και «Εκκλησίας» (!). 

Στους «προγραμματικούς στό¬ 
χους» του ΣΥΡΙΖΑ περιλαμβάνεται 
η ακύρωση των Μνημονίων και των 
εφαρμοστικών νόμων και η αντικα¬ 
τάστασή τους από ένα «εθνικό σχέ¬ 


διο οικονομικής και κοινωνικής 
ανόρθωσης», η καταγγελία των δα¬ 
νειακών συμβάσεων και η επαναδι¬ 
απραγμάτευση του χρέους με δια¬ 
γραφή του «μεγαλύτερου μέρους 
του» και αποπληρωμή μετά από 
«περίοδο χάριτος» και με ρήτρα 
ανάπτυξης. Τίθεται ως στόχος μια 
«κοινωνικά δίκαιη» αντιμετώπιση 
των ελλειμμάτων και δημοσιονομι¬ 
κή εξισορρόπηση με την παράλλη¬ 
λη αύξηση μισθών και κρατικών 
εσόδων, η οποία θα επιτευχθεί μέσω 
της φορολόγησης του πλούτου, της 
πάταξης της φοροδιαφυγής, του πε- 
ριουσιολόγιου, ενός «δίκαιου» φο¬ 
ρολογικού συστήματος κ.λπ., κα¬ 
θώς και μέσω της αύξησης της πρω¬ 
τογενούς παραγωγής. Η τελευταία 
θα πραγματοποιηθεί όχι με κρατικές 
επενδύσεις, αλλά με την υποστήρι¬ 
ξη «συνεταιριστικών και αυτοδια- 
χειριστικών σχημάτων», «μικρών 
και μεσαίων επιχειρήσεων» και «και- 
νοτόμων επιχειρηματικών δραστη¬ 
ριοτήτων». Θα επιδιωχθεί ένας 
«έλεγχος» των τραπεζών όχι με την 
εθνικοποίησή τους αλλά με «τροπο¬ 
ποίηση του τρόπου λειτουργίας 
τους και των στόχων τους». 

Για το πολιτικό σύστημα προ- 
βλέπεται η «αναδιοργάνωσή» του 
«τηρώντας με συνέπεια τη διάκριση 
των εξουσιών». 

Για τους μετανάστες, ο ΣΥΡΙΖΑ 
θεωρεί ότι η Ελλάδα «πληρώνει άνι- 
σα μεγάλο κόστος» (!), να φύγουν 
όσοι δεν επιθυμούν να μείνουν στη 
χώρα, ενώ για τους υπόλοιπους 
προ βλέπεται «εξανθρωπισμός του 
πλαισίου νομιμοποίησης». Οι υπάρ- 
χουσες «κρατικές υπηρεσίες και οι 
δυνάμεις ασφαλείας» με «δημοκρα¬ 
τική εκπαίδευση» θα αντιμετωπί¬ 
σουν τα κυκλώματα που εκμεταλ¬ 
λεύονται τους μετανάστες. 

Τέλος, ο ΣΥΡΙΖΑ θέτει ως στό¬ 
χο την «ανατροπή» της σημερινής 
διαδικασίας ολοκλήρωσης της Ευ¬ 
ρώπης, δίχως όμως να προσδιορίζει 
το τι ακριβώς σημαίνει αυτό για το 
ευρώ, τα σύμφωνα σταθερότητας 
κ.λπ. Εξάλλου, αυτά θα πραγματο¬ 
ποιηθούν μέσω του Κόμματος της 
Ευρωπαϊκής Αριστερός, του ευρω¬ 
κοινοβουλίου κ.λπ. 

Το πρόγραμμα του ΣΥΡΙΖΑ δεν 
μπορεί να αποτελέσει οδηγό για την 
εργατική τάξη, για την επαναστατι¬ 
κή ανατροπή της εσωτερικής τρόι¬ 
κας ΝΔ-ΠΑΣΟΚ-ΔΗΜΑΡ, για τη 
ρήξη με την Ε.Ε. και το ευρώ των 
καπιταλιστών, για την εγκαθίδρυση 
της σοσιαλιστικής κοινωνίας. Αντί¬ 
θετα, οδηγεί στο συμβιβασμό με την 
ντόπια και ευρωπαϊκή αστική τάξη, 
στις «διαπραγματεύσεις» με τους 
τοκογλύφους δανειστές και στον 
ευνουχισμό του κινήματος, το οποίο 
θα πρέπει να υποτάσσεται στις αντι¬ 
πολιτευτικές μανούβρες του ΣΥΡΙ- 
ΖΑ και να ελπίζει πως η αριστερή 
κυβέρνηση θα του λύσει τα προβλή¬ 
ματα. 

ΟΙΚΟΝΟΜΙΑ 


Δεκέμβριος 2012 


Χαριστική βολή το νέο φορολογικό νομοσχέδιο 



Α ν και η οριστική μορ¬ 
φή του νέου φορολο¬ 
γικού νομοσχεδίου δεν 
είχε δημοσιευτεί μέχρι 
την ώρα που γραφόταν αυτό το 
άρθρο, οι κανιβαλικές προθέσεις 
του υπ. Οικονομικών και της τρι- 
κομματικής κυβέρνησης αποκαλύ¬ 
φθηκαν πλήρως. Σε μία ελληνική 
καπιταλιστική οικονομία που έχει 
χάσει το 1/4 του ετήσια παραγόμε- 
νου πλούτου της, που οι απώλειες 
των μισθωτών-συνταξιούχων ξε¬ 
περνούν το 50% του εισοδήματος 
τους την τελευταία, με την επίση¬ 
μη ανεργία να φτάνει τον Σεπτέμ¬ 
βριο το 26% και τους 1.295.203 
άνεργους, η τρικομματική συμμο¬ 
ρία αποφάσισε να αυξήσει την φο¬ 
ρολογία του εισοδήματος κατά 2,5 
δις δίνοντας την χαριστική βολή 
στους μισθωτούς και συνταξιού¬ 
χους ΚΙ όχι όμως και την τελευ¬ 
ταία φορολογική επίθεση εναντί¬ 
ον τους. Αυτό το μίνι φορολογικό 
νομοσχέδιο είναι το πρώτο βήμα 
ενός συνολικότερου φορολογικού 
νομοσχεδίου που θα κατατεθεί, 


σύμφωνα με τις δεσμεύσεις απέ¬ 
ναντι στην τρόικα, μέχρι τις αρχές 
Μαρτίου του 2013. 

Σύμφωνα με το 3ο Μνημό¬ 
νιο όλες οι φοροαπαλλαγές που 
ίσχυαν μέχρι σήμερα καθώς και το 
αφορολόγητο καταργούνται πλή¬ 
ρως. Οι φοροαπαλλαγές για μι- 
σθωτούς-συνταξιούχους και τα 
φτωχά λαϊκά στρώματα είναι πολ¬ 
λές και σημαντικές, ξεκινώντας 
από τις ασφαλιστικές εισφορές 
τους (τον Μάρτιο θα καταργη- 
θεί κι αυτή η φοροαπαλλαγή) μέ¬ 
χρι και τις φοροαπαλλαγές κατά 
2.000 για κάθε παιδί μέχρι δύο παι¬ 
διά και 3.000 για κάθε παιδί από το 
τρίτο και μετά. Το δε αφορολόγη¬ 
το όριο των 5.000 ευρώ ετησίως 
(από 12.000 που ίσχυε μέχρι και το 
2011, και ήταν παγωμένο την τε¬ 
λευταία πενταετία) αντικαθίστα¬ 
ται με μία φθίνουσα έκπτωση φό¬ 
ρου. Με άλλα λόγια, η λογική και 
το στοιχειώδες δικαίωμα των φτω¬ 
χών να απαλλάσσονται από τον 
φόρο αντικαθίσταται από μία λο¬ 
γική του «όποιος είναι περισσότε¬ 


ρο φτωχός πληρώνει και περισ¬ 
σότερο φόρο» που προς το παρόν 
απαλύνεται με μία έκτακτη έκπτω¬ 
ση φόρου που σήμερα ισχύει και 
αύριο δεν ισχύει. 

Δίπλα σ’ αυτές τις μισάνθρω- 
πες λογικές, το φασιστοειδές 
που ακούει στο όνομα Στουρνά- 
ρας, αρχικά τις επαύξησε και με 
μια τρομακτική φορολογική αλ¬ 
λαγή: για εισόδημα μέχρι 26.000 
ευρώ ο φορολογικός συντελεστής 
θα ήταν 21% και για τα επιπλέ¬ 
ον εισοδήματα θα έφτανε το 45%! 
Αυτή ήταν η σταγόνα που ξεχεί¬ 
λισε το ποτήρι και προκάλεσε μία 
έκρηξη αντιδράσεων, αναγκάζο¬ 
ντας τον Σαμαρά να χαλιναγωγή¬ 
σει τον υπουργό του καταργώντας 
την τελευταία αλλαγή. 

Προς το παρόν, και από αυτά 
που φαίνεται να έχουν καταλή- 
ξει, η φορολογική κλίμακα που θα 
ισχύει θα είναι η εξής: 

α) για εισοδήματα έως 25.000 
ευρώ ο φορολογικός συντελεστής 
θα είναι 21%. 

β) για τα επόμενα 15.000 ευρώ 
(φορολογητέο εισόδημα από 
25.001 έως 40.000 ευρώ) ο φο¬ 
ρολογικός συντελεστής θα είναι 
36%. 

γ) για εισοδήματα άνω των 
40.000 ευρώ ο φορολογικός συ¬ 
ντελεστής θα είναι 40%. 

Ταυτόχρονα θα ισχύει μία έκ¬ 
πτωση φόρου 1.950 ευρώ για ει¬ 
σοδήματα έως 18.000 ευρώ. Αυτή 
η έκπτωση φόρου θα μειώνεται 
κατά 50 ευρώ για κάθε 1.000 ευρώ 
επιπλέον ετήσιου εισοδήματος και 
για εισοδήματα που φτάνουν μέ¬ 


χρι τα 29.000 ευρώ, ενώ θα μειώνε¬ 
ται κατά 100 ευρώ ανά 1.000 ευρώ 
επιπλέον ετήσιου εισοδήματος μέ¬ 
χρι τον πλήρη μηδενισμό της στο 
εισόδημα των 42.000 ευρώ. 

Οι απώλειες που προκύπτουν 
από την κατάργηση των φοροα¬ 
παλλαγών για τα παιδιά και την 
κατάργηση κάθε είδους επιδομά¬ 
των των πολύτεκνων οικογενει¬ 
ών, θα μετριαστούν με δύο επιδό¬ 
ματα. Το πρώτο είναι το μηνιαίο 
επίδομα τέκνων, που θα ανέρχε¬ 
ται σε 40 ευρώ για κάθε ένα από 
τα δύο πρώτα παιδιά και 50 ευρώ 
για το τρίτο και για κάθε επόμενο. 
Βέβαια αυτό το επίδομα θα χορη¬ 
γείται με εισοδηματικά κριτήρια, 
όπου όσοι θα έχουν 9.000 ευρώ 
ετήσιο εισόδημα θα το εισπράτ¬ 
τουν ολόκληρο, όσοι θα έχουν από 
9 έως 18.000 ευρώ θα εισπράττουν 
τα 2/3 και από 18.000 και πάνω 
μόνο το 1/3. Το δεύτερο είναι το 
ετήσιο πολυτεκνικό επίδομα των 
450 ευρώ για κάθε παιδί εφόσον 
οι οικογένειες έχουν εισόδημα έως 
45.000 και βέβαια τρία ή περισσό¬ 
τερα παιδιά. 

Πέρα από την σφαγή στους μι¬ 
σθωτούς και συνταξιούχους άνω 
των 10.000 ευρώ ετησίως και πολύ 
περισσότερο άνω των 18.000, 
θα σφαγιαστούν και οι ελεύθε¬ 
ροι επαγγελματίες όπου σ’ αυτούς 
όχι μόνο αυξάνεται το τέλος επι¬ 
τηδεύματος από τα 500 στα 650 
ευρώ ετησίως αλλά και επιβάλλε¬ 
ται ιδιαίτερη φορολογική κλίμα¬ 
κα για αυτούς με κέρδη έως 50.000 
ευρώ από το πρώτο ευρώ και χω¬ 
ρίς αφορολόγητο ο φορολογι¬ 


κός συντελεστής μειώνεται στο 26 
από 33%, χωρίς όμως να ισχύει κα¬ 
νένα αφορολόγητο, ενώ πάνω από 
50.000 ο συντελεστής πέφτει στο 
32%. 

Τέλος, από το 2014 και για τα 
εισοδήματα του 2013 προβλέπε- 
ται να αρχίσουν να φορολογού¬ 
νται και οι αγρότες αλλά και όσοι 
έχουν συμπληρωματικά εισοδή¬ 
ματα από τον αγροτικό τομέα με 
έναν φορολογικό συντελεστή 
13%. Σήμερα οι 1 εκ. φορολογού¬ 
μενοι με αγροτικά εισοδήματα δη¬ 
λώνουν 9 δις και πληρώνουν 115 
εκ. ευρώ κι αυτά μόνο από τα τεκ¬ 
μήρια και όχι από τα βιβλία εσό- 
δων-εξόδων που θα τηρούν από 
το 2013 και μετά. 

Αντίθετα, με την φοροεπιδρο- 
μή απέναντι στους εργαζόμενους 
και τα φτωχά λαϊκά στρώματα ο 
συντελεστής φορολόγησης των 
αδιανέμητων κερδών των επιχει¬ 
ρήσεων (που υποτίθεται προορί¬ 
ζονται για επενδύσεις) αυξάνεται 
από το 20 στο 26%, ενώ ο φορο¬ 
λογικός συντελεστής για τα δια¬ 
νεμόμενα κέρδη (δηλαδή τα με¬ 
ρίσματα που εισπράττουν οι μέ¬ 
τοχοι) μειώνεται από το 25% στο 
10%! Είναι σίγουρο ότι μέσα στα 
αδιανέμητα κέρδη οι επιχειρημα¬ 
τίες κρύβουν κέρδη που εισπράτ¬ 
τουν από την επιχείρηση (για να 
πληρώσουν μειωμένο φόρο) αλλά 
είναι επίσης και ξεκάθαρο ότι αυτή 
η τεράστια μείωση της φορολο¬ 
γίας των μερισμάτων επιβραβεύει 
όσους δεν επενδύουν. 

■ Ηρακλής Χριστοφορίδης 


Πράξεις Νομοθετικού Περιεχομένου ή... 
διαρκή πολιτικά πραξικοπήματα 


Σ τις 18 και 19 Νοέμβρη δημοσιεύ¬ 
ονται στα ΦΕΚ δύο Πράξεις Νο¬ 
μοθετικού Περιεχομένου, που 
ρυθμίζουν εκκρεμότητες σχετι¬ 
κά με το Μνημόνιο 3. Οι συγκεκριμένες 
αποφάσεις του υπουργικού συμβουλίου 
δεν θέτουν μόνο σε εφαρμογή το Μνημό¬ 
νιο 3, αλλά ταυτόχρονα το αναθεωρούν 
προς το χειρότερο. Επίσης θεσμοθετούν 
μηχανισμούς αυτόματης λήψης νέων μέ¬ 
τρων, σε μια προσπάθεια κατάργησης κάθε 
κοινωνικού ελέγχου, ακόμη και κοινοβου¬ 
λευτικού, και εγκαθίδρυσης ενός καθεστώ¬ 
τος έξω και πάνω απ’ την κοινωνία. 

Όσο αλήθεια είναι ότι το ήδη υπάρχον σύ¬ 
νταγμα προβλέπει τις Πράξεις Νομοθετι¬ 
κού Περιεχομένου, άλλο τόσο αλήθεια εί¬ 
ναι ότι τις προβλέπει για εξαιρετικά σπάνι¬ 
ες περιπτώσεις και έκτακτες ανάγκες. Στην 
εποχή όμως των Μνημονίων, όταν οι από 
πάνω ούτε θέλουν ούτε μπορούν να στηρι¬ 
χτούν στους βουλευτές και την Βουλή, 
στην ίδια την κοινοβουλευτική δημοκρα¬ 
τία, τα πολιτικά πραξικοπήματα θα γενι- 
κευθούν στο μέγιστο βαθμό. Δεν είναι τυ¬ 
χαίο το γεγονός ότι τις ίδιες περίπου ημέρες 
το υπουργείο Εργασίας ενέκρινε και δημο¬ 
σιοποίησε 19 ερμηνευτικές εγκυκλίους, που 
αφορούν στα εργασιακά και στο ασφαλι¬ 
στικό από 1/1/2013, αλλαγές που αφορούν 
το σύνολο των εργαζομένων και ασφαλι¬ 
σμένων της χώρας. 


Η πρώτη Πράξη Νομοθετικού Περιεχο¬ 
μένου, που δημοσιεύτηκε στο ΦΕΚ Α' 
228/18.11.2012, θεσμοθετεί μηχανισμούς 
αυστηρότατου ελέγχου του προϋπολογι¬ 
σμού, στο σύνολό του και κατά υπουργείο ή 
εποπτευόμενους φορείς (δήμοι, ΙΚΑ κ.λπ.), 
ανά μήνα και τρίμηνο. Επίσης θεσμοθετεί: 

α) αυτόματες περικοπές στη χρηματο¬ 
δότηση φορέων (υπουργεία, ΔΕΚΟ, ΝΠΙΔ, 
ΟΤΑ), όταν ξεπερνούν τους στόχους των 
δαπανών, 

β) την τοποθέτηση επιτηρητών (επό¬ 
πτες) σε αυτούς τους φορείς, που θα διορί¬ 
ζονται από τον υπ. Οικονομικών και θα επι¬ 
βάλουν νέα μέτρα, δηλαδή κάθε είδους μει¬ 
ώσεις μισθών, συντάξεων, κοινωνικών, 
ασφαλιστικών, προνοιακών, εκπαιδευτικών 
κ.λπ. δαπανών, επιδομάτων, υπηρεσιών, 
αγαθών ή αυξήσεις φόρων, χαρατσιών κ.λπ. 

Με το άρθρο 3 καθιερώνεται το «Παρα¬ 
τηρητήριο Οικονομικής Αυτοτέλειας των 
Οργανισμών Τοπικής Αυτοδιοίκησης», που 
θα μπορεί με έκθεση στον υπ. Εσωτερικών 
να επιβάλλει σε «ελλειμματικούς» δήμους 
αναστολή προσλήψεων, υποχρεωτικές με¬ 
τατάξεις προσωπικού, αύξηση δημοτικών 
φόρων και τελών, αύξηση έως και τριπλασι- 
ασμό του ανώτατου συντελεστή επιβολής 
του Τέλους Ακίνητης Περιουσίας σε ποσο¬ 
στό μέχρι και 3%ο, περιορισμό των δαπα¬ 
νών μόνο σε υποχρεώσεις μισθοδοσίας και 
λοιπές απολύτως ανελαστικές δαπάνες κ.α. 


Με το 7ο άρθρο επιβάλλεται τα έσοδα 
από τις αποκρατικοποιήσεις να πηγαίνουν 
στον ειδικό λογαριασμό εξυπηρέτησης του 
δημόσιου χρέους, δηλαδή των δανειστών 
και των τοκογλύφων. Στα πλαίσια της επι¬ 
βολής «μιας χρηστής διαχείρισης» για τους 
δανειστές και τοκογλύφους, δεν αποκλείε¬ 
ται πλέον να έχουμε «ξαφνικούς θανάτους» 
νοσοκομείων, σχολείων ή κάθε είδους κοι¬ 
νωνικών υπηρεσιών ή αγαθών! 

Με τη δεύτερη Πράξη Νομοθετικού Πε¬ 
ριεχομένου, η οποία δημοσιεύτηκε στο 
ΦΕΚ Α' 229/19.11.2012, «ρυθμίζονται» 
διάφορα ζητήματα που έμειναν σε εκκρεμό¬ 
τητα με το Μνημόνιο 3 και αφορούν «την 
αγορά», την απελευθέρωση επαγγελμάτων 
και διάφορα άλλα όπως: 

- Περιορισμοί σε μισθούς και αμοιβές δια¬ 
φόρων κατηγοριών ανώτερων υπαλλήλων 
και στελεχών της διοίκησης. 

- Μείωση συνταξιοδοτικών δικαιωμάτων 
των εργαζομένων στη Βουλή. 

- Περαιτέρω μειώσεις των συντάξεων από 
3.000 ευρώ και άνω. 

- Κατάργηση του περιορισμού στις μειώ¬ 
σεις των εφάπαξ σε ποσοστό έως 35%, που 
υπήρχε στο Μνημόνιο 3, για κατηγορίες 
«παλιών» ασφαλισμένων. 

- Κατάργηση της δέσμευσης για χορήγηση 
των δώρων Χριστουγέννων, Πάσχα και 
Επιδόματος Αδειας σε όλους τους συνταξι¬ 


ούχους αναπηρίας και νέοι περιορισμοί 
στην χορήγηση αυτών, ώστε τελικά να τα 
παίρνει μόνο ένα πολύ μικρό κομμάτι των 
συνταξιούχων αναπήρων, όσοι κυρίως 
παίρνουν «επίδομα απόλυτης αναπηρίας». 

- Αύξηση του ορίου ηλικίας για την χορή¬ 
γηση του ΕΚΑΣ από 1/1/2014 από τα 62 
έτη στα 66, για όσους θα έχουν συμπληρώ¬ 
σει το 65ο έτος της ηλικίας τους. 

Για τις τρεις τελευταίες «ρυθμίσεις», 
υπουργοί και στελέχη της συγκυβέρνησης 
θριαμβολογούσαν ότι πρόταξαν σθεναρή 
αντίσταση απέναντι στην Τρόικα και απέ¬ 
τρεψαν τα χειρότερα. Όμως μόνο λίγες ημέ¬ 
ρες μετά, στα μουλωχτά και ύπουλα, αναί¬ 
ρεσαν προς το χειρότερο τις ίδιες τις δε¬ 
σμεύσεις τους. 

Οι διαδοχικές Πράξεις Νομοθετικού 
Περιεχομένου, οι εγκύκλιοι, οι διαδοχικές 
υπουργικές αποφάσεις, κάνουν φανερό ότι 
τα Μνημόνια είναι κουρελόχαρτα που τα 
αλλάζουν όποτε γουστάρουν και κάθε 
φορά προς το χειρότερο. Με αυτό τον τρό¬ 
πο προσπαθούν «οι από πάνω», οι δανει¬ 
στές, οι τοκογλύφοι, ξένοι και ντόπιοι, οι 
μεγάλοι «επιχειρηματίες» να επιβάλουν τα 
συμφέροντά τους σε βάρος των εργαζομέ¬ 
νων, της νεολαίας και των φτωχών λαϊκών 
στρωμάτων. 

■ Τηλέμαχος Αάχανης 

Εργατική Πάλη 13 


Αργεντινή 

Τη «πτωιιατοφάγα όρνια» του σάπιου καπιιαλισυού 


Μ ε μια σκανδαλώδη απόφασή του στις 21/11 
το ομοσπονδιακό δικαστήριο της Νέας Υόρ- 
κης καλούσε την Αργεντινή να καταβάλλει 
1,3 δις δολάρια σε ομολογιούχους-«όρνεα» 
του διεθνούς χρηματοπιστωτικού συστήματος. Πρόκειται για 
απόφαση σκάνδαλο στην υπηρεσία ενός απο τα μεγαλύτερα 
ίϊιηάδ, το οποίο είχε αρνηθεί να αναδιαρθρώσει το χρέ¬ 
ος του μετά την χρεοκοπία της Αργεντινής το 2001. Ταυτό¬ 
χρονα, ο χρυσοπληρωμένος αμερικάνος δικαστής, «ενοχλη¬ 
μένος» απο τις δηλώσεις της αργεντίνικης κυβέρνησης ότι θα 
αψηφίσει την απόφαση, αποφάσισε ότι τα χρήματα θα πρέπει 
να καταβληθούν στο ίίιηά έως τις 15 Δεκεμβρίου ως 

χρηματική εγγύηση, ώστε να επιτραπεί στο δικαστήριο εφέ¬ 
σεων να αποφανθεί οριστικά! Μ’ αυτό τον τρόπο, θεωρητικά, 
αν η Αργεντινή δεν πραγματοποιήσει τις πληρωμές έως την 
15η Δεκέμβρη, δεν θα μπορούσε να πραγματοποιήσει ούτε 
τις κανονικές πληρωμές της προς τους υπόλοιπους κατόχους 
αναδιαρθρωμένου χρέους και επομένως θα αύξανε τις πιθα¬ 
νότητες μιας νέας χρεοκοπίας της. 

Η Αργεντινή είχε αρνηθεί να πληρώσει τα ίϊιηάδ 

που δεν συμμετείχαν στην αναδιάρθρωση του χρέους της, χα¬ 
ρακτηρίζοντας τα «πτωματοφάγα όρνεα», ένας χαρακτηρι¬ 
σμός που δεν θα μπορούσε να είναι πιο ακριβής. Πίσω από 
τη δικαστική απόφαση βρίσκεται ένα από τα πιο αδίστακτα 
«όρνια» των διεθνών χρηματαγορών, ο αμερικανός ιδρυτής 
του Βεά^ε ίίιηά ΕΠΐοί Αδδοααίεδ Πολ Σίνγκερ. Ο εν λόγω το¬ 
κογλύφος εφάρμοσε στα μέσα της δεκαετίας του ’90 ένα νέο 
μοντέλο Βεά§ε ίίιηά, του λεγάμενου επενδυτικού ταμείου- 
«όρνεου», που απομυζεί μεγάλα χρηματικά ποσά από φτωχές 
χώρες με χρέος υπό αναδιάρθρωση. 

Έτσι, τα «όρνια» αγοράζουν τους ομολογιακούς τίτλους 
πάμφθηνα από τρίτους και στη συνέχεια αρχίζουν δικαστικό 
αγώνα συνήθως σε δικαστήρια της Νέας Υόρκης, του Χονγκ 
Κονγκ ή του Λονδίνου, όπου η νομοθεσία και οι δικαστές ευ¬ 
νοούν τους κερδοσκόπους. Μ’ αυτό τον τρόπο εξαναγκάζουν 
δικαστικά τα υπερχρεωμένα κράτη να αποπληρώνουν το σύ¬ 
νολο της ονομαστικής αξίας των τίτλων. 


Εφαρμόζοντας αυτή την τακτική στα τέλη του 1990, ο 
Σίνγκερ έλαβε από το Περού 45 εκ. ευρώ για ένα χρέος την 
κατοχή του οποίου είχε πληρώσει μόλις με 9 εκ. ευρώ. Αυτό το 
αδίστακτο κατακάθι έβγαλε 500% κέρδος από μια χώρα που 
το 38% του πληθυσμού ζει κάτω από το όριο της φτώχειας και 
ο παιδικός υποσιτισμός είναι στο 18,3%. Το 2001, όταν η Αρ¬ 
γεντινή χρεοκόπησε, η εταιρεία ΝΜΕ Οαρΐίαΐ Είά, θυγατρική 
της ΕΠΐοί Αδδοααίεδ, αγόρασε 182 εκατ. δολ. αργεντίνικου 
χρέους. Ενώ ως το 2005 η Αργεντινή είχε συμφωνήσει «κού¬ 
ρεμα» με το 75% των ομολογιούχων της, ώστε να τους πλη¬ 
ρώσει στο 30% της αξίας των ομολόγων, η ΝΜΕ Οαρΐίαΐ Εί<3 
(ιδιοκτήτης των περισσότερων εναπομείναντων ομολόγων) 
αρνήθηκε το «κούρεμα» και έκτοτε πιέζει και εκβιάζει δικα¬ 
στικά την Αργεντινή. Η ΕΠΐοί Αδδοααίεδ εμπλέκεται και στο 
ελληνικό χρέος. Στις αρχές του 2012, πριν από το Ρ5Ι, αγό¬ 
ρασε πολύ φθηνά ελληνικό χρέος και στη συνέχεια συμμετέ¬ 
χοντας στον «διακανονισμό» που ακολούθησε έβγαλε πολλά 
κέρδη. Άραγε ποιανού τα συμφέροντα ήθελε να διασφαλίσει 
ο Βενιζέλος και η συμμορία του, επιβάλλοντας την υπαγωγή 
των «κουρεμένων» ομολόγων στο αγγλικό δίκαιο; 

Ο παρασιτισμός, εγγενές χαρακτηριστικό του καπιταλι¬ 
στικού συστήματος, έχει ξεπεράσει κάθε ιστορικό προηγούμε¬ 
νο (500 έως 1000 τρις!! υπολογίζεται η ονομαστική αξία των 
χρηματοπιστωτικών προϊόντων, όταν το παγκόσμιο ΑΕΠ εί¬ 
ναι περίπου 60 τρις) και από αποτέλεσμα της κρίσης έχει με τη 
σειρά του μετατραπεί σε αίτιό της, απειλώντας να βυθίσει στο 
χάος την παγκόσμια καπιταλιστική οικονομία. Η τρομακτική 
συγκέντρωση πλούτου σε λίγα χέρια (737 διεθνικές επιχειρή¬ 
σεις ελέγχουν το 80% της παγκόσμιας οικονομίας!) δείχνει με 
τον πιο ανάγλυφο τρόπο το μέγεθος της ιστορικής παρακμής 
και αποσύνθεσης του καπιταλιστικού συστήματος, τον αυξα¬ 
νόμενο έλεγχο της πολιτικής εξουσίας από τα πιο παρασιτι- 
κά στρώματα του κεφαλαίου, την προσπάθεια μετατροπής 
της παγκόσμιας εργατικής τάξης σε σύγχρονους σκλάβους. 
Η Ρόζα Λούξεμπουργκ δεν ήταν ποτέ ξανά πιο επίκαιρη απο 
σήμερα: Σοσιαλισμός ή Βαρβαρότητα! 

Ρ.Β. 


Ταραχές στην Ιορδανία 


Τ αραχές ξέσπασαν στα μέσα Νοέμβρη στο Αμάν, 
πρωτεύουσα της Ιορδανίας και άλλες πόλεις, με 
αφορμή την ανακοίνωση περικοπής των κρατικών 
επιδοτήσεων στις τιμές των καυσίμων. Οι αρχικές 
διαδηλώσεις διαμαρτυρίας νέων, εργαζομένων και πληβειακών 
στρωμάτων γρήγορα μετατράπηκαν σε ανοιχτές συγκρούσεις 
με την αστυνομία. Οι διαδηλωτές επιτέθηκαν σε αστυνομικά 
τμήματα, κτήρια που στέγαζαν κυβερνητικά γραφεία και τρά¬ 
πεζες, έστησαν οδοφράγματα και μπλόκαραν κεντρικούς δρό¬ 
μους. Επίσης κηρύχθηκε 24ωρη γενική απεργία, η οποία είχε 
πολύ μεγάλη συμμετοχή. 

Οι διαδηλωτές στα συνθήματά τους ζητούσαν την ανάκλη¬ 
ση του μέτρου, αλλά και πάταξη της διαφθοράς, πολιτικές ελευ¬ 
θερίες και για πρώτη φορά ανοιχτά την ανατροπή του καθεστώ¬ 
τος και την εκδίωξη του βασιλιά Αμπντάλα. Ανατρέποντας έτσι 
την εικόνα που καλλιεργούν η ντόπια και διεθνής πολιτική ελίτ 
και τα ΜΜΕ, ότι η Ιορδανία είναι μια χώρα που επηρεάστηκε 
ελάχιστα από την Αραβική Ανοιξη. 

Στην πραγματικότητα η χώρα ήταν καζάνι που σιγόβραζε. 
Σχεδόν ταυτόχρονα με το ξέσπασμα της Αραβικής Ανοιξης, ξε¬ 
κίνησαν οι πρώτες διαδηλώσεις που η έντασή τους κρατήθη¬ 
κε σε χαμηλά επίπεδα, καθώς ο βασιλιάς Αμπντάλα υποσχέ- 
θηκε μεταρρυθμίσεις που αφορούσαν τις πολιτικές ελευθερίες, 
την ελευθερία του τύπου και την ενίσχυση των κρατικών δαπα¬ 
νών για την ανακούφιση των φτωχών. Καθώς όμως δεν έμπαι¬ 
νε τίποτα σ’ εφαρμογή, η απογοήτευση και η αγανάκτηση φού¬ 
ντωναν. 

Τον Σεπτέμβριο είχαμε τα προεόρτια αυτής της «μικρής» 
εξέγερσης, όταν η τρίτη κατά σειρά κυβέρνηση που όρισε ο 
Αμπντάλα σε διάστημα 18 μηνών προσπάθησε να περάσει μια 
σχετικά μικρή αύξηση στην τιμή των καυσίμων και έναν νέο 
νόμο, που ουσιαστικά επέβαλλε περιορισμούς και μεγαλύτε¬ 
ρο έλεγχο στον τύπο και τις ηλεκτρονικές εκδόσεις. Οι δια¬ 
δηλώσεις και διαμαρτυρίες που ακολούθησαν, οδήγησαν τον 
Αμπντάλα να αποσύρει τις αυξήσεις και να παύσει την κυβέρ¬ 
νηση, δείχνοντας το φόβο του καθεστώτος για την εύθραυστη 
πολιτική κατάσταση. Ορίστηκε νέα κυβέρνηση με πρωθυπουρ¬ 
γό τον Αμπντουλάχ Ανσούρ και διεξαγωγή εκλογών τον Φε¬ 
βρουάριο. 

Στη νέα προσωρινή κυβέρνηση έπεσε το βάρος να εφαρμό¬ 
σει όλες τις μεταρρυθμίσεις που επιθυμούσε να περάσει το κα¬ 
θεστώς. Η περικοπή της κρατικής επιδότησης στις τιμές των 
καυσίμων ήταν ένα από μια σειρά νεοφιλελεύθερων μέτρων, 


όπως ιδιωτικοποιήσεις, συγχώνευση/κατάργηση υπηρεσιών, 
περικοπές σε κοινωνικές δαπάνες. Ο πρωθυπουργός Ανσούρ 
εμφανίστηκε αδιάλλακτος και ανυποχώρητος, δείχνοντας και 
την αποφασιστικότητα της ντόπιας οικονομικής και πολιτικής 
ελίτ να εφαρμοστούν οι νεοφιλελεύθερες πολιτικές. Ο Ανσούρ 
παρουσίασε ως αιτία την εκτίναξη του δημοσιονομικού ελλείμ¬ 
ματος από 19% σε 72% του ΑΕΠ σ’ έναν μόλις χρόνο, την άρ¬ 
νηση της Σαουδικής Αραβίας να δώσει στην Ιορδανία το 1,4 δις 
δολάρια που καταβάλλει ετησίως ως βοήθεια και την ανάγκη 
να συμμορφωθεί η χώρα με τις επιταγές του ΔΝΤ ώστε να της 
αποδοθεί δάνειο ύψους 2 δις δολαρίων. Επίσης κατηγόρησε για 
την οικονομική κρίση της χώρας την Αραβική Ανοιξη, που ήταν 
η αιτία για την ανατίναξη με βόμβα του αγωγού που μετέφερε 
φτηνό αέριο από την Αίγυπτο, με αποτέλεσμα να τροφοδοτεί¬ 
ται η χώρα με ακριβότερα καύσιμα από άλλες πηγές. 

Προς το παρόν οι διαδηλωτές έχουν υποχωρήσει, όμως 
κάθε άλλο παρά έχει εξομαλυνθεί η κατάσταση. Το καθεστώς 
του βασιλιά Αμπντάλα είναι δεσποτικό και βαθιά διεφθαρμένο. 
Ο βασιλιάς έχει την απεριόριστη εξουσία να ορίζει και να παύ¬ 
ει τις κυβερνήσεις όπως επιθυμεί, να επεμβαίνει σε κάθε τομέα 
της πολιτικής και οικονομικής ζωής της χώρας. Έχει κατηγορη- 
θεί για τον υπερπολυτελή τρόπο ζωής της βασιλικής οικογένει¬ 
ας και την κατασπατάληση των οικονομικών πόρων της χώρας, 
την ώρα που η πλειοψηφία των κατοίκων ζει μέσα στη φτώχεια. 
Κάτω από τον βασιλιά υπάρχει ένα στρώμα κρατικών και στρα¬ 
τιωτικών αξιωματούχων, που επίσης ζει πλουσιοπάροχα, όπως 
και οι ηγέτες των διάφορων φυλών και ισλαμικών οργανώσεων, 
που επί δεκαετίες χρηματοδοτούνταν για να παρέχουν την στή¬ 
ριξη τους στο καθεστώς. Αλλο σημείο που δημιουργεί δυσαρέ¬ 
σκεια είναι η άνευ όρων υποστήριξη του καθεστώτος προς τους 
ιμπεριαλιστές, κυρίως τις ΗΠΑ, και οι φιλικές σχέσεις που δια¬ 
τηρεί με το Ισραήλ. Είναι μια από τις λίγες αραβικές χώρες που 
έχει αναγνωρίσει το Ισραήλ, ενώ μάλιστα η πλειοψηφία των κα¬ 
τοίκων είναι παλαιστινιακής καταγωγής. Σ’ αυτά τα πολιτικά, 
οικονομικά και κοινωνικά προβλήματα έρχεται να προστεθεί η 
είσοδος στην χώρα δεκάδων χιλιάδων προσφύγων από την Συ¬ 
ρία και η παθητική υποστήριξη του καθεστώτος προς το αιμο¬ 
σταγές καθεστώς του σύριου προέδρου Ασαντ. 

Η κατάσταση όπως διαμορφώνεται είναι εκρηκτική. Το 
αδυνάτισμα όμως των παλιών δομών του καθεστώτος ανοίγει 
το δρόμο στο εργατικό και νεολαίΐστικο κίνημα να παρέμβει, 
να οργανώσει τους αγώνες του και να αλλάξει τους συσχετι¬ 
σμούς υπέρ του. 


στον κόσμο... 


Πανευρωπαϊκή απεργία 

Στις 14/11 καλέστηκε πανευρωπαϊκή απεργία από την 
Ευρωπαϊκή Ομοσπονδία Συνδικάτων, ενάντια στη λιτό¬ 
τητα, την ανεργία και τα σκληρά μέτρα σε πολλές χώ¬ 
ρες της Ευρωπαϊκής Ένωσης και ιδιαίτερα του ευρωπα¬ 
ϊκού Νότου στο όνομα της οικονομικής κρίσης. Απερ¬ 
γία τελικά πραγματοποιήθηκε με επιτυχία σε Ισπανία 
και Πορτογαλία, όπου σημειώθηκαν πολλές συγκρού¬ 
σεις διαδηλωτών με την αστυνομία και συλλήψεις. Στην 
Ιταλία, όπως και στην Ελλάδα, καλέστηκε στάση εργα¬ 
σίας και διαδηλώσεις, ενώ στη Γαλλία πραγματοποιήθη¬ 
καν διαδηλώσεις σε εκατοντάδες πόλεις, χωρίς κάλεσμα 
όμως για απεργία. Η κατεύθυνση του πανευρωπαϊκού 
αγώνα των εργαζομένων, με δυναμικές απεργίες και δι¬ 
αδηλώσεις ενάντια στην κοινή επίθεση που δεχόμαστε, 
ξεπερνώντας τις γραφειοκρατίες των συνδικάτων, είναι 
η μόνη λύση για να κερδίσουμε ξανά το μέλλον μας. 

Τυνησία-Αίγυπτος 

Επιβεβαιώνεται η άποψη ότι η αραβική άνοιξη πριν δύο 
χρόνια δεν ολοκληρώθηκε αλλά ήταν μόνο η αρχή, κα¬ 
θώς οι εργαζόμενοι σε πολλές χώρες του αραβικού κό¬ 
σμου συνεχίζουν να διεκδικούν δυναμικά τα δικαιώμα¬ 
τα που είχαν στερηθεί όλα τα προηγούμενα χρόνια. Δύο 
χρόνια μετά την εξέγερση, στην Τυνησία, τη χώρα όπου 
ξεκίνησε το ντόμινο των αραβικών εξεγέρσεων, η ανερ¬ 
γία έχει σκαρφαλώσει στο 18% από το 15%, ενώ ταυτό¬ 
χρονα οι τιμές των τροφίμων συνεχίζουν να αυξάνουν. 
Στην πόλη Σιλιάνα, 120 χλμ νότια της Τύνιδας, στις 27, 
28 και 29 Νοεμβρίου σημειώθηκαν δυναμικές συγκρού¬ 
σεις, καθώς οι κάτοικοι διαμαρτύρονταν για την έλλει¬ 
ψη θέσεων εργασίας. Οι διαδηλωτές πετούσαν πέτρες 
και ζητούσαν την παραίτηση του πρωθυπουργού Τζε- 
πάλι. Η αστυνομία απάντησε με χρήση δακρυγόνων 
και πλαστικών σφαιρών, τραυματίζοντας πάνω από 200 
άτομα. 

Στο ίδιο κλίμα συνεχίζονται οι συγκρούσεις στην 
Αίγυπτο. Ο πρωθυπουργός Μόρσι ξεσήκωσε εκτετα¬ 
μένες και βίαιες διαδηλώσεις με το διάταγμα που του 
εξασφαλίζει απεριόριστες εξουσίες. Σε συγκρούσεις σε 
πολλές πόλεις, οι διαδηλωτές πυρπόλησαν τα γραφεία 
της Μουσουλμανικής Αδελφότητας ενώ οι αρχές απά¬ 
ντησαν με δακρυγόνα κοντά στην πλατεία Ταχρίρ. Οι 
Αιγύπτιοι, που δεν θέλουν να δουν τις ελευθερίες τους 
να καταπατώνται ξανά από έναν νέο δικτάτορα, φώ¬ 
ναζαν συνθήματα όπως: «Μόρσι φύγε!» και «Μόρσι 
όπως Μουμπάρακ, επανάσταση παντού»! Μέχρι στιγ¬ 
μής έχουν σημειωθεί πάνω από 50 τραυματισμοί διαδη¬ 
λωτών. 

Ιρλανδία 

10.000 διαδηλωτές κατέλαβαν τους δρόμους του Δου¬ 
βλίνου το Σάββατο 24/11 για να διαμαρτυρηθούν ενά¬ 
ντια στη λιτότητα και τις περικοπές που επιβάλλει η κυ¬ 
βέρνηση τα τελευταία χρόνια υπό την καθοδήγηση του 
ΔΝΤ. Οι διαδηλωτές ζητούσαν την πραγματοποίηση Γε¬ 
νικής Απεργίας που θα παραλύσει τη χώρα, ωστόσο οι 
γραφειοκράτες των συνδικάτων απορρίπτουν το αίτη¬ 
μα, υποστηρίζοντας ότι στην Ιρλανδία δεν γίνονται γε¬ 
νικές απεργίες για πολιτικά ζητήματα. Οι διαδηλωτές 
πάντως είναι αποφασισμένοι ότι αυτή η μεγάλη κινητο¬ 
ποίηση θα αποτελέσει μόνο την αρχή του αγώνα τους. 

Ευρώπη 

Πολλές κλαδικές απεργίες προγραμματίζονται σε όλη 
την Ευρώπη εν όψει Χριστουγέννων. Ενδεικτικά, στο 
Μπρίστολ της Μεγάλης Βρετανίας προγραμματίζε¬ 
ται απεργία στα ταχυδρομεία, ενώ έξι μέρες απεργίας 
προγραμματίζουν οι υπάλληλοι στην εταιρεία Ιβηρία 
της Ισπανίας, και πάλι λίγο πριν τα Χριστούγεννα, δι- 
αμαρτυρόμενοι για τις 4.500 προγραμματιζόμενες περι¬ 
κοπές. Διαμαρτυρίες φαίνεται να προετοιμάζονται και 
στην Κύπρο, καθότι υπογράφτηκε τελικά συμφωνία με 
την Τρόικα για Μνημόνιο, με 500 έκτακτους και ωρο¬ 
μίσθιους του δημοσίου να προσπαθούν να μπουν στο 
Υπουργείο Οικονομικών και στη Βουλή στις 29/11, κα¬ 
θώς το Μνημόνιο προβλέπει την απόλυσή τους. Επίσης 
απεργία διάρκειας έχουν ξεκινήσει από τις 30/11 οι οδη¬ 
γοί των αστικών και υπεραστικών λεωφορείων, καθώς 
δεν τους έχει καταβληθεί ο μισθός του Νοεμβρίου και 
φοβούνται ότι δεν θα εισπράξουν ούτε τον μισθό Δε¬ 
κεμβρίου και τον 13ο. 






























14 Εργατική Πάλη 


ΔΙΕΘΝΗ 


Δεκέμβριος 2012 


18 ° Συνέδριο του Κ.Κ.Κίνας 

Η αναζήτηση της «κοινωνικής 
αρμονίας» στον καπιταλισμΑ! 


$ 


Τ ο 18° Συνέδριο του Κ.Κ. Κίνας 
που ολοκληρώθηκε τον περασμέ¬ 
νο Νοέμβριο έφερε στην εξου¬ 
σία της πολυπληθέστερης χώ¬ 
ρας στον κόσμο την «πέμπτη γε¬ 
νιά κομμουνιστών» μετά την επανάσταση του 
1949. Σημαντικές είναι οι αλλαγές προσώπων, 
τόσο στο Πολιτικό Γραφείο όσο και στην Κε¬ 
ντρική Επιτροπή. Στην ουσία όμως δεν πρόκει¬ 
ται για τίποτα περισσότερο από αλλαγή «ετι¬ 
κέτας» του κόμματος, που στόχο έχει να ξεγε¬ 
λάσει τις μάζες και κυρίως τα μεσαία στρώμα¬ 
τα που εκπροσωπούν το 23% του πληθυσμού, 
τροφοδοτώντας ελπίδες ότι θα συμμετάσχουν 
στην αναδιανομή του πλούτου. 

Η «χρυσή δεκαετία» 

Η αλήθεια είναι ότι η απερχόμενη ηγεσία, 
που ανέλαβε την εξουσία το 2002, αύξησε δρα¬ 
ματικά το οικονομικό, το γεωπολιτικό και το 
στρατιωτικό ειδικό βάρος της Κίνας, με απο¬ 
τέλεσμα όλες οι πολιτικές ελίτ του υπόλοιπου 
κόσμου να παρακολουθήσουν με ενδιαφέρον 
την αλλαγή φρουράς στα όργανα του ΚΚΚ. 
Το Συνέδριο έστειλε μήνυμα σε όλες τις άρ- 
χουσες τάξεις του πλανήτη και στους ιμπερι¬ 
αλιστές, ότι η Κίνα έχει κατοχυρωθεί ως ανερ- 
χόμενη υπερδύναμη, που θα έχει καθοριστικό 
λόγο όχι μόνο στις τύχες της Ασίας, αλλά και 
για στην χρηματοδότηση των χρεών ΗΠΑ και 
Ευρώπης, στην στυγνή μετατροπή μεγάλους 
τμήματος της Αφρικής σε προμηθευτή του Πε¬ 
κίνου και στον έλεγχο των γεωπολιτικών ισορ¬ 
ροπιών στον υπόλοιπο κόσμο, με πρώτο στόχο 
το Ιράν και τη Συρία! 

Πράγματι, ο δυτικός ιμπεριαλισμός περι¬ 
μένει από το Πεκίνο να συνεχίσει να γεμίζει τα 
θησαυροφυλάκιά του με κρατικά ομόλογα των 
ΗΠΑ, της Ευρώπης και της Ιαπωνίας, για να 
στηρίξει τις οικονομίες και συνεπώς την ζήτη¬ 
ση κινέζικων προϊόντων. Οι εντάσεις των τε¬ 
λευταίων εβδομάδων ανάμεσα στην Κίνα, την 
Ιαπωνία και την Ταϊβάν για τα νησιά Ντιαό- 
γιου ή Σενκάκου δείχνουν ότι το Πεκίνο θέ¬ 
λει να μετατραπεί σε μια τεράστια ναυτική δύ¬ 
ναμη, για να επιβεβαιώσει την οικονομική του 
κυριαρχία με την στρατιωτική του παρουσία 
στις θάλασσες που κάποτε κυριαρχούσαν το 
ιαπωνικό αυτοκρατορικό ναυτικό και οι δυτι¬ 
κοί στόλοι, από τους ισπανούς και εγγλέζους 
αποικιοκράτες μέχρι την είσοδο των ΗΠΑ 
στις Φιλιππίνες και την Ιαπωνία μετά τον Β’ 
Παγκόσμιο Πόλεμο. Όλοι οι δρόμοι του πα- 
γκοσμιοποιημένου καπιταλισμού οδηγούν στο 
Πεκίνο. Η Κίνα επεκτείνεται οικονομικά στον 
αναπτυσσόμενο κόσμο, ειδικά στην Αφρική. 
Τα δάνεια που έχει χορηγήσει στις αφρικανικές 
χώρες από το 2009 έχουν αυξηθεί κατά 83%. 
Παρά τις απώλειες στο Σουδάν και στην Λι¬ 
βύη, επιδιώκει να ελέγξει την Μαύρη Ήπειρο 
και να διασφαλίσει τους ναυτικούς δρόμους 
μέχρι εκεί! Ταυτόχρονα, επεκτείνεται στο Δι¬ 
άστημα και εδραιώνεται ως παγκόσμια δύνα¬ 
μη και στην επιστήμη! Τα τελευταία 15 χρό¬ 
νια έχει επταπλασιάσει την παραγωγή επιστη¬ 
μονικού και ερευνητικού έργου και αν συνεχί¬ 
σει έτσι του χρόνου θα ξεπεράσει τους αμερι- 
κάνους, που ακόμα κρατούν τα σκήπτρα στον 
τομέα αυτό! 

Η διακυβέρνηση από τον απερχόμενο πρό¬ 
εδρο Χου Τζιντάο χαρακτηρίζεται «χρυσή δε¬ 
καετία» από τον κυβερνητικό τύπο. Αποκρύ- 
πτεται όμως ότι στηρίχτηκε στην άγρια εκμε¬ 
τάλλευση των εργαζομένων, στην αύξηση των 
κοινωνικών και γεωγραφικών ανισοτήτων και 
στις τεράστιες οικολογικές καταστροφές. Στην 


■ Κώστας Δίκαιος 

Κίνα 500 εκατ. άνθρωποι συνεχίζουν να φυτο¬ 
ζωούν με λιγότερο από 2 δολάρια την ημέρα 
και εκατομμύρια φτωχών δεν έχουν πρόσβαση 
στην παιδεία ή την περίθαλψη. Οι άνθρωποι 
αυτοί είναι εσωτερικοί μετανάστες που εγκα- 
τέλειψαν την γη τους, ζουν και εργάζονται στα 
αστικά κέντρα στο περιθώριο της κοινωνίας. 
Τους συναντά κανείς στις οικοδομές, στις βι¬ 
ομηχανίες, στις υπηρεσίες, παντού όπου ανθεί 
η μαύρη αγορά εργασίας. Είναι οι Μινκονγκς 
ή αλλιώς «περιπλανώμενοι», οι οποίοι δουλεύ¬ 
ουν από το πρωί μέχρι το βράδυ για πενταρο¬ 
δεκάρες, κοιμούνται στοιβαγμένοι σε παρά- 
γκες και παίρνουν άδεια μόνο τις μέρες της κι¬ 
νέζικης πρωτοχρονιάς. Αυτοί μαζί με τα 14χρο- 
να παιδάκια που χρησιμοποιεί η Ροχεοηη για 
να συναρμολογούν τα ίρΚοπε και τα ίραά, είναι 
που στηρίζουν την «χρυσή δεκαετία». 

Από την άλλη μεριά βρίσκονται οι κινέζοι 
μεγιστάνες. Το 2002, όταν ο Χου Τζιντάο ανέ¬ 
λαβε την προεδρία, δεν υπήρχε κανένας δισε- 
κατομμυριούχος. Σήμερα η χώρα διαθέτει τους 
περισσότερους στον κόσμο -271 το 2011- με 
την εξαίρεση των ΗΠΑ. Αν συνυπολογι¬ 
στεί και ο μαύρος πλούτος που έχουν συλλέ- 
ξει μέλη οικογενειών της ηγετικής ομάδας του 
ΚΚ, ο αριθμός των δισεκατομμυριούχων εν¬ 
δέχεται να είναι διπλάσιος! Η οικογένεια του 
απερχόμενου πρωθυπουργού Γουέν Τζιαμπάο 
έχει περιουσία που ξεπερνά τα 2,7 δισεκατομ¬ 
μύρια δολάρια και ο Γουέν δεν είναι ο μοναδι¬ 
κός δισεκατομμυριούχους που συμμετείχε στο 
συνέδριο. Ακόμα 24 μεγιστάνες του επιχειρη¬ 
ματικού κόσμου περιλαμβάνονται στους 2.270 
συνέδρους (ποσοστό 1,06%). Ο σφιχτός ενα¬ 
γκαλισμός του κινέζικου ΚΚ με το κεφάλαιο 
αποτελούσε βασική αρχή της θεωρίας των 
«τριών εκπροσώπων», η οποία δικαιολογούσε 
το άνοιγμα του κόμματος στον επιχειρηματι¬ 
κό κόσμο με την συλλογιστική ότι αυτός αντι¬ 
προσωπεύει τις «πιο προχωρημένες» παραγω¬ 
γικές δυνάμεις της χώρας. 

Ο νέος γενικός γραμματέας, Σι Τζινπίνγκ, 
ο οποίος θα γίνει και πρόεδρος τον ερχόμε¬ 
νο Μάρτιο, εκτιμάται ότι διαθέτει περιουσία 
μόνο... 136 εκατομμύρια δολαρίων. Στη συ¬ 
ντριπτική τους πλειοψηφία οι νέοι μεγαλοα¬ 
στοί της Κίνας έχουν προνομιακές σχέσεις με 
την τοπική κομματική οργάνωση, και εκμε¬ 
ταλλεύονται τις κρατικές δουλειές, τα δημό¬ 
σια έργα, την βαριά βιομηχανία, τις τηλεπικοι¬ 
νωνίες. Το πέρασμα από τα κομματικά όργανα 
σημαίνει πλέον πλουτισμό δίχως όρια. 

Το 18° Συνέδριο 

Αυτή η φαραωνική ανισότητα, η συσσώ¬ 
ρευση πλούτου και η προκλητική εκπροσώπη¬ 
σή του στην ηγεσία του κόμματος γεννά μια 
γενικευμένη εχθρότητα, που εξηγεί γιατί τα μέ¬ 
τρα καταστολής ήταν δρακόντεια κατά την δι¬ 
άρκεια του Συνεδρίου. Περίπου 100.000 αστυ¬ 
νομικοί αναπτύχθηκαν στους δρόμους του Πε¬ 
κίνου, ενώ απαγορευόταν να πετάνε ακόμα και 
περιστέρια και τηλεκατευθυνόμενα αεροπλα¬ 
νάκια! Το πρόβλημα αυτής της τεράστιας ψα- 
λίδας και της εκτεταμένης διαφθοράς είναι το 
πρώτο ζήτημα που απασχόλησε το Συνέδριο. 
Ο Σί στην πρώτη του δημόσια εμφάνιση τόνι¬ 
σε: «... πολλά μέλη μας ενέχονται σε σκάνδαλα 
διαφθοράς. Το κόμμα σε ορισμένες περιπτώσεις 
έχει χάσει την επαφή τον με το λαό, ενώ τα γρα¬ 
φειοκρατικά φαινόμενα κυριαρχούν στην δρά¬ 
ση τον...». Είναι φανερό ότι όλοι διαβλέπουν 
ότι όσο συνεχίζεται η συσσώρευση πλούτου 
από την μια και οι άγριες συνθήκες εργασίας 
από την άλλη, ο κίνδυνος μιας νέας πλατείας 


Τιεν Αν Μεν έρχεται όλο 
και πιο κοντά. Αλλά δεν 
φαίνεται να είναι διατεθει¬ 
μένοι να παραχωρήσουν 
τίποτα παρά τα λόγια. 

Το δεύτερο ζήτημα στο Συνέδριο ήταν η 
παγκόσμια κρίση και οι επιπτώσεις της στην 
Κίνα. Η νέα ηγεσία θα πρέπει να αντιμετωπί¬ 
σει τον κίνδυνο της υποχώρησης της ανάπτυ¬ 
ξης κάτω από το 8% ετησίως, πράγμα που δη¬ 
μιουργεί νέες κοινωνικές εντάσεις αλλά και 
συζητήσεις για αλλαγές στο μοντέλο ανάπτυ¬ 
ξης. Όπως με την στροφή στην εσωτερική ζή¬ 
τηση, που σημαίνει ότι δεν μπορεί η ανάπτυ¬ 
ξη να στηρίζεται μόνο στην παραγωγή προϊό¬ 
ντων που προορίζονται για εξαγωγή. Θα πρέ¬ 
πει να αυξηθεί η γκάμα των προϊόντων που 
ικανοποιούν τις ανάγκες των ανθρώπων, να 
περιοριστούν οι ανισότητες, να βελτιωθούν 
προοδευτικά οι μισθοί για να αυξηθεί η εσω¬ 
τερική κατανάλωση και να αντισταθμιστεί η 
απώλεια από την κρίση στις ιμπεριαλιστές χώ¬ 
ρες. Ένα από τα σημαντικά στοιχεία αυτής της 
κατεύθυνσης είναι το σχέδιο αστικοποίησης 
με το οποίο προβλέπεται μέχρι το 2030 το 75% 
του πληθυσμού να ζει στα μεγάλα αστικά κέ¬ 
ντρα. Δηλαδή να οικοδομηθούν 200 περίπου 
πόλεις με 1,5 εκατομμύριο κατοίκους η καθε¬ 
μιά! Πρόκειται για μια τεράστια πρόκληση, 
που πρέπει να συνοδευτεί όμως με αύξηση των 
αποζημιώσεων προς τους αγρότες που αστικο¬ 
ποιούνται αναγκαστικά, ώστε να έρθουν στις 
πόλεις διαθέτοντας επαρκείς πόρους! Ποιος 
όμως είναι διατεθειμένος να πληρώσει γι αυ¬ 
τές τις αλλαγές; 

Είναι αλήθεια ότι πριν από δύο χρόνια η 
κυβέρνηση επεδίωξε να αυξηθούν τα μεροκά¬ 
ματα, να βελτιωθούν οι συνθήκες εργασίας, να 
γίνουν σεβαστά μερικά βασικά εργασιακά δι¬ 
καιώματα, και αυτό όχι για λόγους «ηθικής», 
αλλά γιατί ήθελε να προσελκύσει για εργασία 
στα εργοστάσια την δεύτερη γενιά μετανα¬ 
στών. Μια γενιά που κατόρθωσε να αποκτήσει 
ένα δίπλωμα και είχε την τόλμη να υπερασπι¬ 
στεί τα δικαιώματά. Είχε την δυνατότητα επι¬ 
κοινωνίας μέσω του διαδικτύου, το οποίο έχει 
καταστεί ένα χρήσιμο εργαλείο για την ενη¬ 
μέρωση και γνώση των δικαιωμάτων τους. Το 
2011 πάνω από 812 εκατομμύρια κινέζοι έκα¬ 
ναν χρήση του διαδικτύου και των μηνυμάτων 
μέσω κινητού. Αυτή η ιδιότυπη «αντιπολίτευ¬ 
ση» με κορμό το διαδίκτυο είναι προϊόν των 
τεράστιων διαδηλώσεων και απεργιακών κινη¬ 
τοποιήσεων, που ξέσπασαν σε ολόκληρη την 
χώρα. 500 διαδηλώσεις διαμαρτυρίας γίνονται 
καθημερινά σε όλη την Κίνα! Οι εργαζόμενοι 
με τις απεργιακές κινητοποιήσεις έχουν κάνει 
ένα μεγάλο άλμα, διεκδικούν αυξήσεις, καλύ¬ 
τερες συνθήκες δουλείας και σε μερικές περι¬ 
πτώσεις το συνδικαλιστικό δικαίωμα να εκλέ¬ 
γουν τους αντιπροσώπους τους, όπως συνέβη 
στα εργοστάσια της ΗοικΗ το 2010! 

Αυτές οι κινητοποιήσεις έχουν θορυβή¬ 
σει το κατεστημένο και την γραφειοκρατία. 
Οι διάφορες τάσεις στο εσωτερικό του ΚΚ, 
ενώ μέχρι πριν τρία χρόνια συνυπήρχαν σχε¬ 
τικά ειρηνικά, με το ξέσπασμα της παγκόσμι¬ 
ας οικονομικής κρίσης άρχισαν να συγκρού¬ 
ονται. Υπάρχει μέσα στο ΚΚ μια ομάδα γύρω 
από τον απερχόμενο πρόεδρο Χου Τζιντάο, η 
οποία επικαλείται τα επιτεύγματα της οικονο¬ 
μικής ανάπτυξης και υποστηρίζει την συνέχιση 
των μεταρρυθμίσεων. Προτείνουν την απελευ¬ 
θέρωση και των τελευταίων τομέων της οικο¬ 
νομίας που παραμένουν υπό κρατικό έλεγχο, 
την αύξηση των ορίων συνταξιοδότησης και 



την περικοπή των κρατικών δαπανών. Εννοεί¬ 
ται ότι αν επικρατήσει αυτή η τάση με τα νε¬ 
οφιλελεύθερα μοντέλα, το χάσμα ανάμεσα σε 
πλούσιους και φτωχούς θα μεγαλώσει ενώ το 
δίχτυ κοινωνικής προστασία που καλύπτει σή¬ 
μερα το 95% του κινέζικου πληθυσμού θα κα¬ 
ταστραφεί. 

Υπάρχει μια ομάδα γύρω από τον τέως 
πρόεδρο Ζιάνγκ Ζεμίν, που ονομάζεται «Ομά¬ 
δα της Σαγκάης», η οποία υποστηρίζει ότι το 
μοντέλο ανάπτυξης που ακολουθήθηκε τα 10 
τελευταία χρόνια έκανε το κόμμα να ξεχάσει 
την πραγματική αποστολή του και να αποξε¬ 
νωθεί από τον κινέζικο λαό. Αλλά αυτά τα λό¬ 
για δεν σημαίνουν πολλά πράγματα, αν θυμη¬ 
θούμε ότι ο Ζιάνγκ ήταν ο πρωτεργάτης της 
θεωρίας των «τριών εκπροσώπων» και του 
εναγκαλισμού του ΚΚ με τους βιομηχάνους! 

Υπάρχουν οι λεγόμενοι «κόκκινοι αριστο¬ 
κράτες», οι οποίοι απλώς απολαμβάνουν τα 
προνόμιά τους, χωρίς να θέλουν να διακινδυ¬ 
νεύσουν τίποτα! Υπάρχει και η λεγόμενη νέα 
αριστερά, οι «νεομαοϊκοί» με τους οποίους 
είχε σχέση ο γραμματέας Τσονγκγκίνγκ Μπο 
Σιλάι. Ο Μπο είχε θέσει υποψηφιότητα για το 
Πολιτικό Γραφείο και βρισκόταν σε συνεννό¬ 
ηση με την ομάδα της Σαγκάης. Οι γέφυρες 
όμως που έριξε προς το κίνημα των νεομαο- 
ϊκών και οι τάσεις αυτονόμησής του οδήγη¬ 
σαν στην απομόνωσή του και στην καρατόμη¬ 
σή του με κατηγορίες διαφθοράς, τις οποίες θα 
αντιμετωπίσει στο δικαστήριο. Πρόκειται για 
μια σχετική νίκη των οπαδών του Τζιντάο, αν 
και η εκλογή του Σι δείχνει ότι προς το παρόν 
υπήρξε ένας συμβιβασμός. 

Τέλος, ένα τρίτο ζήτημα που συζητήθη¬ 
κε στο Συνέδριο ήταν αν θα υπάρξει αλλαγή 
στο πολιτικό σύστημα. «Η απάντηση ήταν αρ¬ 
νητική. Λεν θα εφαρμόσουμε ποτέ το πολιτικό 
μοντέλο της Δύσης», είπε το Τζιντάο. Αν και 
υπάρχουν τάσεις που ζητούν την φιλελευθερο¬ 
ποίηση του συστήματος, κύρια ανάμεσα στους 
νέους επιχειρηματίες, ωστόσο μέχρι στιγμής 
αυτές δεν δραστηριοποιούνται μέσω του σχη¬ 
ματισμού νέων πολιτικών μορφωμάτων αλλά 
με το να μπαίνουν απλά στο ΚΚ και τους μη¬ 
χανισμούς του. 

«Θα επιδιώξουμε την κοινωνία της αρμο¬ 
νίας», δήλωσε ο Τζιντάο στο Συνέδριο. Μερι¬ 
κά από τα μέτρα αυτής της «αρμονίας» είναι 
η κατάργηση από το Σύνταγμα κάθε αναφο¬ 
ράς στον Μάο, η άρση των περιορισμών για 
ένα παιδί ανά οικογένεια, η απαγόρευση της 
υποχρεωτικής χρησιμοποίησης των οργάνων 
των εκτελεσμένων φυλακισμένων για μεταμο¬ 
σχεύσεις, η κατάργηση του αγροτικού φόρου, 
η ασφάλιση για τους «περιπλανώμενους» με¬ 
τανάστες πρώην αγρότες, η βελτίωση των μι¬ 
σθών, η εφαρμογή του εργατικού δικαίου που 
ψηφίστηκε το 2008 (συλλογικές συμβάσεις). 
Αλλά στα καπιταλιστικά πλαίσια, και μάλι¬ 
στα αυτά της παγκόσμιας οικονομικής κρίσης, 
η «κοινωνική αρμονία» δεν είναι τίποτα άλλο 
από την θέληση των αρχουσών τάξεων να κερ¬ 
δίζουν περισσότερα και οι λαϊκές μάζες να εξα¬ 
θλιώνονται συνεχώς. Είμαστε βέβαιοι ότι οι Κι¬ 
νέζοι εργαζόμενοι, το μεγαλύτερο προλεταρι¬ 
άτο στον κόσμο θα αντιληφθεί αυτή την αλή¬ 
θεια σύντομα και το φάντασμα της πλατείας 
Τιεν Αν Μεν θα ζωντανέψει και πάλι για να 
απελευθερώσει τεράστιες ταξικές δυνάμεις σε 
ολόκληρο τον πλανήτη. 

50 χρόνια από την κρίση των πυραύλων της Κούβας 


Τ ον Οκτώβρη του 1962, εμφανί¬ 
στηκε για πρώτη φορά με άμεσο 
τρόπο η απειλή πυρηνικού πολέ¬ 
μου μεταξύ Ηνωμένων Πολιτει¬ 
ών και Σοβιετικής Ένωσης, με αφορμή την 
εγκατάσταση σοβιετικών πυραύλων στην 
Κούβα. Η κρίση έληξε με την υποχώρηση 
των Σοβιετικών και την απόσυρση των πυ¬ 
ραύλων. 

Η νίκη της κουβανέζικης επανάστα¬ 
σης το 1959 δημιούργησε νέα δεδομένα 
στο δυτικό ημισφαίριο, αποτελώντας από 
τότε ένα πολύ ενοχλητικό «αγκάθι» για 
τους σχεδιασμούς του αμερικάνικου ιμπε¬ 
ριαλισμού. Αρχικά, ο Φιντέλ Κάστρο και 
οι υποστηρικτές του αρνούνταν κατηγορη¬ 
ματικά ότι η επανάσταση είχε σοσιαλιστι¬ 
κό χαρακτήρα και επεδίωκαν ομαλές σχέ¬ 
σεις με τις ΗΠΑ. Ωστόσο, κάτω από την πί¬ 
εση του Τσε Γκεβάρα και της επαναστατι¬ 
κής ορμής των κουβανέζικων μαζών, αρκε¬ 
τά σύντομα το νέο καθεστώς στράφηκε σε 
σαφώς αντικαπιταλιστική κατεύθυνση. Ο 
Κάστρο προχώρησε σε μαζικές εθνικοποιή¬ 
σεις, ιδίως εταιριών και επενδύσεων αμερι¬ 
κανικών συμφερόντων, χωρίς αποζημίωση, 
ενώ απευθύνθηκε για οικονομική και στρα¬ 
τιωτική βοήθεια στη Σοβιετική Ένωση. Οι 
Αμερικανοί απάντησαν επιβάλλοντας οι¬ 
κονομικό αποκλεισμό κατά της Κούβας και 
άρχισαν να σχεδιάζουν την ανατροπή του. 
Στην πρώτη τους απόπειρα, τον Απρίλη 
του 1962 επί προεδρίας Τζον Κένεντι, εκ¬ 
παίδευσαν και εξόπλισαν 1400 εξόριστους 
Κουβανούς, υποστηρικτές της χούντας του 
Μπατίστα, που είχε ανατραπεί από την επα¬ 
νάσταση. Η απόβαση των τελευταίων στον 
Κόλπο των Χοίρων κατέληξε σε φιάσκο και 
διεθνή εξευτελισμό των ιμπεριαλιστών από 
τους υπερασπιστές της Κούβας. Ωστόσο, 


ο κίνδυνος άμεσης αμερικανικής επίθεσης 
παρέμενε θανάσιμος για το νεαρό εργατικό 
κράτος και υπήρχε απόλυτη ανάγκη βοή¬ 
θειας κάθε είδους από τη Σοβιετική Ένωση. 

Ο σοβιετικός ηγέτης Νικίτα Χρου- 
στσόφ και οι σταλινικοί γραφειοκράτες του 
Κρεμλίνου εκτίμησαν, πολύ σωστά, ότι το 
γόητρο και η επιρροή της Σοβιετικής Ένω¬ 
σης στη Λατινική Αμερική θα καταβαρα¬ 
θρώνονταν αν άφηναν αβοήθητη την Κού¬ 
βα απέναντι στον αμερικάνικο ιμπεριαλι¬ 
σμό. Έτσι, το καλοκαίρι του 1962 άρχισαν 
να στέλνουν στο νησί στρατό, άρματα μά¬ 
χης και μαχητικά αεροπλάνα. Τον Οκτώ¬ 
βρη η βοήθεια αναβαθμίστηκε σε πολύ με¬ 
γάλο βαθμό: ελαφρά βομβαρδιστικά, πύ¬ 
ραυλοι εδάφους-αέρος, βαλλιστικοί πύ¬ 
ραυλοι μέσου βεληνεκούς, που μπορούσαν 
να πλήξουν πολλές πόλεις των ΗΠΑ, αλλά 
και πυρηνικές κεφαλές. Όταν ένα κατασκο¬ 
πευτικό αεροπλάνο αποκάλυψε την κατα¬ 
σκευή πυραυλικών βάσεων στην Κούβα, 
στα αμερικανικά επιτελεία σήμανε συνα¬ 
γερμός. Μετά από πολλές συσκέψεις στρα¬ 
τιωτικών και πολιτικών παραγόντων και ει¬ 
σηγήσεις για άμεση στρατιωτική δράση, ο 
Κένεντι αποφάσισε σε πρώτη φάση να προ¬ 
χωρήσει σε ναυτικό αποκλεισμό της Κού¬ 
βας, ώστε να εμποδίσει την εγκατάστα¬ 
ση επιπλέον ρωσικών πυραύλων. Η κρίση 
κλιμακώθηκε στις 24 Οκτώβρη, όταν σοβι¬ 
ετικά πλοία επιχείρησαν να περάσουν από 
τη ζώνη αποκλεισμού. Ένα πιθανό «θερμό» 
επεισόδιο μεταξύ των δύο στόλων θα μπο¬ 
ρούσε να προκαλέσει ακόμα και πυρηνικό 
πόλεμο. Τελικά, οι Σοβιετικοί δέχτηκαν τον 
έλεγχο στα πλοία τους και ο Χρουστσόφ 
απηύθυνε πρόσκληση για έναρξη απευθεί¬ 
ας διαπραγματεύσεων. Οι Αμερικανοί έθε¬ 
σαν ως όρο να αποσυρθούν πρώτα από την 


Κούβα οι πύραυλοι μέσου βεληνεκούς 88- 
4. Ο Χρουστσόφ και η σταλινική γραφειο¬ 
κρατία συνέχισαν την υποχωρητική πολιτι¬ 
κή και προσφέρθηκαν να αποσύρουν τους 
πυραύλους, εφόσον οι Αμερικανοί δεσμεύ¬ 
ονταν ότι δεν θα επιτεθούν στην Κούβα και 
εφόσον απέσυραν από την Τουρκία τους 
πυραύλους μέσου βεληνεκούς ]νφ ίΐεπ Φυ¬ 
σικά, οι Αμερικανοί δεν είχαν πρόβλημα να 
προχωρήσουν σε μια ανέξοδη υπόσχεση μη 
εισβολής, ενώ και οι πύραυλοι ώρίΐεΓ είχαν 
πλέον περιορισμένη σημασία για τους σχε- 
διασμούς τους, καθώς το βάρος έπεφτε στο 
νέο πρόγραμμα κατασκευής διηπειρωτικών 
πυραύλων. 

Μετά από μυστικές διαπραγματεύσεις, 
η εξαιρετικά επωφελής για τον αμερικά¬ 
νικο ιμπεριαλισμό συμφωνία έκλεισε στις 
28 Οκτώβρη 1962. Μάλιστα, η Σοβιετική 
Ένωση δέχτηκε να αποσύρει όχι μόνο τους 
πυραύλους, αλλά και το μεγαλύτερο μέ¬ 
ρος των στρατευμάτων και όπλων που είχε 
εγκαταστήσει στην Κούβα. Το αποκορύ¬ 
φωμα ήταν η υποχώρηση στην αμερικανι¬ 
κή αξίωση να αποσυρθούν και τα βομβαρ¬ 
διστικά 11-28, η μοναδική αμυντική «ασπί¬ 
δα» που είχε απομείνει για την Κούβα. Έτσι, 
οι επαναστατικές κουβανέζικες μάζες και 
η ηγεσία τους, με πρώτο τον Τσε Γκεβάρα, 
αντιλήφθηκαν με τον πιο οδυνηρό τρόπο 
τον προδοτικό ρόλο της σταλινικής γρα¬ 
φειοκρατίας και ότι στον αγώνα τους, όπως 
και οι εργαζόμενοι και οι λαοί όλου του κό¬ 
σμου, ελάχιστα ως τίποτα μπορούσαν να 
περιμένουν από τη Σοβιετική Ένωση. 

Σύμφωνα με την «επίσημη» ιστορία, 
η κρίση των πυραύλων του 1962 ήταν το 
αποκορύφωμα του «Ψυχρού Πολέμου», η 
στιγμή όπου η ανθρωπότητα έφτασε μια 
ανάσα από το πυρηνικό ολοκαύτωμα και 


έκτοτε οι δύο υπερδυνάμεις αναγκάστη¬ 
καν να συμφωνήσουν σε μια στρατηγική 
«ύφεσης» και σταδιακής μείωσης των πυ¬ 
ρηνικών τους εξοπλισμών. Στην πραγματι¬ 
κότητα, τα γεγονότα αυτά σηματοδότησαν 
το οριστικό πέρασμα της σταλινικής γρα¬ 
φειοκρατίας στην εποχή της «ειρηνικής συ¬ 
νύπαρξης» με τον ιμπεριαλισμό. Κατά την 
περίοδο του Στάλιν, πέρα βέβαια από την 
περιβόητη θέση του «σοσιαλισμού σε μια 
μόνο χώρα» - δηλαδή ουσιαστικά το σα- 
μποτάρισμα κάθε επανάστασης αλλού που 
θα μπορούσε να αναζωογονήσει την πολι¬ 
τική δραστηριότητα των μαζών στη Σοβι¬ 
ετική Ένωση και θα υπέσκαπτε τις βάσεις 
της γραφειοκρατικής εξουσίας - οι σταλινι¬ 
κοί ήταν υποχρεωμένοι να έρχονται σε σύ¬ 
γκρουση με τους ιμπεριαλιστές σε κάποιες 
περιπτώσεις, λόγω των θανάσιμων κινδύ¬ 
νων που απειλούσαν το εργατικό κράτος. 
Ωστόσο, τη δεκαετία του ’60 αισθάνθηκαν 
αρκετά «ασφαλείς» ώστε να προχωρήσουν 
σε «μορατόριουμ» με τον ιμπεριαλισμό και 
να ξεφορτωθούν ενοχλητικές «υποχρεώ¬ 
σεις», όπως αυτή της Κούβας. Έτσι, ιδιαίτε¬ 
ρα μετά την ανάληψη της ηγεσίας από τον 
Μπρέζνιεφ το 1964, η Σοβιετική Ένωση δεν 
έκανε ουσιαστικά τίποτα για να βοηθήσει, 
όχι μόνο επαναστάσεις (Κούβα, Βιετνάμ) ή 
σημαντικά εθνικοαπελευθερωτικά κινήμα¬ 
τα, αλλά ούτε καν χώρες φιλικά προσκεί¬ 
μενες σε αυτή, όπως η Αίγυπτος του Νάσερ 
και η Συρία κατά τους πολέμους με το Ισ¬ 
ραήλ. Φυσικά, αυτή η πολιτική κάθε άλλο 
παρά περιόρισε την επιθετικότητα του 
ιμπεριαλισμού και τελικά άνοιξε το δρόμο 
για την παλινόρθωση του καπιταλισμού το 
1989-1991. 

■ Γιάννης Χαλάς 


Δεκέμβρης 1944 

Η επανάσταση και η σταλινική προδοσία 


* * ΙΛΙ 

&ί«Ι 


Τ α «Δεκεμβριανά» αποτέλεσαν 
τη μεγαλύτερη κοινωνική κρί¬ 
ση που γνώρισε ποτέ το καπι¬ 
ταλιστικό σύστημα στην Ελλά¬ 
δα. Στις 12 Οκτώβρη του 1944 απελευθε¬ 
ρώνεται η χώρα με την αποχώρηση των 
γερμανικών δυνάμεων κατοχής. Το προ¬ 
ηγούμενο διάστημα είχε δημιουργηθεί 
μια επαναστατική κατάσταση, αυτή που 
ονομάστηκε από το ΚΚΕ «εθνική αντί¬ 
σταση». Ένα γνήσιο παλλαϊκό και επανα¬ 
στατικό κίνημα αποτελούσε την αντίπα¬ 
λη εξουσία απέναντι στην αδυνατισμένη 
και παράλυτη ελληνική αστική τάξη, ένα 
ένοπλο κίνημα που κατείχε το 80% της 
επικράτειας της χώρας και το υποστήριζε 
το 90% του ελληνικού λαού. Με την απε¬ 
λευθέρωση τίθεται άμεσα το ζήτημα ποια 
τάξη, η εργατική ή η αστική, θα πάρει την 
εξουσία. 

Η ηγεσία του ΚΚΕ, που κυριαρχούσε 
πάνω στο κίνημα, είχε ήδη ενστερνιστεί 
τις ρεφορμιστικές θεωρίες για την «ομα¬ 
λή δημοκρατική εξέλιξη» και την άρνη¬ 
ση ή και το αδύνατο της προλεταριακής 
επανάστασης. Ακόμη η ηγεσία αυτή, δου- 
λοπρεπής απέναντι στην αντεπαναστατι- 
κή σταλινική γραφειοκρατία της Μόσχας, 
ακολουθούσε κατά γράμμα τις εντολές 
της. Ήδη όμως η σταλινική γραφειοκρα¬ 
τία είχε παραδώσει την Ελλάδα, στη Διά¬ 
σκεψη της Τεχεράνης, στον αγγλικό ιμπε¬ 


ριαλισμό. Ο αγγλοαμερικανικός ιμπερι¬ 
αλισμός αποτελούσε για την ηγεσία του 
ΚΚΕ αδιαφιλονίκητο σύμμαχο, πάλι κατ’ 
εντολή της σοβιετικής γραφειοκρατίας. 

Ακολουθώντας αυτή την προδοτική 
πολιτική, η ηγεσία του ΚΚΕ (Σιάντος, Ιω- 
αννίδης, Ζαχαρώδης) καλωσόρισε τους 
Άγγλους σαν απελευθερωτές. Πιο πριν εί¬ 
χαν προχωρήσει στις Συμφωνίες του Λι¬ 
βάνου και της Καζέρτας, τον Μάιο και 
τον Σεπτέμβριο του 1944, με τα κόμμα¬ 
τα της αστικής τάξης και κάτω από την 
εποπτεία των άγγλων ιμπεριαλιστών. Στις 
δύο αυτές συμφωνίες, η ηγεσία του ΚΚΕ 
έθεσε όλες τις αντάρτικες δυνάμεις κάτω 
από την κυβέρνηση Εθνικής Ενότητας και 
τον άγγλο στρατηγό Σκόμπυ. Απαγόρευ¬ 
σε στους αντάρτες κάθε απόπειρα για την 
κατάληψη της εξουσίας και, σε ό,τι αφο¬ 
ρά την Αθήνα, της οποίας ο έλεγχος ήταν 
καταλυτικός, μόνο ο στρατηγός Σκόμπυ 
είχε το δικαίωμα να αναλάβει πρωτοβου¬ 
λίες. Το ΚΚΕ συμμετείχε στην κυβέρνηση 
Εθνικής Ενότητας του Γεωργίου Παπαν- 
δρέου με εφτά υπουργούς. 

Όμως η πραγματική εξουσία παρέμε¬ 
νε ακόμη στα χέρια των εργατοαγροτι¬ 
κών μαζών, του ΕΑΜ και του αντάρτικου 
στρατού του, που αριθμούσε 120.000 τα¬ 
κτικό και εφεδρικό στρατό. Ο αφοπλισμός 
του αντάρτικου στρατού, η ήττα των λα¬ 
ϊκών μαζών, η δημιουργία εθνικού στρα¬ 


τού, αποτελούσαν τα ζωτικά 
καθήκοντα των Άγγλων. Οι Χί- 
τες και τα Τάγματα Ασφαλείας 
επανεντάσσονται στον «εθνικό 
κορμό» για να αντιμετωπίσουν 
τον εσωτερικό εχθρό. Το ΚΚΕ 
μπαίνει σε ένα θλιβερό παζάρι 
για τον αφοπλισμό του ΕΛΑΣ, 
που διακόπτεται από τους Άγ¬ 
γλους όταν την 1 η Δεκεμβρίου ο Σκόμπυ 
παίρνει την εξουσία να κηρύξει στρατιω¬ 
τικό νόμο στην Αθήνα και να αφοπλίσει 
τον ΕΛΑΣ και με τη βία. Σε αυτό το πλαί¬ 
σιο, απαιτεί την 1 η Δεκεμβρίου από τον 
ΕΛΑΣ να παραδώσει τα όπλα του πριν τις 
10 Δεκεμβρίου. Οι υπουργοί του ΚΚΕ πα¬ 
ραιτούνται από την κυβέρνηση Εθνικής 
Ενότητας. 

Το ΚΚΕ καλεί σε συλλαλητήριο στις 3 
Δεκεμβρίου και οι μάζες κατακλύζουν την 
πλατεία Συντάγματος. «Σαν ογκόλιθος, η 
πομπή φτάνει στο ύψος του μνημείου του 
Αγνώστου Στρατιώτου. Ξεπερνώντας την 
πρώτη σειρά, ένας έφηβος αρχίζει μέσα 
στις ενθαρρυντικές φωνές του πλήθους, 
έναν ξέφρενο χορό. Πηδάει μία στον 
αέρα, ύστερα μία δεύτερη, ξαφνικά παρα¬ 
λύει και σωριάζεται κατάχαμα, με το στή¬ 
θος καταματωμένο. Το κροτάλισμα ενός 
αυτόματου. Από τη στέγη του υπουργείου 
ένα πολυβόλο βάλλει. Λίγες σφαίρες χά¬ 
νονται από κάθε ριπή, που κόβει την πυ¬ 



κνή σάρκα του πλήθους» (από το βιβλίο 
του Όοιηΐηκμιο Εικώδ «Οι καπετάνιοι»). 

Δεκάδες οι νεκροί και εκατοντάδες οι 
τραυματίες μέσα σε λίγα λεπτά. Την άλλη 
μέρα γίνεται Γενική Απεργία και 400 με 
500 χιλιάδες άνθρωποι κηδεύουν τους νε¬ 
κρούς τους. 33 μέρες συνεχίζονται οι συ¬ 
γκρούσεις στην Αθήνα. Οι Άγγλοι έχουν 
ενισχύσει τις δυνάμεις τους, ενώ το ΚΚΕ 
κρατά μακριά από τις συγκρούσεις τον 
τακτικό ΕΛΑΣ. Ο Άρης Βελουχιώτης και 
ο Σαράφης στέλνονται στην Ήπειρο, ενά¬ 
ντια στον ΕΔΕΣ του Ζέρβα, για να απο¬ 
κοπούν από την Αθήνα. Στις 6 Δεκεμβρί¬ 
ου το ΚΚΕ καλεί τις κυβερνήσεις της Μ. 
Βρετανίας, των ΗΠΑ και της Σοβιετικής 
Ένωσης να επέμβουν για να σταματήσει η 
σφαγή του λαού από τα βρετανικά στρα¬ 
τεύματα! 

Η ήττα των εργατοαγροτικών μαζών 
και η προδοσία τους από την ηγεσία του 
ΚΚΕ θα ολοκληρωθεί με την κατάπτυστη 
συμφωνία της Βάρκιζας στις 12/2/1945. 

Παλαιστίνη 

Διπλή ήττα του Ισραήλ 

Η «Αραβική Άνοιξη» αλλάζει τους συσχετισμούς στη Μέση Ανατολή 

■ Μαρία Κτιστάκη 


Π αρά τους 174 νεκρούς 
(ανάμεσα τους 40 παι¬ 
διά), τους εκατοντάδες 
τραυματίες και την κα¬ 
ταστροφή σχολείων, νο¬ 
σοκομείων, βιομηχανικών μονάδων και 
υποδομής που υπέστη η Γάζα στο νέο 
δήμερο ανελέητο σφυροκόπημα από 
ξηρά, αέρα και θάλασσα που δέχτηκε 
από τις 14 μέχρι τις 21 Νοεμβρίου, η Πα¬ 
λαιστίνη κέρδισε, αυτή τη φορά, μια με¬ 
γάλη διπλωματική και στρατηγική νίκη, 
τόσο με την άρον - άρον εκεχειρία στην 
οποία σύρθηκε το Ισραήλ, όσο και με 
τη θεαματική έκβαση της ψηφοφορίας 
στον ΟΗΕ για την αναγνώριση, ουσια¬ 
στικά, μετά από τόσα χρόνια, του Πα¬ 
λαιστινιακού κράτους. 

Μια επίθεση με πολλές σκοπιμότητες 

Η νέα απάνθρωπη επίθεση που εξα¬ 
πέλυσε το Ισραήλ -«Αμυντικό Πυ- 
λώνα»(!) την ονόμασαν, βρίσκοντας 
και πάλι μια ασήμαντη αφορμή για να 
σκορπίσει το θάνατο και να ποδοπα¬ 
τήσει την υπερηφάνεια και την αξιο¬ 
πρέπεια του παλαιστινιακού λαού, είχε 
πρώτα από όλα στόχο να συσπειρώ¬ 
σει τους ισραηλινούς ψηφοφόρους στο 
μαντρί του κυβερνητικού συνασπισμού 
των Νετανιάχου, Μπάρακ, Λίμπερμαν, 
εν όψει των εκλογών του Ιανουάριου. 
Χρειαζόταν να αναθερμανθεί και πάλι η 
μισαλλοδοξία και ο σιωνιστικός φανατι¬ 
σμός απέναντι στην γνωστή παλαιστι¬ 
νιακή απειλή για να παραβλέψουν οι ισ- 
ραηλινοί εργαζόμενοι τα ογκούμενα οι¬ 
κονομικά προβλήματα (αύξηση του κό¬ 
στους ζωής, λιτότητα, πάγωμα μισθών, 
κατάργηση επιδομάτων, περικοπές σε 
Υγεία και Παιδεία, κ.λπ.), που έχουν 
προκαλέσει πλήθος διαδηλώσεων το τε¬ 
λευταίο διάστημα, και να διατηρήσουν 
στην εξουσία τη σημερινή ηγεσία. Μια 
ανάλογη «αναγκαιότητα» είχε οδηγή¬ 
σει το 2008 στην επιχείρηση «Συμπαγές 
Μολύβι» που, κράτησε 22 μέρες, στοίχι¬ 
σε τη ζωή σε 1440 Παλαιστίνιους, προ- 
κάλεσε τόσες καταστροφές που ακόμα 
δεν έχουν επιδιορθωθεί και μετέτρεψε 
τη Γάζα στη σημερινή τεράστια φυλακή, 
όπου 1,5 εκατομμύριο άνθρωποι ζουν ο 
ένας πάνω στον άλλο, σε μια στενή λω¬ 
ρίδα γης και υφίστανται τη συλλογική 


τιμωρία της απομόνωσης, του υποσιτι¬ 
σμού και της στέρησης στοιχειωδών δι¬ 
καιωμάτων στη δουλειά, την υγεία και 
την αξιοπρέπεια. 

Ο δεύτερος διπλός στόχος ήταν να 
υπενθυμίσει τόσο στους ίδιους τους Πα¬ 
λαιστίνιους όσο και στις ιμπεριαλιστικές 
δυνάμεις και κυρίως στα παλιά και νέα 
καθεστώτα της περιοχής την τεράστια 
στρατιωτική δύναμη που διαθέτει το Ισ¬ 
ραήλ και το ρόλο που μπορεί να παίξει 
στον ευρύτερο χώρο της Μέσης Ανα¬ 
τολής επιβάλλοντας πολιτικές και συμ¬ 
φέροντα Σκόπευε, έτσι, από τη μια, αν 
όχι να αποτρέψει, τουλάχιστον να πε¬ 
ριορίσει την αποδοχή της αναβάθμισης 
της Παλαιστίνης σε παρατηρητή στον 
ΟΗΕ -αίτημα που επρόκειτο, όπως και 
έγινε, να συζητηθεί στα τέλη του Νοέμ¬ 
βρη, μετά από αίτηση της Οργάνωσης 
για την Απελευθέρωση της Παλαιστί¬ 
νης και του ηγέτη της Μαχμούντ Αμπάς 
- και, από την άλλη, να διεκδικήσει και 
πάλι το ρόλο του μπαμπούλα-ρυθμιστή 
των εξελίξεων στην περιοχή που έπαι¬ 
ζε τόσο επιτυχημένα μέχρι το ξέσπασμα 
της Αραβικής Ανοιξης και την ανατροπή 
όλων των γνωστών ισορροπιών. 

Διπλό το χαστούκι 

Όσον αφορά τις εκλογές, το κατά πόσο 
η επίθεση στη Γάζα πέτυχε το στόχο της 
θα φανεί τον Ιανουάριο, αν και είναι πα¬ 
σιφανές ότι η επίδειξη ισχύος του Ισρα¬ 
ήλ απέτυχε παταγωδώς. Καταρχήν, για 
πρώτη φορά οι παλαιστινιακές ρουκέ¬ 
τες έφτασαν μέσα στο Τελ-Αβίβ και την 
Ιερουσαλήμ γεγονός που όχι μόνο θέ¬ 
τει σε ευθεία αμφισβήτηση την ικανότη¬ 
τα της κυβέρνησης, παρά τη συντριπτι¬ 
κή υπεροπλία του ισραηλινού στρατιω¬ 
τικού μηχανισμού, να παρέχει ασφάλεια 
τώρα πια και στα μεγάλα αστικά κέντρα, 
αλλά απειλεί και να πολλαπλασιάσει τα 
θύματα των Ισραηλινών, μετατρέποντας 
σε μπούμερανκ το μεγάλο ατού του Ισ¬ 
ραήλ, τη χρήση των όπλων. Ακόμα και 
ο Ομπάμα, που κατά το σύνηθες έσπευ- 
σε να καλύψει τους συμμάχους του προ¬ 
βάλλοντας και πάλι την ασφάλεια του 
Ισραήλ, έκανε σαφή στην ισραηλινή κυ¬ 
βέρνηση τη διαφωνία του σε μια παρα- 
τεταμένη και δαπανηρή επιχείρηση τη 
στιγμή μάλιστα που καίγεται να κατα¬ 



λήξει σε μια συμφωνία με τους ρεπου- 
μπλικάνους για τον προϋπολογισμό. 
Όλα αυτά επέβαλλαν στην ισραηλινή 
κυβέρνηση, που φαινόταν να ετοιμάζει 
ακόμα και χερσαία επίθεση, έχοντας συ¬ 
γκεντρώσει 75.000 εφέδρους στη συνο¬ 
ριακή γραμμή, να υποχωρήσει άτακτα 
σε μια εκεχειρία που ναι μεν, όπως, πά¬ 
ντα μιλάει για υποχρέωση και των δυο 
πλευρών να σταματήσουν κάθε εχθρο¬ 
πραξία, υποχρεώνει, όμως το Ισραήλ να 
ξεκινήσει συνομιλίες για την επαναλει¬ 
τουργία των μεθοριακών περασμάτων 
και τη σταδιακή χαλάρωση των περιορι¬ 
σμών μετακίνησης ανθρώπων και προ¬ 
ϊόντων. Επιπλέον, εγγυητής της εφαρ¬ 
μογής των όρων της εκεχειρίας δεν εί¬ 
ναι αυτή τη φορά ούτε οι ΗΠΑ ούτε τα 
Ηνωμένα Έθνη, αλλά η Αίγυπτος, που 
έπαιξε το ρόλο του διαμεσολαβητή στη 
διένεξη, αλλά που μικρή σχέση έχει με 
την Αίγυπτο του Μουμπάρακ, συνεργά¬ 
τη του Ισραήλ το προηγούμενο διάστη¬ 
μα και πιστού «φίλου» του αμερικανικού 
ιμπεριαλισμού. 

Το δεύτερο χαστούκι ήρθε στον 
ΟΗΕ, όπου η αναμενόμενη αποδοχή 
της Παλαιστίνης ως παρατηρητή κατα¬ 
ψηφίστηκε μόνο από 9 χώρες (το Ισρα¬ 
ήλ, τις ΗΠΑ, την Τσεχία και μερικά ασή¬ 
μαντα νησιά δορυφόρους των ΗΠΑ). Οι 
ψήφοι υπέρ ήταν 138, ενώ ανάμεσα στις 
41 χώρες που απείχαν ήταν και η Γερμα¬ 
νία. Το μήνυμα προς το Ισραήλ ήταν σα¬ 
φές: οι εποχές που μπορούσε να ελέγ¬ 
χει τις εξελίξεις στην περιοχή και, άρα, 
να επιβάλλει τα συμφέροντά του στους 
ιμπεριαλιστές που το είχαν ανάγκη, πέ¬ 
ρασαν. Οι ανατροπές που έφερε η Αρα¬ 
βική Άνοιξη έχουν αλλάξει τα δεδομένα, 
τους παίχτες και το παιχνίδι και το Ισ¬ 
ραήλ πρέπει να προσαρμοστεί. Μπορεί 
η αναγνώριση του κράτους της Παλαι¬ 
στίνης στα σύνορα του 1967 να είναι κυ¬ 
ρίως συμβολική και να μην έχει τη βα¬ 
ρύτητα που είχε η απόρριψη του αντί¬ 
στοιχου αιτήματος, το Σεπτέμβρη του 
2011, από το Συμβούλιο Ασφαλείας του 
ΟΗΕ, με το βέτο των ΗΠΑ. Έχει, ωστό¬ 
σο, κι αυτό την αξία του τόσο σε συμ¬ 
βολικό επίπεδο για την περίοδο που γί¬ 
νεται εν μέσω γενικότερων ανατροπών 
και ανακατατάξεων, 65 ακριβώς χρόνια 
μετά την αρπαγή των παλαιστινιακών 
εδαφών και τη δημιουργία του κράτους 
του Ισραήλ, όσο και γιατί δίνει τη δυνα¬ 
τότητα στους Παλαιστίνιους να συμμε¬ 
τέχουν σε υπηρεσίες του ΟΗΕ όπως το 
Διεθνές Ποινικό Δικαστήριο. 

Τα νέα δεδομένα 

Το περιβάλλον μέσα στο οποίο θα 
αντιμετωπιστεί και το Παλαιστινια¬ 
κό, το επόμενο διάστημα, είναι το περι¬ 
βάλλον που έχει διαμορφώσει και εξα¬ 
κολουθεί να διαμορφώνει η εξέλιξη της 
Αραβικής Άνοιξης. Καθοριστικές είναι 
οι εξελίξεις στη Συρία όπου η αναμενό¬ 
μενη επικράτηση των αντικαθεστωτι- 
κών και ο κυρίαρχος ρόλος των Αδελ¬ 
φών Μουσουλμάνων ανάμεσά τους 
-με τις ευλογίες των ιμπεριαλιστών που 
προσπαθούν να αποφύγουν τα χειρότε¬ 
ρα- σε συνδυασμό με την κυριαρχία - 
τουλάχιστον προς το παρόν- του Μόρσι 
και των Αδελφών Μουσουλμάνων στην 


Αίγυπτο αλλά και την αναβάθμιση της 
Χεζμπολάχ στο Λίβανο, αλλάζουν τους 
συσχετισμούς και στο Παλαιστινιακό. 
Οι αλλεπάλληλες επισκέψεις αντιπρο¬ 
σωπειών από όλο τον Αραβικό κόσμο, 
την Τουρκία, την Αίγυπτο (και μάλι¬ 
στα με την ισραηλινή επιχείρηση εν εξε¬ 
λίξει), στην άλλοτε αποκλεισμένη Γάζα, 
σηματοδοτούν το νέο τοπίο. Το γεγο¬ 
νός ότι η Χαμάς, ως εκπρόσωπος όλων 
των παλαιστινιακών οργανώσεων, ήταν 
ο συνομιλητής του Ισραήλ στην τελευ¬ 
ταία εκεχειρία και μάλιστα δέχτηκε τα 
συγχαρητήρια του Αμπάς για την επι¬ 
τυχία της είναι ενδεικτική της στροφής 
που και η Φατάχ έχει κάνει, τολμώντας 
να παρεκκλίνει από την υποτελή φιλο- 
αμερικανική πολιτική που χρόνια τώρα 
ασκεί σε βάρος του λαού της και να επι¬ 
διώξει τη συμφιλίωση και την ενότητα. 

Βέβαια, δεν πρέπει να έχει κανείς 
καμιά αυταπάτη για τη στάση που σκο¬ 
πεύουν να κρατήσουν οι Αδελφοί Μου¬ 
σουλμάνοι είτε στην Αίγυπτο -όπου σε 
καμιά περίπτωση δεν σκοπεύουν να τι¬ 
νάξουν στον αέρα τις συμφωνίες τους 
με τους ιμπεριαλιστές ή το Ισραήλ (είναι 
χαρακτηριστικό ότι ούτε οι εμπορικές 
συναλλαγές με το Ισραήλ σταμάτησαν, 
ούτε τα σύνορα προς τη Γάζα άνοιξαν 
για τους Παλαιστίνιους)- είτε στη Συρία 
αν επικρατήσουν. Όλοι όμως, τόσο στις 
αραβικές χώρες όσο και τις ιμπεριαλι¬ 
στικές πρέπει πλέον να λαμβάνουν υπό¬ 
ψη τους τα λαϊκά κινήματα που ανέτρε¬ 
ψαν τα δεδομένα στον αραβικό κόσμο 
και δεν έχουν σβήσει, ακόμα κι εκεί που 
έχουν προς το παρόν καταλαγιάσει ή 
«ελεγχθεί». Η Χαμάς εξοπλίζεται πλέον 
από το Ιράν παρά τον αποκλεισμό της 
Γάζας, γεγονός που μάλιστα ομολογεί- 
ται ανοιχτά και έχει διασυνδέσεις με την 
ένοπλη αντιπολίτευση στη Συρία που 
από ότι φαίνεται θα επικρατήσει αργά 
ή γρήγορα· ο Μόρσι, παρά τις αφόρη¬ 
τες πιέσεις των ΗΠΑ, φρόντισε να δια¬ 
σφαλίσει σημαντικά πλεονεκτήματα για 
τους Παλαιστίνιους, όχι μόνο γιατί τον 
συμφέρει η ενίσχυση της ισλαμικής Χα¬ 
μάς αλλά και γιατί έχει έΐνα κίνημα που 
φουντώνει και πάλι στη χώρα του αμ¬ 
φισβητώντας τον· η Τουρκία είναι αυτή 
που παίζει τον πρωταγωνιστικό ρόλο 
στις εξελίξεις στη Συρία, αποτελώντας 
το μακρύ χέρι των ιμπεριαλιστών, εξυ¬ 
πηρετώντας όμως και τα δικά της συμ¬ 
φέροντα και αναλαμβάνοντας το ρόλο 
που μέχρι τώρα έπαιζε το Ισραήλ στην 
περιοχή. Το περιβάλλον έχει αρχίσει να 
γίνεται ιδιαίτερα επικίνδυνο και ασφυ¬ 
κτικό για το Ισραήλ που φρόντισε να 
δημιουργήσει πολλούς εχθρούς βασιζό¬ 
μενο στην υπεροπλία του και τις σχέσεις 
του με τους ιμπεριαλιστές. Δεν είναι, 
άλλωστε τυχαίο ότι εναντίον του ενώ¬ 
θηκαν για πρώτη φορά, έστω και προ¬ 
σωρινά, σουνίτες και σιίτες, παραβλέ- 
ποντας τις μεταξύ τους διαφορές. Αυτό, 
βέβαια, δε σημαίνει ότι το σημερινό ισ- 
ραηλιτικό καθεστώς δεν θα γίνει εξίσου 
ή και περισσότερο επικίνδυνο από πριν 
στην προσπάθειά του να υπερασπιστεί 
τα συμφέροντά του και κανένας άλλος 
πέρα από τη αντίσταση και την αλλη¬ 
λεγγύη των λαών δεν μπορεί να το στα¬ 
ματήσει. 



























